
1. Identifikácia verejného obstarávateľa
Názov organizácie:		Centrum vedecko-technických informácií Slovenskej republiky
Adresa organizácie:	Lamačská cesta 7315/8A, 811 04 Bratislava 
Krajina:	Slovenská republika                                                                                 
V zastúpení:	Ing. Róbert Gálik, generálny riaditeľ
IČO:	00 151 882
                                                                              	(ďalej aj ako „CVTI SR“ alebo ako „verejný obstarávateľ“ alebo ako „Objednávateľ“)
Internetová adresa (URL):         	https://www.cvtisr.sk/ 
Kontaktné miesto:	PanGen, s.r.o., Pribinova 4, 811 09 Bratislava
Kontaktná osoba:	JUDr. Ľubomír Púček
Telefón:	+421 2 32310521
             E-mail:	komunikácia cez systém ERANET
	
2. Úvodné ustanovenia
2.1 Predmetom verejného obstarávania je zákazka na dodanie tovaru a poskytnutie služieb, t. j. zmiešaná zákazka podľa § 30 ZVO, realizovaná postupom tzv. „superreverznej“ verejnej súťaže podľa § 66 ods. 7 písm. b) ZVO (ďalej len ,,verejná súťaž“ alebo ,,verejné obstarávanie“). 
2.2 Predložením svojej ponuky uchádzač v plnom rozsahu a bez výhrad akceptuje všetky podmienky verejného obstarávateľa týkajúce sa danej verejnej súťaže uvedené v oznámení o vyhlásení verejného obstarávania, v týchto súťažných podkladoch a v iných dokumentoch poskytnutých verejným obstarávateľom v lehote na predkladanie ponúk.
2.3 Ponuka predložená uchádzačom musí byť vypracovaná v súlade s oznámením o vyhlásení verejného obstarávania, s týmito súťažnými podkladmi a s inými dokumentmi poskytnutými verejným obstarávateľom v lehote na predkladanie ponúk a nesmie obsahovať žiadne výhrady týkajúce sa podmienok tohto verejného obstarávania stanovených verejným obstarávateľom.
2.4 Ponuka, ktorá obsahuje akékoľvek obmedzenia alebo výhrady voči podmienkam uvedeným v oznámení o vyhlásení verejného obstarávania, v týchto súťažných podkladoch a v iných dokumentoch poskytnutých verejným obstarávateľom a ponuka, ktorá obsahuje také skutočnosti, ktoré sú v rozpore so všeobecne záväznými právnymi predpismi, bude z verejného obstarávania vylúčená.
2.5 Súťažné podklady vrátane ich doplnení a vysvetlení sú k dispozícii na URL adrese: https://obstaravanie.eranet.sk/#/tenderPublicDetails/2358. O záujemcoch/uchádzačoch, ktorí si prevezmú súťažné podklady bez prihlásenia verejný obstarávateľ nemá evidenciu – o zverejnení doplňujúcich informácií a vysvetlení nebudú informovaní/notifikovaní. Verejný obstarávateľ preto záujemcom/uchádzačom odporúča, aby si súťažné podklady/aktualizované súťažné podklady stiahli až po zaregistrovaní a prihlásení sa do systému.
2.6 Uchádzač vypracuje a predloží ponuku a všetky súvisiace dokumenty elektronicky (ak nie je uvedené inak) spôsobom určeným funkcionalitou ERANET, a to v súlade s oznámením o vyhlásení verejného obstarávania, s týmito súťažnými podkladmi a s inými dokumentmi poskytnutými verejným obstarávateľom v lehote na predkladanie ponúk.
2.7 Verejný obstarávateľ uvádza, že pred vyhlásením verejnej súťaže uskutočnil prípravné trhové konzultácie realizované za účelom overenia schopnosti relevantného trhu zabezpečiť predmet zákazky ako celok alebo po častiach (ďalej ,,PTK“). Verejný obstarávateľ uvádza v zmysle ZVO adresu webového sídla, na ktorej sú všetky informácie o PTK: https://www.cvtisr.sk/o-cvti-sr/verejne-obstaravanie/pripravne-trhove-konzultacie.html?page_id=66240
 
3. Predmet zákazky
3.1 Názov predmetu zákazky: ,,Digitálna transformácia a modernizácia IKT infraštruktúry a IT systémov DCVaV   CVTI SR“

Stručný opis predmetu zákazky: 
Predmet zákazky predstavuje dodávku a uvedenie do prevádzky komplexného dátového centra ako jedného architektonicky uceleného riešenia pozostávajúceho z NON-IT technológií (elektrické napájanie, zálohovanie, chladenie/VZT, požiarna ochrana, bezpečnosť, monitoring), IT hardvéru (výpočtové, úložné, sieťové a GPU zdroje) a nadväzujúceho softvéru (virtualizácia, kontajnerizácia, objektové úložisko, riadiace a prezentačné vrstvy, AI služby). 
Ide o dátové centrá v dvoch lokalitách: dátové centrum CVTI SR v Žiline a dátové centrum CVTI SR v Bratislave, pričom architektúra a replikácie počítajú s redundantnou infraštruktúrou v ďalšej lokalite.
Výsledkom plnenia má byť jednotný prevádzkový celok schopný bezpečne a spoľahlivo poskytovať IT služby pre potreby výskumu a vývoja vrátane prevádzky a tréningu AI modelov.
Podrobnejšia špecifikácia - Opis predmetu zákazky je uvedená v Prílohe č. 1 a č. 1a Zmluvy o dielo a o poskytovaní služieb, uzatvorenej podľa § 536 a nasl. a § 269 ods.2 zákona č. 513/1991 Zb. Obchodného zákonníka v znení neskorších predpisov a licenčnej zmluvy uzavretej podľa § 65 a nasl. zákona č. 185/2015 Z. z. Autorský zákon v znení neskorších predpisov, ktorá bude výsledkom verejného obstarávania (ďalej aj len ,,Zmluva“) a v časti B.1 týchto súťažných podkladov.
Zároveň ďalšia dokumentácia k zákazke je sprístupnená aj v Centrálnom metainformačnom systéme verejnej správy (MetaIS): https://metais.slovensko.sk/ci/Projekt/a59353ca-3d98-4a8f-b042-360718492c18 
Podrobné vymedzenie predmetu Zmluvy a zmluvných podmienok zároveň tvorí časť B.1 a B.2 týchto súťažných podkladov.

Číselný kód pre predmet zákazky zo Spoločného slovníka obstarávania (CPV): 

Hlavný CPV:
30210000-4 – Stroje na spracovanie údajov (hardvér)
Vedľajšie CPV:
	 
30233100-2 – Počítačové pamäťové jednotky 
30234000-8 – Pamäťové médiá 
32420000-3 – Sieťové zariadenia 
32421000-0 – Kabeláž siete 
32422000-7 – Sieťové komponenty 
32424000-1 – Infraštruktúra siete 
32425000-8 – Sieťový operačný systém 
35111000-5 – Protipožiarne zariadenia 
35120000-1 – Dozorné a zabezpečovacie systémy a zariadenia 
42500000-1 – Chladiace a ventilačné zariadenia 
48000000-8 – Softvérové balíky a informačné systémy 
48600000-4 – Databázový a operačný softvérový balík 
48620000-0 – Operačné systémy 
48710000-8 – Softvérový balík na zálohovanie a obnovu 
48730000-4 – Softvérový balík na zaistenie bezpečnosti 
48761000-0 – Antivírusový softvérový balík 
48800000-6 – Informačné systémy a servery 
48820000-2 – Servery 
48822000-6 – Počítačové servery 
50312300-8 – Údržba a opravy zariadení dátových sietí 
71242000-6 – Príprava projektov a návrhov, odhad nákladov 
72250000-2 – Služby týkajúce sa podpory systému 
72260000-5 – Služby súvisiace so softvérom 
72267100-0 – Údržba programového vybavenia (softvér) informačných technológií 
72267200-1 – Opravy programového vybavenia (softvér) informačných technológií 
80511000-9 – Školenie pracovníkov 


4. Predpokladaná hodnota zákazky
4.1 Celková predpokladaná hodnota zákazky: 25 276 449,32 EUR bez DPH.
Predpokladaná hodnota zákazky bola určená v súlade s § 6 ods. 1 ZVO,  a to na základe údajov získaných prieskumom trhu.

5. Miesto a termín poskytnutia predmetu zákazky
5.1 Miesto poskytnutia predmetu zákazky: Bratislava a Žilina, Slovenská republika 
5.2 NUTS kód: SK
5.3 Zhotoviteľ  sa zaväzuje vykonať Dielo podľa bodu 2., článok III. Zmluvy  a odovzdať ho v súlade s článkom XI. Zmluvy najneskôr do 30 mesiacov odo dňa výzvy Objednávateľa na plnenie Zmluvy, nie však neskôr ako do 31.12.2029.
5.4 Verejný obstarávateľ má právo opcie na poskytovanie služieb štandardnej  technickej podpory (SLA) na dobu 36 mesiacov odo dňa uplatnenia opcie. Bližšie podmienky sú popísané v Prílohe č.1 – Opis predmetu zákazky a v Prílohe č.5 Zmluvy – SLA zmluva.

6. Zdroj finančných prostriedkov
6.1 Zákazka bude financovaná z prostriedkov EÚ (Program Slovensko, názov projektu: “Digitálna transformácia a modernizácia IKT infraštruktúry a IT systémov DCVaV CVTI SR“, kód projektu v ITMS2021+:  401101I762) a zo štátneho rozpočtu. 
6.2 Verejný obstarávateľ neposkytuje preddavky ani zálohu.
6.3 Splatnosť faktúr je 60 kalendárnych dní. Podrobnejšie podmienky fakturácie sú uvedené v Zmluve. V prípade uplatnenia opcie na poskytnutie služieb štandardnej technickej podpory a rozvoja podľa článku XXII. Zmluvy, je splatnosť faktúr pri plnení Prílohy č. 5 Zmluvy (SLA) 30 kalendárnych dní. Podrobnejšie podmienky fakturácie sú uvedené v Zmluve a v jej Prílohe č. 5.

7. Technické riešenie 
7.1 Podrobné vymedzenie predmetu zákazky a zmluvných podmienok tvorí časť B.1 a B.2 týchto súťažných podkladov.

[bookmark: _Toc275577][bookmark: _Toc243998030]II. Komunikácia a vysvetlenie
8. Komunikácia
8.1 Komunikácia a výmena informácií (ďalej len „komunikácia“) medzi verejným obstarávateľom, záujemcami a uchádzačmi sa uskutočňuje spôsobom a prostriedkami, ktoré zabezpečia úplnosť údajov a obsahu uvedených v ponuke a zaručia ochranu dôverných a osobných údajov uvedených v týchto dokumentoch, resp. v súlade s ustanovením § 22 ZVO. Obsah ponúk možno otvoriť a preskúmavať až po uplynutí lehoty na predkladanie ponúk.
8.2 Vzájomná komunikácia, poskytovanie vysvetlení a dorozumievanie medzi verejným obstarávateľom, záujemcami a uchádzačmi bude uskutočňovaná v slovenskom jazyku a elektronicky prostredníctvom informačného systému ERANET dostupného na https://obstaravanie.eranet.sk/#/tenderPublicDetails/2358, resp. písomne, pokiaľ je tak v špecifických prípadoch určené v týchto súťažných podkladoch alebo v oznámení o vyhlásení verejného obstarávania. Pre potreby elektronickej komunikácie je každý záujemca/uchádzač povinný zaregistrovať sa v systéme ERANET na URL adrese: https://obstaravanie.eranet.sk/#.
8.3 Elektronická komunikácia vrátane doručovania sa uskutočňuje spôsobom určeným funkcionalitou elektronického prostriedku -  informačného systému ERANET, ktorý zabezpečí trvalé zachytenie jej obsahu v súlade s ustanovením § 20 ods. 1 a nasl. ZVO. Manuál pre uchádzača sa nachádza na prihlasovacej stránke do systému ERANET.
8.4 V prípade predloženia listinnej formy ponuky, uchádzač nesplní podmienky predloženia ponuky, pokiaľ ide o komunikačný formát a určený spôsob, a teda bude z verejnej súťaže vylúčený. 
8.5 Elektronicky: Pri elektronickej komunikácii v systéme ERANET sa za okamih doručenia, v prípade úkonov záujemcu/uchádzača, považuje odoslanie informácie (napr. žiadosti, ponuky,...). Tento údaj je uvedený v dátume podania príslušného dokumentu.
8.6 Listinne: vo forme a spôsobom, ktorý zabezpečí trvalé zachytenie ich obsahu, doručené osobne alebo poštovou zásielkou. Listinná komunikácia sa vzťahuje výlučne na prípady uvedené v bode 8.8 a v bodoch 12.3.2 a 12.3.3 tejto časti súťažných podkladov. V iných prípadoch verejný obstarávateľ neumožňuje listinnú formu komunikácie.
8.7 Na moment doručenia dôležitých písomností v listinnej podobe, s ktorých doručením spája ZVO plynutie lehôt, sa použijú primerane ustanovenia o momente doručenia do vlastných rúk podľa zákona č. 71/1967 Zb. zákon o správnom konaní (správny poriadok) v platnom znení.
8.8 Za dôležité písomnosti, ktoré je možné predkladať v listinnej podobe, sa považujú: Dohoda o mlčanlivosti – Príloha č. 11 pre prípad jej listinného doručenia v zmysle bodu 11.6 tejto časti súťažných podkladov a dokumenty súvisiace s preukázaním zloženia zábezpeky podľa bodu 12. tejto časti súťažných podkladov.


9. Vysvetlenie
9.1 V prípade potreby objasniť informácie potrebné na vypracovanie ponuky a na preukázanie splnenia podmienok účasti môže záujemca požiadať o vysvetlenie súťažných podkladov, a to v súlade s ustanoveniami bodu 8. vyššie prostredníctvom systému ERANET. Verejný obstarávateľ bude pri vysvetľovaní postupovať podľa § 48 ZVO a podľa tejto časti súťažných podkladov. Verejný obstarávateľ bezodkladne poskytne vysvetlenie informácií potrebných na vypracovanie ponuky a na preukázanie splnenia podmienok účasti všetkým záujemcom, najneskôr však šesť (6) dní pred uplynutím lehoty na predkladanie ponúk za predpokladu, že o vysvetlenie záujemca požiada dostatočne vopred.
9.2 Komunikácia medzi verejným obstarávateľom a uchádzačmi sa uskutočňuje výhradne elektronickým spôsobom prostredníctvom systému ERANET dostupného na https://obstaravanie.eranet.sk/#/tenderPublicDetails/2358 (pokiaľ nie je uvedené inak).
9.3 Verejný obstarávateľ primerane predĺži lehotu na predkladanie ponúk, ak 
a) vysvetlenie informácií potrebných na vypracovanie ponuky alebo na preukázanie splnenia podmienok účasti nie je poskytnuté v lehotách podľa ZVO aj napriek tomu, že bolo vyžiadané dostatočne vopred, alebo 
b) v dokumentoch potrebných na vypracovanie ponuky alebo na preukázanie splnenia podmienok účasti vykoná podstatnú zmenu.
9.4 Ak si vysvetlenie informácií potrebných na vypracovanie ponuky alebo na preukázanie splnenia podmienok účasti záujemca alebo uchádzač nevyžiadal dostatočne vopred alebo jeho význam je z hľadiska prípravy ponuky nepodstatný, verejný obstarávateľ nie je povinný predĺžiť lehotu na predkladanie ponúk.
9.5 Verejný obstarávateľ súčasne zverejní vysvetlenie alebo doplnenie informácií potrebných na vypracovanie ponuky a na preukázanie splnenia podmienok účasti uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii v systéme ERANET, prostredníctvom ktorého sa realizuje postup verejného obstarávania.

10. Obhliadka miesta dodania predmetu zákazky
10.1 Verejný obstarávateľ odporúča záujemcom vykonať obhliadku miesta dodania predmetu zákazky, aby si sami overili a získali potrebné informácie nevyhnutné na prípravu a spracovanie ponuky. Výdavky spojené s obhliadkou miesta dodania predmetu zákazky idú na ťarchu záujemcu.
10.2 [bookmark: _Hlk8212221]Termín obhliadky si musí záujemca vopred dohodnúť s verejným obstarávateľom, a to elektronicky, prostredníctvom systému ERANET. Obhliadky miesta dodania predmetu zákazky sa budú konať počas celej lehoty na predkladanie ponúk, t. j. do lehoty uvedenej v bode 21.1 týchto súťažných podkladov, a to v pracovných dňoch v čase od 9:00 hod. do 14:00 hod., pričom znenie bodu 11.4, článok 11.Vyhotovenie ponuky sa primerane uplatnia sa aj na účel obhliadky. Záujemca je povinný doručiť žiadosť o sprístupnenie dôverných informácií spolu s podpísanou Dohodou o mlčanlivosti pred uskutočnením obhliadky.(ak ju ešte nemá podpísanú). Obhliadka sa vzťahuje na obe miesta dodania predmetu zákazky, t.j. aj na Dátové centrum v Bratislave, ako aj na Dátové centrum v Žiline, pričom maximálny počet účastníkov obhliadky za jedného záujemcu je päť osôb na každé dátové centrum.
10.3 Každému záujemcovi bude umožnená účasť na obhliadke iba jedenkrát. Opakovaná alebo individuálna obhliadka miesta dodania predmetu zákazky po uskutočnení organizovanej obhliadky nebude umožnená.
10.4 Verejný obstarávateľ si vyhradzuje právo a zároveň požaduje, aby všetky otázky súvisiace s plnením predmetu zákazky pre účely spracovania ponuky si každý záujemca, ktorý sa obhliadky miesta dodania predmetu zákazky zúčastní, spisoval pri účasti na obhliadke a tieto následne doručil verejnému obstarávateľovi prostredníctvom žiadosti o vysvetlenie prostredníctvom systému ERANET, v súlade s týmito súťažnými podkladmi, nakoľko na otázky, ktoré vzniknú z obhliadky, verejný obstarávateľ nebude odpovedať na mieste obhliadky. 
10.5 V prípade, že žiadny záujemca neprejaví záujem o vykonanie obhliadky miesta dodania predmetu zákazky v termínoch podľa bodu 10.2 týchto súťažných podkladov, obhliadka miesta uskutočnenia predmetu zákazky sa neuskutoční.
[bookmark: _Toc275578][bookmark: _Toc243998031]III. Príprava ponuky
11. Vyhotovenie ponuky
11.1 Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto súťažných podkladoch. Ponuka musí byť vyhotovená elektronicky v zmysle § 49 ods. 1 písm. a) ZVO a vložená do informačného systému ERANET umiestnenom na webovej adrese https://obstaravanie.eranet.sk/#/tenderPublicDetails/2358. Potvrdenia, doklady a iné dokumenty tvoriace ponuku, požadované v týchto súťažných podkladoch, môžu byť v ponuke predložené ako kópie dokladov vrátane kópií v elektronickej podobe. Verejný obstarávateľ môže kedykoľvek počas priebehu verejného obstarávania požiadať uchádzača o predloženie originálu príslušného dokumentu, úradne osvedčenej kópie originálu príslušného dokumentu alebo zaručenej konverzie, ak má pochybnosti o pravosti predloženého dokumentu alebo ak je to potrebné na zabezpečenie riadneho priebehu verejného obstarávania.
11.2 Dokumenty budú naskenované tak, aby obsahovali meno a priezvisko osôb, ktoré dokumenty podpísali, obchodné meno alebo názov, adresu pobytu alebo sídlo, identifikačné číslo alebo dátum narodenia, ak nebolo pridelené identifikačné číslo, dátum podpisu, podpis týchto osôb a odtlačok pečiatky. Takto naskenované časti ponuky budú obsahovať informácie obsahujúce osobné údaje a informácie označené ako dôverné podľa § 22 ZVO (ak ich uchádzač označil ako dôverné).
11.3 Verejný obstarávateľ je povinný zachovávať mlčanlivosť o informáciách označených ako dôverné podľa § 22 ZVO, ktoré mu uchádzač poskytol; na tento účel uchádzač označí, ktoré skutočnosti sú dôverné (vyplnená Príloha č. 3 týchto súťažných podkladov). Týmto ustanovením nie sú dotknuté povinnosti verejného obstarávateľa vyplývajúce zo ZVO.
11.4 Verejný obstarávateľ sprístupní záujemcom pre potreby spracovania a predloženia ponuky vo verejnom obstarávaní Opis predmetu zákazky, ktorý tvorí Prílohu č.1a Zmluvy (ďalej len ,,Dôverné informácie“) na základe žiadosti o sprístupnenie Dôverných informácií, prílohou ktorej je podpísaná Dohoda o mlčanlivosti - Príloha č. 11 týchto súťažných podkladov (ďalej len „Dohoda o mlčanlivosti“). Záujemca je povinný doručiť podpísanú Dohodu o mlčanlivosti výhradne elektronicky v zmysle bodov 8. a 11.6 tejto časti súťažných podkladov.
11.5 Záujemca berie na vedomie, že Dôverné informácie sú určené výlučne na účely spracovania ponuky a nesmú byť využívané na iné účely. Akékoľvek porušenie Dohody o mlčanlivosti bude viesť k vylúčeniu uchádzača z procesu verejného obstarávania v súlade s § 40 ods. 6 ZVO a k uplatneniu ďalších zákonných nárokov vyplývajúcich z Dohody o mlčanlivosti.
11.6 Záujemca, ktorý má v úmysle predložiť ponuku vo verejnom obstarávaní, elektronicky doručí verejnému obstarávateľovi žiadosť o sprístupnenie Dôverných informácií, ku ktorej priloží Dohodu o mlčanlivosti – Príloha č. 11, podpísanú z jeho strany kvalifikovaným elektronickým podpisom (KEP) – doručenie vykoná záujemca elektronicky prostredníctvom systému ERANET. Následne verejný obstarávateľ bez zbytočného odkladu zabezpečí podpis Dohody o mlčanlivosti – Príloha č. 11 zo strany verejného obstarávateľa a odošle záujemcovi Dohodu o mlčanlivosti – Príloha č. 11 podpísanú oboma stranami elektronicky prostredníctvom systému ERANET. 

12. Zábezpeka ponuky
12.1 Zábezpeka ponuky sa vyžaduje vo výške 300 000,- eur (slovom „tristotisíc eur“).
12.2 Spôsob zloženia zábezpeky:
· zložením finančných prostriedkov na bankový účet verejného obstarávateľa,
· poskytnutím bankovej záruky,
· poistením záruky.
12.3 Podmienky zloženia zábezpeky:
12.3.1 Zložením finančných prostriedkov na bankový účet verejného obstarávateľa:
· Finančné prostriedky musia byť zložené na účet verejného obstarávateľa:
Bankové spojenie: 	 Štátna pokladnica
IBAN:		SK26 8180 0000 0070 0006 4268
Variabilný symbol:	číslo oznámenia o vyhlásení verejného obstarávania (bez písmen)    	
Špecifický symbol:	IČO uchádzača
Doplňujúce údaje:	„Zábezpeka_DCVAV“
· Finančné prostriedky musia byť pripísané na účet verejného obstarávateľa najneskôr v momente uplynutia lehoty na predkladanie ponúk. Doba platnosti zábezpeky formou zloženia finančných prostriedkov na účet verejného obstarávateľa trvá až do uplynutia lehoty viazanosti ponúk. Poukázanie finančných prostriedkov na účet verejného obstarávateľa zdokladuje vo svojej ponuke uchádzač výpisom z bankového účtu.
· Ak finančné prostriedky nebudú zložené na účte verejného obstarávateľa podľa zarážok uvedených vyššie, bude ponuka z verejného obstarávania vylúčená.
12.3.2  Poskytnutím bankovej záruky za uchádzača:
· Poskytnutie bankovej záruky sa riadi ustanoveniami § 313 až § 322 Obchodného zákonníka alebo ekvivalent. Záručná listina môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou. Doba platnosti bankovej záruky musí byť v záručnej listine vymedzená do uplynutia lehoty viazanosti ponúk.
· Záručná listina (v naskenovanom formáte „PDF“, vloženom do ponuky v systéme ERANET), v ktorej banka písomne vyhlási, že uspokojí verejného obstarávateľa (veriteľa) za uchádzača do výšky finančných prostriedkov, ktoré veriteľ požaduje ako zábezpeku viazanosti ponuky uchádzača v lehote viazanosti ponúk. 
Listinný originál záručnej listiny doručí uchádzač do podateľne v sídle verejného obstarávateľa, alebo poštou na adresu verejného obstarávateľa. 
Podateľňa verejného obstarávateľa je otvorená každý pracovný deň v čase od 10:00 – 14:30 hod.
Verejný obstarávateľ bude akceptovať aj elektronický dokument - záručnú listinu vystavenú bankou ako originál (musí obsahovať kvalifikovaný elektronický podpis, alebo kvalifikovanú elektronickú pečať, alebo kvalifikovaná elektronická časová pečiatka oprávnenej osoby banky), ktorá bude predložená v rámci ponuky v systéme ERANET. Takto podpísaný elektronický dokument nie je potrebné predložiť do podateľne v sídle verejného obstarávateľa, alebo poštou na adresu verejného obstarávateľa. 
Ak uchádzač v rámci svojej ponuky nepredloží bankovú záruku (záručnú listinu) v lehote na predkladanie ponúk podľa týchto súťažných podkladov, bude ponuka z verejného obstarávania vylúčená. 
12.3.3 Poistením záruky uchádzača:
· Doklad vystavený poisťovňou (ďalej len „Doklad”) na poskytnutie poistenia záruky musí pokrývať všetky zákonné (ZVO) nároky verejného obstarávateľa z požadovanej zábezpeky v stanovenej lehote viazanosti ponúk. Za Doklad sa považuje poistná zmluva alebo potvrdenie poisťovne o uzatvorení poistnej zmluvy s uvedením verejným obstarávateľom požadovaných náležitostí a zákonných náležitostí.
· Doklad (v naskenovanom formáte „PDF”, vloženom do ponuky v systéme ERANET), v ktorom je uvedené, že verejný obstarávateľ (veriteľ) bude uspokojený za uchádzača do výšky finančných prostriedkov, ktoré verejný obstarávateľ požaduje ako zábezpeku viazanosti ponuky uchádzača v lehote viazanosti ponúk. 
· Originál dokladu poistenia záruky doručí uchádzač do podateľne v sídle verejného obstarávateľa, alebo poštou na adresu verejného obstarávateľa, pričom kópia tohto dokladu zostáva súčasťou dokumentácie k verejnému obstarávaniu. 
Podateľňa verejného obstarávateľa je otvorená každý pracovný deň v čase od 10:00 – 14:30 hod.
· Verejný obstarávateľ bude akceptovať elektronický dokument – Doklad ako originál (musí obsahovať kvalifikovaný elektronický podpis, alebo kvalifikovanú elektronickú pečať, alebo kvalifikovanú elektronickú časovú pečiatku oprávnenej osoby poisťovne), ktorý bude predložený v rámci ponuky v systéme ERANET. Takto podpísaný elektronický dokument nie je potrebné predložiť do podateľne v sídle verejného obstarávateľa, alebo poštou na adresu verejného obstarávateľa.
· Ak uchádzač v rámci svojej ponuky nepredloží Doklad (poistenie záruky) v lehote na predkladanie ponúk podľa týchto súťažných podkladov, bude ponuka z verejného obstarávania vylúčená. 
12.4 Verejný obstarávateľ uvoľní alebo vráti uchádzačovi zábezpeku do 7 dní odo dňa:
· uplynutia viazanosti ponúk,
· márneho uplynutia lehoty na podanie námietky, ak ho verejný obstarávateľ vylúčil z verejného obstarávania alebo zrušil použitý postup zadávania zákazky, 
· uzavretia Zmluvy.
12.5 Zábezpeka prepadne v prospech verejného obstarávateľa, ak uchádzač v lehote viazanosti ponúk:
· odstúpi od svojej ponuky alebo
· neposkytne súčinnosť alebo odmietne uzavrieť Zmluvu podľa § 56 ods. 5 až 9 ZVO.

13. Obsah ponuky
	Ponuka musí byť predložená prostredníctvom systému ERANET a bude obsahovať nasledovné dokumenty:
13.1 Zoznam predložených dokladov a dokumentov.
13.2 Identifikačný list uchádzača:
· obchodné meno,
· právna forma,
· sídlo,
· štatutárny orgán,
· prípadne osoba splnomocnená na podpisovanie ponuky,
· IČO, DIČ, IČ DPH,
· e-mailová adresa, telefónne číslo.
· kontaktná osoba na doručovanie a pre účely komunikácie: 
· meno a priezvisko, 
· e-mailová adresa, telefónne číslo.
· v prípade skupiny dodávateľov jasné označenie splnomocnenca skupiny dodávateľov (ak je to relevantné).
13.3 Doklad o zložení zábezpeky podľa bodu 12. týchto súťažných podkladov. 
13.4 Čestné vyhlásenie skupiny dodávateľov (ak ponuku predkladá skupina dodávateľov); čestné vyhlásenie skupiny dodávateľov je uvedené v Prílohe č. 1 týchto súťažných podkladov. 
Skupina dodávateľov nemusí vytvoriť určitú právnu formu na účely účasti vo verejnom obstarávaní. V prípade prijatia ponuky skupiny dodávateľov sa vyžaduje, aby skupina dodávateľov pred podpisom zmluvy uzatvorila a predložila verejnému obstarávateľovi zmluvu, z ktorej bude vyplývať vytvorenie určitej  právnej formy, v ktorej budú jednoznačne stanovené vzájomné práva a povinnosti, kto sa akou časťou bude podieľať na plnení zákazky, ako aj skutočnosť, že všetci členovia skupiny uchádzačov sú zaviazaní zo záväzkov voči verejnému obstarávateľovi spoločne a nerozdielne.
13.5 Plnú moc pre jedného z členov skupiny dodávateľov (ak ponuku predkladá skupina dodávateľov), ktorý bude oprávnený prijímať pokyny za všetkých členov skupiny dodávateľov a bude oprávnený konať v mene všetkých ostatných členov skupiny dodávateľov; plná moc pre jedného z členov skupiny dodávateľov je uvedená v Prílohe č. 2 týchto súťažných podkladov.
13.6 Scan originálu alebo úradne osvedčenej plnej moci v prípade podpisovania osoby splnomocnenej.
13.7 Doklady a dokumenty preukazujúce splnenie podmienok účasti podľa časti A.2 týchto súťažných podkladov, oznámenia o vyhlásení verejného obstarávania a iných dokumentov poskytnutých verejným obstarávateľom. 
13.8 Zoznam dôverných informácií v zmysle bodu 11.3 súťažných podkladov; vzor zoznamu dôverných informácií je uvedený v Prílohe č. 3 týchto súťažných podkladov.
13.9 Vyhlásenie uchádzača, že celý predmet zákazky vykoná vlastnými kapacitami alebo uvedenie podielu zákazky, ktorý má v úmysle zadať subdodávateľom s uvedením navrhovaných subdodávateľov a predmetov subdodávok; vzor vyhlásenia o subdodávkach je uvedený v Prílohe 
č. 4 týchto súťažných podkladov.
13.10 Vyplnený návrh Zmluvy vrátane všetkých jej príloh (časť B.2 týchto súťažných podkladov) s vyplnenými všetkými od uchádzača požadovanými informáciami a údajmi, podpísaný uchádzačom s uvedením ponukovej ceny, a teda najmä:
- kompletne vyplnenú Prílohu č. 2 Zmluvy – štruktúrovaný rozpočet, v zmysle časti A.3 „Kritériá na vyhodnotenie ponúk a pravidlá ich uplatnenia“ týchto súťažných podkladov.
13.11 Identifikačné údaje osoby, ktorej služby alebo podklady pri vypracovaní ponuky uchádzač využil, ak nevypracoval ponuku sám (v prípade, ak uchádzač ponuku vypracoval sám, nepredkladá formulár podľa Prílohy č. 6 súťažných podkladov).
13.12 Vyplnený dokument „Vyhlásenie o ochrane osobných údajov“ – Príloha č. 7 týchto súťažných podkladov.
13.13 Vyplnený dokument „Čestné vyhlásenie o nezávislom stanovení ponuky“ – Príloha č. 8 týchto súťažných podkladov.
13.14 Vyplnený dokument „Čestné vyhlásenie k uplatňovaniu medzinárodných sankcií“ – Príloha č. 9 týchto súťažných podkladov.
13.15 Vyplnený dokument „Čestné vyhlásenie hospodárskeho subjektu“ – Príloha č. 10 týchto súťažných podkladov. 
13.16 Vyplnený dokument „Vlastný návrh riešenia“ – Príloha č. 13 týchto súťažných podkladov.  

14. Jazyk ponuky
14.1 Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku a môžu sa predkladať aj v českom jazyku. Ak je doklad alebo dokument vyhotovený v inom ako štátnom jazyku alebo českom jazyku, predkladá sa spolu s jeho úradným prekladom do štátneho jazyka. Ak sa zistí rozdiel v obsahu dokladu alebo dokumentu, rozhodujúci je úradný preklad do štátneho jazyka.

15. Mena a ceny uvádzané v ponuke
15.1 Uchádzačom navrhovaná cena za poskytnutie požadovaného predmetu zákazky, uvedená v ponuke uchádzača, bude vyjadrená v eurách (EUR). Všetky ceny (cena bez DPH, aj cena s DPH, ako aj výška DPH vyjadrená v EUR) uvedené uchádzačom v ponuke, teda aj v Prílohe č. 2 Zmluvy – štruktúrovaný rozpočet, v zmysle časti A.3 „Kritériá na vyhodnotenie ponúk a pravidiel ich uplatnenia“ týchto súťažných podkladov, musia byť zaokrúhlené na dve desatinné miesta.
15.2 Uchádzač stanoví cenu za predmet zákazky na základe vlastných výpočtov, činností, výdavkov a príjmov podľa zákona č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách.
15.3 Ponuková cena musí zahŕňať náklady na celý predmet zákazky tak, ako je to uvedené v oznámení o vyhlásení verejného obstarávania, v týchto súťažných podkladoch a v iných dokumentoch poskytnutých verejným obstarávateľom.
15.4 Je výhradnou povinnosťou uchádzača, aby si dôsledne preštudoval oznámenie o vyhlásení verejného obstarávania, súťažné podklady a iné dokumenty poskytnuté verejným obstarávateľom, ktoré môžu akýmkoľvek spôsobom ovplyvniť cenu a charakter ponuky alebo poskytnutie služby. Navrhovaná cena musí byť stanovená podľa platných právnych predpisov. V prípade, že uchádzač bude úspešný, nebude akceptovaný žiadny nárok uchádzača na zmenu ponukovej ceny z dôvodu chýb a opomenutí jeho povinností.
15.5 Ak je uchádzač platiteľom dane z pridanej hodnoty (ďalej len „DPH“), navrhovanú ponukovú cenu uvedie v zložení:
· navrhovaná cena bez DPH,
· sadzba DPH a výška DPH,
· navrhovaná cena vrátane DPH.
15.6 Ak uchádzač nie je platiteľom DPH, uvedie ponukovú cenu celkom. Skutočnosť, že nie je platiteľom DPH, uvedie v ponuke.
15.7 V prípade, ak sa uchádzač, ktorý nie je platiteľom DPH, počas plnenia Zmluvy stane platiteľom DPH, táto skutočnosť nie je dôvodom na zmenu dohodnutej ceny za predmet zákazky/Zmluvy a cena sa nezvyšuje o príslušnú sadzbu DPH.
15.8 Uchádzačovi nevznikne nárok na úhradu akýchkoľvek dodatočných nákladov, ktoré si nezapočítal do ceny za predmet zákazky. Všetky ceny predložené uchádzačom musia zohľadňovať primerané, preukázateľné náklady a primeraný zisk.

16. Viazanosť ponuky
16.1 Lehota viazanosti ponuky je verejným obstarávateľom stanovená na 12 mesiacov od uplynutia lehoty na predkladanie ponúk. 

17. Náklady na ponuku
17.1 Všetky náklady spojené s vypracovaním a predložením ponuky sú výlučne výdavkami uchádzača. Verejný obstarávateľ nebude zodpovedný a ani neuhradí žiadne výdavky alebo straty akéhokoľvek druhu vynaložené uchádzačom v súvislosti s vypracovaním ponuky.
17.2 Ponuky doručené verejnému obstarávateľovi a predložené v lehote na predkladanie ponúk sa uchádzačom nevracajú. Zostávajú ako súčasť dokumentácie k verejnému obstarávaniu.

[bookmark: _Toc275579][bookmark: _Toc243998032]IV. Predkladanie ponuky
18. [bookmark: _Hlk190677778]Rozdelenie predmetu zákazky
18.1 Predmet zákazky nie je rozdelený na časti.
18.2 Odôvodnenie nerozdelenia zákazky na časti:
Predmet zákazky tvorí jeden integrovaný ekosystém: jednotná platforma pre správu kontajnerových aplikácií a VM, high‑performance cluster, zálohovacia a archivačná platforma, monitoring, bezpečnostné riešenia (SOC, WAF, EDR, log‑analyzér), AI‑as‑a‑Service, dátový sklad, semantický middleware a agendový systém nad rovnakou infraštruktúrou. Tieto komponenty sú naviazané na spoločnú „High Level Architektúru“ so zdieľaným softvérovo definovaným úložiskom, sieťovou a bezpečnostnou vrstvou a jednotnou správou identít, čo predpokladá návrh, implementáciu, testovanie a prevádzku ako jedného celku. 
Predmet zákazky je navrhnutý ako komplexné riešenie integrujúce hardvérovú, softvérovú a systémovú modernizáciu infraštruktúry dátového centra pre potreby výskumu a vývoja v gescii CVTI SR. Rozdelenie zákazky na časti nie je vhodné z dôvodu, že vzájomná previazanosť a závislosť HW a SW a jeho montáž a implementácia je pri riešení natoľko závažná, že nie je možné oddelene obstarať ktorúkoľvek položku (logický celok) predmetu zákazky. 
Softvérové vrstvy cloudovej platformy (virtualizácia, kontajnerizácia, S3 objektové úložisko, provisioning a orchestrace) sú priamo viazané na dostupnosť a kvalitu IT hardvéru, ktorý je zase determinovaný schopnosťou non-IT technológií udržať stabilné prevádzkové parametre (napájanie, teplota, vlhkosť, bezpečnostné režimy). Z uvedeného dôvodu tvorí predmet zákazky jeden logický, technický, integračný a prevádzkový celok, ktorého funkčnosť je možné garantovať len pri jednotnom návrhu, dodávke, integrácii, otestovaní a odovzdaní. Nerozdelenie predmetu zákazky na časti potvrdzujú aj závery vykonaných prípravných trhových konzultácií.
Podrobnejšie odôvodnenie nerozdelenia zákazky je uvedené v Prílohe č. 12 týchto súťažných podkladov.

19. Variantné riešenie
19.1 Uchádzačom sa nepovoľuje predložiť variantné riešenie vo vzťahu k požadovanému predmetu zákazky. 
19.2 Ak súčasťou ponuky bude aj variantné riešenie, variantné riešenie nebude zaradené do vyhodnocovania ponúk a bude sa naň hľadieť, akoby nebolo predložené. 
19.3 Ekvivalentné riešenie, predložené v zmysle prípustnosti ekvivalentných ponúk podľa príslušných ustanovení časti B.1 týchto súťažných podkladov, vrátane Prílohy č. 13 – Vlastný návrh riešenia, nie je považované za variantné riešenie. 

20. Predkladanie ponúk
20.1 Pri predkladaní ponúk sa bude postupovať podľa § 49 ZVO. Uchádzač predkladá ponuku elektronicky prostredníctvom systému ERANET dostupného na https://obstaravanie.eranet.sk/#/tenderPublicDetails/2358.
20.2 V danej zákazke dôjde k on-line sprístupneniu ponúk prostredníctvom online miestnosti v systéme ERANET. 
20.3 Uchádzač sa pri predkladaní ponuky prostredníctvom systému ERANET riadi manuálom podľa vyššie uvedeného bodu 8.3 tejto časti súťažných podkladov.
20.4 Uchádzač môže predložiť len jednu ponuku. Ak uchádzač v lehote na predkladanie ponúk predloží viac ponúk, verejný obstarávateľ prihliada len na ponuku, ktorá bola predložená ako posledná a na ostatné ponuky hľadí rovnako ako na ponuky, ktoré boli predložené po lehote na predkladanie ponúk.
20.5 Verejný obstarávateľ odporúča predložiť ponuku v dostatočnom časovom predstihu pred uplynutím lehoty na predkladanie ponúk.
20.6 V prípade, ak sú dokumenty v ponuke podpísané osobou inou ako je štatutárny orgán alebo člen štatutárneho orgánu uchádzača, verejný obstarávateľ požaduje predložiť splnomocnenie pre zástupcu uchádzača, ktorý je oprávnený konať v mene uchádzača v záväzkových vzťahoch.
20.7 V prípade, ak prostredníctvom systému ERANET predkladá ponuku iná osoba ako štatutárny orgán alebo člen štatutárneho orgánu, súčasťou ponuky musí byť osobitné písomné splnomocnenie pre túto osobu realizovať úkony v rámci procesu verejného obstarávania prostredníctvom systému ERANET.

21. Miesto a lehota na predkladanie ponuky
21.1 Lehota na predkladanie ponúk je stanovená v oznámení o vyhlásení verejného obstarávania.
21.2 Ponuku je potrebné doručiť výlučne elektronickými prostriedkami, prostredníctvom systému ERANET v lehote na predkladanie ponúk.
21.3 Obsah každej ponuky bude komisii sprístupnený až po uplynutí lehoty na predkladanie ponúk.
21.4 Ponuku predloženú po uplynutí lehoty na predkladanie ponúk verejný obstarávateľ neotvorí v systéme ERANET.
22. Doplnenie, zmena a odvolanie ponuky
22.1 Uchádzač môže predloženú ponuku dodatočne doplniť, zmeniť alebo odvolať do uplynutia lehoty na predkladanie ponúk.
22.2 Počas lehoty na predkladanie ponúk môže uchádzač meniť svoju ponuku, resp. stiahnuť ponuku, čím sa stav ponuky zmení na „Pripravovaná“. Následne je možné ponuku upraviť a znova odoslať. Uchádzač môže aj celú svoju ponuku vymazať.

[bookmark: _Toc275580][bookmark: _Toc275581][bookmark: _Toc243998033]V. Otváranie ponúk, vyhodnotenie splnenia podmienok účasti a vyhodnocovanie ponúk
23. Otváranie ponúk
23.1 Otváranie ponúk vykoná komisia v súlade s § 52 ods. 1 a ods. 2 ZVO, a to elektronickým otváraním prostredníctvom elektronického systému ERANET. 
23.2 Pod elektronickým otváraním ponúk prostredníctvom elektronického systému ERANET sa rozumie ,,online sprístupnenie ponúk uchádzačom“, t. j. sprístupnenie údajov z otvárania ponúk prostredníctvom vyhradenej online miestnosti v systéme ERANET, 
23.3 Ponuky predložené prostredníctvom systému ERANET sa verejnému obstarávateľovi sprístupnia až po uplynutí lehoty na otváranie ponúk. Lehota na otváranie ponúk je uvedená v oznámení o vyhlásení verejného obstarávania.
23.4 [bookmark: _Hlk37051224]Priebeh otvárania ponúk, okruh oprávnených osôb a rozsah sprístupňovaných informácií o predložených ponukách sa riadi príslušnou funkcionalitou ERANET a ZVO.
23.5 Verejný obstarávateľ najneskôr do piatich (5) pracovných dní odo dňa otvárania ponúk pošle elektronicky, spôsobom určeným funkcionalitou ERANET všetkým uchádzačom, ktorí predložili ponuky v lehote na predkladanie ponúk zápisnicu z otvárania ponúk spĺňajúcu náležitosti podľa § 52 ods. 2 ZVO.

24. Vyhodnocovanie ponúk
24.1 Komisia vyhodnocuje ponuky podľa návrhu na plnenie kritéria určeného v oznámení o vyhlásení verejného obstarávania, v týchto súťažných podkladoch a v iných dokumentoch poskytnutých verejným obstarávateľom a na základe pravidiel jeho uplatnenia. Vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa v zmysle § 66 ods. 7 písm. b) ZVO uskutoční po vyhodnotení ponúk na základe kritéria na vyhodnotenie ponúk (tzv. „superreverzná“ verejná súťaž).
24.2 Komisia bude pri vyhodnocovaní ponúk postupovať v súlade s § 53 ZVO.

25. Vyhodnotenie splnenia podmienok účasti
25.1 Komisia bude pri vyhodnotení splnenia podmienok účasti postupovať v súlade so ZVO. Verejný obstarávateľ písomne požiada uchádzača o vysvetlenie alebo doplnenie dokladov vrátane jednotného európskeho dokumentu, ak tieto slúžia výlučne na preukázanie splnenia podmienok účasti a nie sú predmetom hodnotenia ponúk, a ak tieto doklady chýbajú, sú neúplné alebo vykazujú nedostatky, pričom postupuje v súlade s princípmi rovnakého zaobchádzania a transparentnosti. Žiadosť obsahuje najmä označenie chýbajúceho dokladu alebo údaja alebo opis nejasnosti. Vysvetlením alebo doplnením nemožno preukázať skutočnosti, ktoré nastali po uplynutí lehoty na predkladanie ponúk; ak vysvetlenie alebo doplnenie spočíva v nahradení inej osoby, subdodávateľa, technikov, technických orgánov alebo osôb určených na plnenie zmluvy alebo koncesnej zmluvy alebo riadiacich zamestnancov, možno skutočnosti týkajúce sa novej osoby preukázať najneskôr ku dňu jej nahradenia.
25.2 Uchádzač, ktorého tvorí skupina dodávateľov zúčastnená vo verejnom obstarávaní, preukazuje splnenie podmienok účasti v zmysle § 37 ZVO.
25.3 Splnenie podmienok účasti uchádzačov bude komisia posudzovať z dokladov predložených podľa požiadaviek uvedených v oznámení o vyhlásení verejného obstarávania, v týchto súťažných podkladoch a v iných dokumentoch poskytnutých verejným obstarávateľom. 
25.4 Verejný obstarávateľ vylúči z verejného obstarávania ponuku uchádzača, ak bude naplnená čo i len jedna zo skutočností podľa ZVO.
26. Vysvetľovanie, oprava chýb
26.1 Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, požiada uchádzača prostredníctvom systému ERANET o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v počítaní a v písaní alebo oprava položkového rozpočtu, ak celková cena ponuky zostane zachovaná a ak oprava položkového rozpočtu nemá vplyv na iné kritérium na vyhodnotenie ponúk.

27. Mimoriadne nízka ponuka
27.1 Ak uchádzač predloží mimoriadne nízku ponuku, komisia bude postupovať v súlade s § 53 ZVO.
27.2 Ak sa pri určitej zákazke javí ponuka ako mimoriadne nízka vo vzťahu k tovaru alebo poskytnutým službám, komisia písomne požiada uchádzača o vysvetlenie týkajúce sa tej    časti ponuky, ktorá je pre jej cenu podstatná.

[bookmark: _Toc243998034]VI. Prijatie ponuky a uzavretie Zmluvy 
28. Informácia o výsledku vyhodnotenia ponúk
28.1 Verejný obstarávateľ bude postupovať v súlade s § 55 ZVO.

29. Uzavretie Zmluvy
29.1 Zmluva na predmet zákazky vo verejnom obstarávaní bude uzavretá podľa právneho poriadku SR a na prípadné riešenie sporov budú príslušné súdy SR a právne predpisy SR. Pri uzavretí Zmluvy sa bude postupovať v súlade s § 56 ZVO. V prípade potreby zmeny Zmluvy alebo odstúpenia od Zmluvy bude verejný obstarávateľ postupovať v súlade s ustanoveniami § 18 a § 19 ZVO v nadväznosti na samotnú Zmluvu.
29.2 Uzavretá Zmluva nesmie byť v rozpore so súťažnými podkladmi a s ponukou predloženou úspešným uchádzačom.
29.3 Úspešný uchádzač je povinný poskytnúť verejnému obstarávateľovi pred podpisom Zmluvy riadnu súčinnosť v súlade s § 56 ods. 5 a 6 ZVO.  V rámci poskytnutia tejto súčinnosti úspešný uchádzač predloží verejnému obstarávateľovi pred podpisom Zmluvy vyplnenú Prílohu č. 15 súťažných podkladov – ,,Informácie o partnerstve“ a predloží verejnému obstarávateľovi nasledujúce doklady:
· Certifikát, resp. iný rovnocenný dokument vydaný výrobcom (vendorom) Fabasoft, preukazujúci platné partnerstvo úspešného uchádzača pre predaj a implementáciu produktov Fabasoft.
· Potvrdenia o partnerstvách / autorizáciách vydané príslušnými výrobcami (vendormi) pre ostatné dotknuté IT časti plnenia, a to za predpokladu, že na plnenie, predaj alebo dodávku týchto častí vyžaduje daný výrobca (vendor) oficiálne partnerstvo s dodávateľom.
	Upozornenie: Táto povinnosť sa vzťahuje výlučne na IT časti predmetu zákazky a netýka sa položiek a plnení, ktoré nemajú charakter informačných technológií (NON-IT plnenia).
29.4 Verejný obstarávateľ zároveň nesmie uzavrieť Zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora, alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora a uchádzačom, ktorý má povinnosť zapísať sa do registra partnerov verejného sektora a ktorého konečným užívateľom výhod zapísaným v registri partnerov verejného sektora je prezident Slovenskej republiky, člen vlády SR, vedúci ústredného orgánu štátnej správy, ktorý nie je členom vlády, vedúci orgánu štátnej správy s celoslovenskou pôsobnosťou, sudca Ústavného súdu SR alebo sudca, generálny prokurátor SR alebo prokurátor, verejný ochranca práv, predseda Najvyššieho kontrolného úradu SR a podpredseda NKÚ SR, štátny tajomník, generálny tajomník služobného úradu, prednosta okresného úradu, primátor hlavného mesta SR Bratislavy, primátor krajského mesta alebo primátor okresného mesta, alebo predseda vyššie územného celku a uchádzačom, ktorého subdodávateľ  a subdodávateľ podľa osobitného predpisu, ktorí majú povinnosť zapisovať sa do registra partnerov verejného sektora, majú v registri partnerov verejného sektora zapísaného konečného užívateľa výhod, ktorým je osoba podľa § 11 ods. 1 písm. c) ZVO.
29.5 [bookmark: _Hlk179189951]Verejný obstarávateľ si vyhradzuje právo kedykoľvek počas platnosti a účinnosti Zmluvy si od zhotoviteľa vyžiadať preukázanie dispozície s deklarovanými odbornými/personálnymi kapacitami kľúčových expertov, ktorými preukazoval splnenie podmienok účasti v tomto verejnom obstarávaní. Uvedené požaduje verejný obstarávateľ za účelom overenia plnenia predmetu zákazky prostredníctvom deklarovaných odborných kapacít kľúčových expertov.

[bookmark: _Toc275582][bookmark: _Toc243998035]VII. Ďalšie informácie
30. Dôvernosť procesu verejného obstarávania
30.1 Informácie týkajúce sa preskúmania, vysvetľovania a vyhodnocovania, vzájomného porovnania ponúk a odporúčaní prijatia ponúk sú dôverné. Členovia komisie a zodpovedné osoby verejného obstarávateľa nesmú/nebudú počas prebiehajúceho procesu verejného obstarávania poskytovať alebo zverejňovať informácie o obsahu ponúk ani uchádzačom, ani žiadnym iným tretím osobám.
30.2 Informácie, ktoré uchádzač v ponuke označí za dôverné, nebudú zverejnené alebo inak použité bez predchádzajúceho súhlasu uchádzača, pokiaľ uvedené nebude v rozpore so ZVO a inými všeobecne záväznými právnymi predpismi.
30.3 Uchádzač, ktorého ponuka bude prijatá a s ktorým bude uzavretá Zmluva, akýkoľvek iný dodávateľ, s ktorým je/bude zmluvný dodávateľ prepojený alebo ku ktorému je/bude pridružený, jeho dodávatelia vo vzťahu k plneniu uzavretej Zmluvy, vrátane ich zamestnancov, budú povinní dodržiavať mlčanlivosť vo vzťahu ku skutočnostiam, zisteným počas plnenia uzavretej Zmluvy, resp. súvisiacich s predmetom plnenia. Všetky dokumenty, ktoré zmluvný zhotoviteľ od verejného obstarávateľa obdrží alebo zmluvný dodávateľ, pridružený podnik alebo jeho subdodávatelia, vrátane ich zamestnancov vyhotovia podľa požiadaviek verejného obstarávateľa a v súlade s uzavretou Zmluvou budú dôverné a nebude možné ich použiť bez predchádzajúceho súhlasu verejného obstarávateľa.
30.4 Informácie o spracovaní osobných údajov verejného obstarávateľa sú zverejnené na:  https://www.cvtisr.sk/cvti-sr-vedecka-kniznica/podmienky-ochrany-sukromia.html?page_id=23233.


31. Zrušenie postupu zadávania zákazky
31.1 Verejný obstarávateľ bude postupovať v súlade s § 57 ZVO.
31.2 Verejný obstarávateľ zruší použitý postup zadávania zákazky z dôvodov uvedených v § 57 ods. 1 ZVO.
31.3 Verejný obstarávateľ môže zrušiť použitý postup zadávania zákazky z dôvodov uvedených v § 57 ods. 2 ZVO, medzi ktoré patrí aj zrušenie postupu zadávania zákazky, ak ceny uvedené v ponukách uchádzačov sú vyššie ako predpokladaná hodnota zákazky uvedená v bode 4.1 tejto časti súťažných podkladov. 

32. Využitie subdodávateľov
32.1 Pri využití subdodávateľov sa bude postupovať v súlade s § 41 ZVO.
32.2 Verejný obstarávateľ vyžaduje, aby
a) uchádzač v ponuke uviedol podiel zákazky (v %), ktorý má v úmysle zadať subdodávateľom, navrhovaných subdodávateľov a predmety subdodávok,
b) navrhovaný subdodávateľ spĺňal podmienky účasti týkajúce sa osobného postavenia podľa 
§ 32 ZVO a neexistovali u neho dôvody na vylúčenie podľa § 40 ods. 6 písm. a) až g) a ods. 7 a ods. 8 ZVO; oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky, ktorú má subdodávateľ plniť.
32.3 Verejný obstarávateľ vyžaduje, aby úspešný uchádzač v Zmluve, najneskôr v čase jej uzavretia uviedol údaje o všetkých známych subdodávateľoch a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Všetci uvedení subdodávatelia musia spĺňať podmienky podľa § 41 ods. 1 písm. b) ZVO.
32.4 V prípade zmeny subdodávateľa počas trvania Zmluvy musí subdodávateľ, ktorého sa návrh na zmenu týka, spĺňať podmienky podľa § 41 ods. 1 písm. b) ZVO. 

33. Konflikt záujmov
33.1 Verejný obstarávateľ zabezpečí, aby v tomto verejnom obstarávaní nedošlo ku konfliktu záujmov, ktorý by mohol narušiť alebo obmedziť hospodársku súťaž alebo porušiť princíp transparentnosti a princíp rovnakého zaobchádzania.
33.2 Konflikt záujmov zahŕňa najmä situácie, kedy osoba, ktorá môže ovplyvniť výsledok alebo priebeh verejného obstarávania (vrátane osoby bez nutnosti formálneho zapojenia do priebehu verejného obstarávania), má priamy alebo nepriamy finančný záujem, ekonomický záujem alebo iný osobný záujem, ktorý možno považovať za ohrozenie jej nestrannosti a nezávislosti v súvislosti s verejným obstarávaním.
33.3 Verejný obstarávateľ prijme primerané opatrenia a vykoná nápravu, ak zistí konflikt záujmov. Opatreniami podľa prvej vety sú najmä vylúčenie zainteresovanej osoby z procesu prípravy alebo realizácie verejného obstarávania alebo úprava jej povinností a zodpovedností  s cieľom zabrániť pretrvávaniu konfliktu záujmov. V prípade nemožnosti odstrániť konflikt záujmov inými účinnými opatreniami, verejný obstarávateľ v súlade s § 40 ods. 6 písm. f) ZVO vylúči uchádzača z tohto verejného obstarávania. 
33.4 Verejný obstarávateľ v rámci opatrení podľa predchádzajúceho bodu požaduje, aby záujemca, uchádzač, resp. člen skupiny dodávateľov vo všetkých fázach procesu verejného obstarávania postupoval tak, aby nedošlo k vzniku konfliktu záujmov. 
33.5 Uchádzač je povinný bezodkladne po tom, ako sa dozvie o konflikte záujmov            alebo o možnosti jeho vzniku, informovať o tejto skutočnosti  verejného obstarávateľa. 

































Verejná súťaž 



N A D L I M I T N Á   Z Á K A Z K A
na dodanie tovaru a poskytnutie služieb 
(zmiešaná zákazka)
podľa § 66 ods. 7 písm. b) ZVO




SÚŤAŽNÉ PODKLADY



Názov predmetu zákazky:

Digitálna transformácia a modernizácia IKT infraštruktúry a IT systémov DCVaV CVTI SR

Bratislava, september 2026

A. 2 Podmienky účasti uchádzačov

1. Podmienky účasti vo verejnom obstarávaní podľa § 32 ZVO týkajúce sa osobného postavenia
1.1 Uchádzač musí spĺňať podmienky účasti týkajúce sa osobného postavenia uvedené v § 32 ods. 1 ZVO. Doklady a dokumenty, prostredníctvom ktorých uchádzač preukazuje splnenie podmienok účasti týkajúce sa osobného postavenia podľa § 32 ZVO:
Uchádzač preukáže splnenie podmienok účasti týkajúcich sa osobného postavenia podľa § 32 ods. 1 ZVO, spôsobom podľa § 32 ods. 2 ZVO alebo podľa § 152 ZVO. Verejný obstarávateľ nie je oprávnený použiť údaje z informačného systému verejnej správy podľa osobitného predpisu (zákon č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii)). 
Uchádzač v rámci preukazovania splnenia podmienok účasti podľa § 32 ZVO nemusí predkladať doklady podľa § 32 ods.2 písm. d) a podľa § 32 ods.2 písm. e) ZVO. Verejný obstarávateľ si splnenie podmienky účasti podľa § 32 ods.1 písm. d) ZVO overí v insolvenčnom registri a splnenie podmienky účasti podľa      § 32 ods.1 písm. e) ZVO si verejný obstarávateľ overí v obchodnom registri.

Podmienky účasti podľa § 32 ods. 1 písm. a) ZVO, musí spĺňať aj iná osoba ako osoba podľa odseku 1 písm. a) ZVO, ak táto osoba má právo za ňu konať, práva spojené s rozhodovaním alebo kontrolou v hospodárskom subjekte, ktorý sa chce zúčastniť verejného obstarávania. Takáto osoba je definovaná v  § 32 ods. 8 ZVO. Splnenie podmienky účasti podľa prvej vety preukazuje uchádzač predložením čestného vyhlásenia podľa vzoru uvedeného v prílohe č. 10 súťažných podkladov alebo vyhlásenia urobeného pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača, ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia. 
V čestnom vyhlásení alebo vyhlásení uchádzač uvedie zoznam osôb v zmysle vyššie uvedeného.
Predmetné čestné vyhlásenie uchádzač vyplní podľa vzoru uvedeného v prílohe č. 10 súťažných podkladov. 

Preukazovanie podmienok účasti je voči verejnému obstarávateľovi účinné aj spôsobom podľa   § 152 ZVO[footnoteRef:1]:  [1:  Tento spôsob preukazovania splnenia podmienok účasti osobného postavenia je odporúčaný, keďže je najjednoduchší a najefektívnejší, tak pre uchádzača, ako aj pre verejného obstarávateľa pri následnom vyhodnocovaní.] 

Uchádzač zapísaný v zozname hospodárskych subjektov podľa ZVO nie je povinný v procese verejného obstarávania predkladať doklady podľa § 32 ods. 2 ZVO. Verejný obstarávateľ uzná rovnocenný zápis, ako je zápis do zoznamu hospodárskych subjektov podľa ZVO, alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ prijme aj iný rovnocenný doklad predložený uchádzačom.
V prípade uchádzača, ktorého tvorí skupina dodávateľov zúčastnená vo verejnom obstarávaní, sa požaduje preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) ZVO preukazuje člen skupiny len vo vzťahu k tej časti predmetu zákazky, ktorú má zabezpečiť.
V prípade, že uchádzač uvedie v ponuke podiel zákazky, ktorý má v úmysle zadať subdodávateľom, uvedie v ponuke navrhovaných subdodávateľov a predmety subdodávok. Navrhovaný subdodávateľ musí splniť podmienky účasti týkajúce sa osobného postavenia a nesmú u neho existovať dôvody na vylúčenie podľa § 40 ods. 6 písm. a) až g) a ods. 7  a ods. 8 ZVO; oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky alebo koncesie, ktorý má subdodávateľ plniť.
Uchádzač je aj v prípade takéhoto preukazovania splnenia podmienok účasti povinný priložiť k ponuke vyplnené a podpísané čestné vyhlásenie podľa vzoru uvedeného v prílohe č. 10 súťažných podkladov. 
1.2 Doklady a dokumenty, ktorými uchádzač preukazuje osobné postavenie musia byť v ponuke predložené ako scan originálu alebo ako scan ich úradne osvedčenej kópie, pokiaľ nie je uvedené inak.
1.3 Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v § 32 ods. 2 ZVO alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.
1.4 Ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača.
2. Podmienky účasti vo verejnom obstarávaní podľa § 33 ZVO týkajúce sa finančného a ekonomického postavenia
Uchádzač preukáže splnenie podmienok účasti týkajúcich sa finančného a ekonomického postavenia:
2.1 Podľa § 33 ods. 1 písm. c) ZVO: 
Predložením súvahy alebo výkazu o majetku a záväzkoch alebo údajov z nich. 
Minimálna požadovaná úroveň štandardov k bodu 2.1:
Uchádzač musí preukázať likviditu 2. stupňa (quick ratio), pričom aritmetický priemer hodnôt ukazovateľa likvidity 2. stupňa za posledné 3 ukončené hospodárske roky musí byť rovný alebo vyšší ako 1,5. Likvidita 2. stupňa sa počíta ako aritmetický priemer hodnôt ukazovateľa likvidity 2. stupňa za posledné tri hospodárske roky, resp. za roky, za ktoré sú dostupné v závislosti od vzniku alebo začatia prevádzkovania činnosti. 
Uchádzač spočíta hodnotu ukazovateľa likvidity 2. stupňa za posledné tri hospodárske roky, resp. za roky, ktoré sú dostupné v závislosti od vzniku alebo začatia prevádzkovania činnosti a tento súčet vydelí počtom rokov, za ktoré sú ukazovatele dostupné (to znamená, ak sú ukazovatele dostupné za roky 2023, 2024 a 2025, tak súčet týchto ukazovateľov vydelí číslom 3, ak sú dostupné za roky 2024 a 2025, tak súčet ukazovateľov za tieto dva roky vydelí číslom 2). Hodnota ukazovateľa likvidity 2.stupňa bude zaokrúhľovaná matematicky na dve desatinné miesta. Výsledný priemerný ukazovateľ likvidity 2. stupňa musí byť rovný alebo vyšší ako 1,5. 
Uchádzač predloží prehľad o hodnote ukazovateľa likvidity 2. stupňa za posledné tri hospodárske roky, resp. za roky, za ktoré sú dostupné v závislosti od vzniku alebo začatia prevádzkovania činnosti, podpísaný uchádzačom, jeho štatutárnym orgánom alebo iným oprávneným zástupcom uchádzača, ktorý je oprávnený konať v mene uchádzača v záväzkových vzťahoch. 
Prehľad o hodnote ukazovateľa likvidity 2. stupňa uchádzač podloží údajmi z príslušných riadkov súvahy alebo výkazu o majetku a záväzkoch za posledné tri hospodárske roky, resp. za roky, za ktoré sú dostupné v závislosti od vzniku alebo začatia prevádzkovania činnosti. 
[bookmark: _Hlk230096702]Výpočet pre uchádzača, ktorým je právnická osoba, ktorá účtuje podľa právnych predpisov Slovenskej republiky: 
Likvidita 2. stupňa =(Krátkodobé pohľadávky + Finančné účty + Časové rozlíšenie)/ (Krátkodobé záväzky + Krátkodobé finančné výpomoci + Bežné bankové úvery + Časové rozlíšenie)
Vzorec pre výpočet Likvidity 2. stupňa pre právnickú osobu účtujúcu podľa slovenského práva: 
(r.53 S + r.72 S + r.73 S+ r.66 S + r.76 S + r.78 S) / (r.122 S + r. 140 S + r.139 S + r.143 S + r.145 S) 
Pričom: S = súvaha 
Výpočet pre uchádzača, ktorým je fyzická osoba – podnikateľ, ktorá účtuje podľa právnych predpisov Slovenskej republiky: 
Likvidita 2. stupňa = (Krátkodobé pohľadávky + Finančné účty)/ (Krátkodobé záväzky + Krátkodobé finančné výpomoci + Bežné bankové úvery).
K preukázaniu podmienky účasti podľa § 33 ods. 1 písm. c) ZVO (prehľad likvidity), uchádzač použije prílohu č. 14 súťažných podkladov.
[bookmark: _Hlk230096754]Uchádzač, ktorým je skupina dodávateľov, môže preukázať splnenie podmienky podľa bodu 2.1. týchto podmienok účasti aj jediným z členov skupiny dodávateľov. 
V prípade, že doklady predkladá uchádzač so sídlom mimo územia Slovenskej republiky, musí predložiť doklady v rovnakej alebo ekvivalentnej forme podľa uvedenej požiadavky verejného obstarávateľa vydané v krajine, v ktorej má daný zahraničný subjekt sídlo, resp. miesto podnikania mimo územia Slovenskej republiky, pričom z týchto dokladov, preukazujúcich spôsobilosť podľa § 33 ods. 1 písm. c) ZVO musí byť zrejmé splnenie vyššie identifikovanej minimálnej úrovne, požadovanej verejným obstarávateľom a rovnako musí byť zrejmé, že preukazovanie sa týka osoby zahraničného uchádzača. Uvedené doklady, ktorými preukazuje zahraničný subjekt uvedenú požiadavku verejného obstarávateľa musia byť predložené v pôvodnom jazyku a súčasne musia byť úradne preložené do slovenského jazyka, okrem dokladov predložených v českom jazyku. V prípade zistenia rozdielov v obsahu dokladov predložených v pôvodnom jazyku a preložených dokladov v slovenskom jazyku, je rozhodujúci úradný preklad v slovenskom jazyku. Ak uchádzač so sídlom mimo Slovenskej republiky z objektívnych dôvodov nevie predložiť takto overené doklady, predloží o tejto skutočnosti čestné vyhlásenie aj s uvedením objektívneho dôvodu, v ktorom bude zároveň uvedená hodnota ukazovateľa likvidity 2. stupňa.
2.2 Podľa § 33 ods. 1 písm. d) ZVO – uchádzač musí predložiť prehľad o celkovom obrate za posledné tri hospodárske roky, resp. za roky, za ktoré sú dostupné v závislosti od vzniku alebo začatia prevádzkovania činnosti (ďalej len ,,za posledné tri hospodárske roky“).
Minimálna požadovaná úroveň k bodu 2.2: 
Uchádzač musí preukázať minimálny obrat v súhrnnej výške 27 000 000 EUR (slovom: dvadsaťsedem miliónov eur), resp. ekvivalent v inej mene za posledné tri hospodárske roky, za ktoré sú tieto údaje v závislosti od vzniku alebo začatia prevádzkovania činnosti dostupné.
Prehľad o celkovom obrate uchádzač preukáže výkazmi ziskov a strát alebo výkazmi o príjmoch a výdavkoch za posledné tri hospodárske roky. 
K prepočtu cudzej meny na EUR sa použije kurz Európskej centrálnej banky platný ku dňu zverejnenia oznámenia o vyhlásení verejného obstarávania v Úradnom vestníku Európskej únie (ak iná časť súťažných podkladov neurčuje inak.)
Uchádzač nemusí v ponuke predkladať podrobnejšie účtovné výkazy (napr. hlavnú knihu, zmluvy, faktúry) ak sa jeho účtovné závierky nachádzajú vo verejnej časti registra účtovných závierok (www.registeruz.sk) a tieto sú v takej forme (detailoch), z ktorej verejný obstarávateľ vie jednoznačne zistiť informácie o výške celkového obratu. V takom prípade vo svojej ponuke iba uvedie, že tieto informácie už boli zverejnené a pomenuje – uvedie odkaz na verejne prístupné dokumenty, kde sa táto informácia nachádza. 
V prípade, že doklady predkladá uchádzač so sídlom mimo územia Slovenskej republiky, predloží doklady ekvivalentné k výkazu ziskov a strát alebo k výkazu o príjmoch a výdavkoch v pôvodnom jazyku a súčasne v úradnom preklade do slovenského jazyka, okrem prípadu, že pôvodným jazykom je český jazyk. V prípade zistenia rozdielov v obsahu dokladov predložených v pôvodnom jazyku a preložených dokladov, rozhodujúcim je úradný preklad do slovenského jazyka.
Ak uchádzač so sídlom mimo Slovenskej republiky z objektívnych dôvodov nevie predložiť takto overené doklady, predloží o tejto skutočnosti čestné vyhlásenie aj s uvedením objektívneho dôvodu, v ktorom bude zároveň uvedená aj výška obratu za príslušné hospodárske roky.
2.3 Uchádzač môže na preukázanie finančného a ekonomického postavenia využiť finančné zdroje inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení zmluvy bude skutočne používať zdroje osoby, ktorej postavenie využíva na preukázanie finančného a ekonomického postavenia. Skutočnosť podľa druhej vety preukazuje uchádzač písomnou zmluvou uzavretou s osobou, ktorej zdrojmi mieni preukázať svoje finančné a ekonomické postavenie. Z písomnej zmluvy musí vyplývať záväzok osoby, že poskytne plnenie počas celého trvania zmluvného vzťahu. Osoba, ktorej zdroje majú byť použité na preukázanie finančného a ekonomického postavenia, musí preukázať splnenie podmienok účasti týkajúce sa osobného postavenia okrem § 32 ods. 1 písm. e) ZVO a nesmú u nej existovať dôvody na vylúčenie podľa § 40 ods. 6 písm. a) až g) a ods. 7 ZVO.

3. Podmienky účasti vo verejnom obstarávaní podľa § 34 ZVO týkajúce sa technickej spôsobilosti alebo odbornej spôsobilosti 
	Uchádzač preukáže splnenie podmienok účasti týkajúcich sa technickej alebo odbornej spôsobilosti:
3.1 Podľa § 34 ods. 1 písm. a) ZVO: 
Zoznamom dodávok tovaru alebo poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa ZVO. Za vyhlásenie verejného obstarávania sa považuje zverejnenie Oznámenia o vyhlásení verejného obstarávania v Úradnom vestníku Európskej únie.
Verejný obstarávateľ uvedenú podmienku účasti v zmysle § 34 ods. 1 písm. a) ZVO požaduje od uchádzačov preukázať zoznamom dodaných tovarov a poskytnutých služieb rovnakého alebo podobného charakteru ako je predmet zákazky:

-	Zoznamom dodaných tovarov a poskytnutých služieb za predchádzajúce 3 roky (t. j. tovary a služby spätne v období predchádzajúcich troch rokov od vyhlásenia verejného obstarávania), s uvedením cien, lehôt dodania a odberateľov, kontaktnej osoby odberateľa pre účely overenia správnosti uvádzaných údajov (meno, priezvisko, tel. kontakt), pričom za tovary a služby rovnakého alebo podobného charakteru, ako je predmet zákazky, sa považuje vybudovanie a/alebo rozvoj dátového centra a/alebo služby implementácie informačných systémov.

Minimálna požadovaná úroveň štandardov:

-	Podmienka účasti podľa § 34 ods. 1 písm. a) ZVO bude splnená, ak uchádzač preukáže súhrnný objem dodaných tovarov a poskytnutých služieb rovnakého alebo podobného charakteru ako je predmet zákazky za predchádzajúce tri roky od vyhlásenia verejného obstarávania, v minimálnej súhrnnej výške 15 000 000 EUR bez DPH, pričom uchádzač týmto zoznamom zároveň preukáže splnenie nasledujúcich podmienok:
-	Minimálne 1 projekt, ktorého predmetom bola implementácia, integrácia na iné informačné systémy, testovanie a nasadenie informačného systému do produkčnej prevádzky, v min. hodnote 1 500 000 EUR bez DPH,
-	Minimálne 1 projekt, ktorého predmetom bolo dodanie a nasadenie dátového úložiska, v min. hodnote 1 500 000 EUR bez DPH,
-  	Minimálne 1 projekt, ktorého predmetom bolo dodanie a nasadenie serverovej infraštruktúry, v min. hodnote 5 000 000 EUR bez DPH,
-	Minimálne 1 projekt, ktorého predmetom bolo dodanie LoadBalanceru s bezpečnostnými a firewall funkcionalitami (WAF), v min. hodnote 900 000 EUR bez DPH,
-	Minimálne 1 projekt, ktorého predmetom bolo dodanie non-IT technológií (najmä UPS, chladenie, požiarne a bezpečnostné systémy ) v rámci vybudovania a/alebo rozvoja dátového centra, v min. hodnote  900 000 EUR bez DPH.

Zoznam dodaných tovarov a poskytnutých služieb musí obsahovať minimálne:
· názov a sídlo koncového odberateľa,
· kontaktné údaje odberateľa, kde je možné uvedené informácie overiť (meno a priezvisko, pozícia, tel. č., e-mail),
· predmet dodaných tovarov alebo poskytnutých služieb,
· popis predmetu dodaných tovarov alebo poskytnutých služieb,
· doba dodania alebo poskytnutia, od – do, deň, mesiac a rok,
· cena dodaných tovarov alebo poskytnutých služieb v EUR bez DPH celkom za požadované obdobie,
·       odkaz na referenciu uvedenú v evidencii referencií podľa § 12 ZVO (ak je to aplikovateľné).
V prípade, ak uchádzač predkladá/uvádza zmluvu, ktorej realizácia presahuje stanovené obdobie troch rokov (ďalej aj ako „rozhodné obdobie“), t.j. dodanie tovarov alebo poskytovanie služieb (zmluvy) začalo pred viac ako tromi rokmi alebo nebolo skončené do vyhlásenia tohto verejného obstarávania, uchádzač v zozname uvedie zvlášť rozpočtový náklad a popis dodaných tovarov alebo poskytnutých služieb iba za tú časť plnenia, ktorá bola realizovaná v požadovanom rozhodnom období. V prípade, ak dodanie tovarov alebo poskytnutie služby realizoval uchádzač ako člen združenia alebo ako subdodávateľ, vyčísli a započíta iba finančný objem a plnenia realizované ním samotným. V prípade, že v rámci predloženého projektu/zákazky boli poskytované aj iné tovary alebo služby ako tie, ktoré sú rovnakého alebo podobného charakteru ako je požadovaný predmet zákazky, musí byť z dokladu pre objektívne posúdenie splnenia podmienok účasti zrejmá hodnota dodaných tovarov alebo poskytnutých služieb, ktoré sú rovnakého alebo podobného charakteru ako je požadovaný predmet tejto zákazky. 
Uchádzač môže jednou referenciou pokryť aj viacero požiadaviek uvedených v bode 3.1 tejto časti súťažných podkladov za predpokladu, že sú splnené obsahové a cenové požiadavky verejného obstarávateľa na splnenie podmienky účasti. Uchádzač v takom prípade uvedie cenovú hodnotu každej jednotlivej časti plnenia zákazky/zmluvy, ktorú k splneniu podmienky účasti podľa bodu 3.1 preukazuje. 
V prípade, ak referencia alebo zoznam dodaných tovarov a poskytnutých služieb obsahuje ekvivalentné riešenie k riešeniu požadovanému verejným obstarávateľom, uchádzač popíše a odôvodní túto ekvivalentnosť. 
3.2 Podľa § 34 ods. 1 písm. d) a h) ZVO v spojení s § 35 a § 36 ZVO: 
Minimálna požadovaná úroveň štandardov k bodu 3.2: 
a) Platný certifikát systému manažérstva kvality v oblasti informačno-komunikačných technológií vydaný nezávislou akreditovanou inštitúciou, ktorým sa potvrdzuje splnenie požiadaviek normy ISO 9001 alebo ekvivalentnej normy, a to v súlade s § 35 ZVO. Verejný obstarávateľ uzná ako rovnocenný certifikát systému manažérstva kvality vydaný príslušným orgánom členského štátu. Ak uchádzač objektívne nemal možnosť získať príslušný certifikát v určených lehotách, verejný obstarávateľ prijme aj iné dôkazy o rovnocenných opatreniach na zabezpečenie systému manažérstva kvality predložené uchádzačom, ktorými preukáže, že ním navrhované opatrenia na zabezpečenie systému manažérstva kvality sú v súlade s požadovanými slovenskými technickými normami na systém manažérstva kvality.
b) Platný certifikát systému environmentálneho manažérstva v oblasti informačno-komunikačných technológií vydaný nezávislou akreditovanou inštitúciou, ktorým sa potvrdzuje splnenie požiadaviek normy ISO 14001 alebo ekvivalentnej normy, a to v súlade s § 36 ZVO. Verejný obstarávateľ uzná ako rovnocenný certifikát systému environmentálneho manažérstva vydaný príslušným orgánom členského štátu. Ak uchádzač objektívne nemal možnosť získať príslušný certifikát v určených lehotách, verejný obstarávateľ prijme aj iné dôkazy o opatreniach v oblasti environmentálneho manažérstva predložené uchádzačom, ktorými preukáže, že ním navrhované opatrenia sú rovnocenné opatreniam požadovaným v rámci príslušného systému environmentálneho manažérstva alebo príslušnej normy environmentálneho manažérstva. 
c) Platný certifikát systému manažérstva informačnej bezpečnosti v oblasti informačných technológií vydaný nezávislou akreditovanou inštitúciou, ktorým sa potvrdzuje splnenie požiadaviek normy ISO/IEC 27001 alebo ekvivalentnej normy; verejný obstarávateľ uzná aj iné rovnocenné dôkazy o zavedení ekvivalentných opatrení na zabezpečenie informačnej bezpečnosti, ak uchádzač preukáže, že ním uplatňované opatrenia spĺňajú požadovanú úroveň zabezpečenia vzhľadom na predmet zákazky. 
d) Platný certifikát systému manažérstva IT služieb v oblasti informačných technológií vydaný nezávislou akreditovanou inštitúciou, ktorým sa potvrdzuje splnenie požiadaviek normy ISO/IEC 20000-1 alebo ekvivalentnej normy; verejný obstarávateľ uzná aj iné rovnocenné dôkazy o zavedení ekvivalentných opatrení, ak uchádzač preukáže ich primeranosť a funkčnú rovnocennosť vzhľadom na predmet zákazky. 
3.3 Podľa § 34 ods. 1 písm. g) ZVO: 
Údajmi o vzdelaní a odbornej praxi alebo o odbornej kvalifikácii osôb určených na plnenie zmluvy. 
Z uchádzačom predložených dokladov musia byť minimálne zrejmé údaje o odbornej praxi kľúčových expertov, čo uchádzač u každého z týchto kľúčových expertov preukáže predložením:
· profesijného životopisu, 
· zoznamom praktických skúseností kľúčového experta a
· kópie certifikátu/potvrdenia, ak sa pri danej pozícii kľúčového experta vyžaduje. Verejný obstarávateľ zároveň požaduje predloženie dokladu/dôkazu, na základe ktorého je možné overiť platnosť certifikátu/potvrdenia (najmä z pohľadu neuplynutia obdobia platnosti). Ak je certifikát/potvrdenie/doklad vyhotovený v inom ako štátnom jazyku alebo českom jazyku, predkladá sa spolu s jeho úradným prekladom do štátneho jazyka. Certifikát predložený uchádzačom musí byť získaný na základe úspešne absolvovanej certifikačnej skúšky, ktorá objektívne overuje odborné znalosti a zručnosti v danej oblasti. 
· alebo ekvivalentnými dokladmi.
Jednu fyzickú osobu možno použiť na preukázanie podmienok účasti iba na jednu pozíciu kľúčového experta. Verejný obstarávateľ si vyhradzuje právo na overenie informácií uvedených v životopise, zozname praktických skúseností alebo ekvivalentnom doklade.
Uchádzač preukazuje profesionálne praktické skúsenosti za predchádzajúcich päť (5) rokov od vyhlásenia verejného obstarávania. Za vyhlásenie verejného obstarávania sa považuje zverejnenie Oznámenia o vyhlásení verejného obstarávania v Úradnom vestníku Európskej únie. 
Každá preukázaná praktická skúsenosť musí obsahovať základné identifikačné informácie, a to najmä: Titul, meno a priezvisko príslušného kľúčového experta, názov a sídlo koncového zákazníka, resp. zamestnávateľa, čas plnenia zmluvy/projektu, t. j. od - do (deň, mesiac, rok), stručný opis predmetu zmluvy/projektu a rozsah činností, ktoré príslušný kľúčový expert zabezpečuje/zabezpečoval, pozíciu, ktorú v rámci príslušnej zmluvy/projektu kľúčového experta zastáva/zastával, meno, priezvisko, funkciu, tel. číslo a e-mailovú adresu zamestnanca koncového zákazníka/zamestnávateľa, u ktorého si možno tieto údaje overiť.
Princípy posudzovania rovnocennosti pri profesionálnych praktických skúsenostiach
Posudzovanie rovnocennosti pri profesionálnych praktických skúsenostiach sa bude realizovať podľa detailného posúdenia praktických skúsenosti, ktorými osoba disponuje a ktoré uchádzač prezentuje ako ekvivalentné vo vzťahu k profesionálnym praktickým skúsenostiam explicitne definovaným verejným obstarávateľom. Posudzovanie rovnocennosti bude teda prebiehať najmä v kontexte toho, či sú profesionálne praktické skúsenosti, ktorými disponuje príslušný kľúčový expert uchádzača a ktoré sú prezentované uchádzačom ako ekvivalentné, zárukou pre získanie skúseností v nadväznosti na činnosti, ktoré má príslušný kľúčový expert zabezpečovať.
Princípy posudzovania ekvivalentnosti pri certifikátoch 
Pri predložení ekvivalentného certifikátu, jeho ekvivalentnosť preukazuje uchádzač. Posudzovanie rovnocennosti pri certifikátoch sa bude realizovať aj podľa detailného posúdenia oblastí/zručností/schopností, ktorými musí osoba disponovať na získanie certifikátu, ktorý uchádzač predkladá ako ekvivalent vo vzťahu k certifikátu explicitne definovanému verejným obstarávateľom. Rovnocennosť, resp. ekvivalentnosť certifikátu bude založená na posúdení podmienok a požiadaviek na vydanie daného certifikátu určených danou certifikačnou autoritou alebo spoločnosťou v porovnaní s požiadavkami na vydanie certifikátu uvedeného v danej podmienke účasti. Posudzovanie rovnocennosti bude teda prebiehať najmä v kontexte toho, či je certifikát predložený ako ekvivalent, zárukou dodržiavania odborných štandardov v nadväznosti na činnosti, ktoré má príslušný kľúčový expert zabezpečovať. Obdobne bude verejný obstarávateľ postupovať pri posudzovaní rovnocennosti, resp. ekvivalentnosti certifikátu, pričom rozhodujúce bude posúdenie požiadaviek podľa relevantnej právnej úpravy alebo požiadaviek danej certifikačnej autority. Ak sa pri danej pozícii požaduje certifikát vydaný medzinárodne uznávanou certifikačnou autoritou, musí byť aj uchádzačom predložený ekvivalentný certifikát vystavený obdobnou medzinárodne uznávanou certifikačnou autoritou. Medzinárodne uznávanou certifikačnou autoritou je entita, ktorá je oprávnená vydávať certifikáty a jej oprávnenie a dôveryhodnosť sú uznávané mimo hraníc jednej krajiny, teda v medzinárodnom kontexte. Nepostačuje v tomto prípade potvrdenie o absolvovaní školenia. 
Uchádzač vyššie uvedeným spôsobom preukáže splnenie nasledovných minimálnych požiadaviek na nasledujúcich kľúčových expertov:

Minimálna požadovaná úroveň štandardov k bodu 3.3:
Verejný obstarávateľ požaduje predložiť doklady preukazujúce splnenie tejto podmienky účasti na nasledovných pozíciách:
Kľúčový expert č. 1 – Projektový manažér

· minimálne 5 rokov odbornej praxe v oblasti riadenia prevádzky projektov v oblasti informačno-komunikačných technológií,
· minimálne 3 profesionálne praktické skúsenosti s riadením projektov v oblasti informačno-komunikačných technológií, z čoho minimálne 1 profesionálna praktická skúsenosť bola s riadením projektu vybudovania dátového centra, pričom každá profesionálna praktická skúsenosť musí byť v trvaní minimálne 6 mesiacov,
· platný certifikát PRINCE2 Practitioner na odbornú spôsobilosť pre riadenie projektov alebo ekvivalent daného certifikátu vydaný medzinárodne uznávanou akreditačnou a certifikačnou autoritou v oblasti riadenia projektov,
· platný certifikát ITIL minimálne vo verzii 4 alebo vyššej minimálne na úrovni Foundation alebo ekvivalent daného certifikátu vydaný medzinárodne uznávanou akreditačnou a certifikačnou autoritou v oblasti riadenia prevádzky,
· preukazuje sa životopisom alebo údajom o odbornej praxi preukazujúcim splnenie podmienok účasti a kópiami príslušných certifikátov. 

Kľúčový expert č. 2 – Hlavný SW architekt

· minimálne 5 rokov odbornej praxe v oblasti návrhu architektúry informačných systémov,
· minimálne 3 profesionálne praktické skúsenosti s návrhom a implementáciou informačného systému na vytvorenie dátového skladu, pričom každá profesionálna praktická skúsenosť musí byť v trvaní minimálne 6 mesiacov,
· platný certifikát v oblasti dátovej architektúry, napr. IBM Certified Developer - Cognos Analytics V11.1.x, alebo novší certifikát IBM Certified Cognos Analytics v12 Analyst - Professional, alebo ekvivalent daného certifikátu, 
· platný certifikát v oblasti AI architektúry, napr. IBM Certified watsonx Data Scientist - Associate, alebo vyšší, alebo ekvivalent daného certifikátu,
· platný certifikát pre oblasť návrhu architektúry IT TOGAF Enterprise Architecture Practitioner (min. verzia 10), alebo ekvivalent daného certifikátu vydaný medzinárodne uznávanou akreditačnou a certifikačnou autoritou, 
· preukazuje sa životopisom alebo údajom o odbornej praxi preukazujúcim splnenie podmienok účasti a kópiami príslušných certifikátov.

Kľúčový expert č. 3  – IT analytik

· minimálne 5 rokov odbornej praxe v oblasti  biznis analýzy alebo analýzy informačných systémov, 
· minimálne 3 profesionálne praktické skúsenosti s analýzou informačných systémov v projektoch realizácie informačných systémov, pričom ich súčasťou bolo aj riadenie analytického tímu a spracovanie analytickej dokumentácie, pričom každá profesionálna praktická skúsenosť musí byť v trvaní minimálne 6 mesiacov,
· platný certifikát OMG-Certified UML Professional 2 Intermediate level, alebo vyšší, alebo ekvivalent daného certifikátu vydaný medzinárodne uznávanou akreditačnou a certifikačnou autoritou v  oblasti analýzy, návrhu a modelovania softvérových systémov pomocou unifikovaného modelovacieho jazyka (UML),
· platný certifikát preukazujúci znalosť metodického rámca BABOK na úrovni CCBA alebo CBAP, vydaný medzinárodnou autoritou IIBA, alebo ekvivalentným certifikátom vydaným medzinárodne uznávanou akreditačnou a certifikačnou autoritou alebo vydaným akreditovaným školiacim a certifikačným strediskom napr. certifikát BABOK Practitioner, 
· preukazuje sa životopisom alebo údajom o odbornej praxi preukazujúcim splnenie podmienok účasti a kópiami príslušných certifikátov.

Kľúčový expert č. 4 – Architekt bezpečnostnej architektúry pre oblasť dátových centier 

· minimálne 5 rokov odbornej praxe v oblasti bezpečnostnej architektúry a kybernetickej bezpečnosti v oblasti dátových centier,
· minimálne 3 profesionálne praktické skúsenosti s návrhom bezpečnostnej architektúry a kybernetickej bezpečnosti IT, z čoho minimálne 1 profesionálna praktická skúsenosť bola na projekte dátového centra, pričom každá profesionálna praktická skúsenosť musí byť v trvaní minimálne 6 mesiacov,
· platný certifikát pre oblasť návrhu architektúry IT TOGAF 9 Certified alebo vyšší, alebo ekvivalent daného certifikátu vydaný medzinárodne uznávanou akreditačnou a certifikačnou autoritou,
· platný certifikát pre oblasť auditu informačných systémov CISA, (t. j. nie len potvrdenie o úspešnom zložení skúšky), alebo ekvivalent daného certifikátu vydaný medzinárodne uznávanou akreditačnou a certifikačnou autoritou v danej oblasti,
· preukazuje sa životopisom alebo údajom o odbornej praxi preukazujúcim splnenie podmienok účasti a kópiami príslušných certifikátov.

Kľúčový expert č. 5 – Expert pre oblasť ITSM procesov

· minimálne 5 rokov odbornej praxe v oblasti riadenia IT služieb v oblasti ITSM procesov,
· minimálne 3 profesionálne praktické skúsenosti s riadením služieb v oblasti ITSM procesov, pričom každá profesionálna praktická skúsenosť musí byť v trvaní minimálne 6 mesiacov,
· platný certifikát v oblasti ITSM procesov, napríklad ITIL minimálne vo verzii 4 alebo vyššej minimálne na úrovni Managing Professional alebo ekvivalent daného certifikátu vydaný medzinárodne uznávanou akreditačnou a certifikačnou autoritou, 
· platný medzinárodne uznávaný certifikát v oblasti projektového riadenia, napr. PRINCE2® Practitioner (alebo rovnocenný certifikát, napr. PMP - Project Management Professional),
· preukazuje sa životopisom alebo údajom o odbornej praxi preukazujúcim splnenie podmienok účasti a kópiou príslušného certifikátu.

Kľúčový expert č. 6  – Expert pre oblasť dátových úložísk

· minimálne 5 rokov odbornej praxe v oblasti návrhu, implementácie a správy dátových úložísk,
· minimálne 3 profesionálne praktické skúsenosti s návrhom a implementáciou dátových úložísk,
· platný certifikát v oblasti dátových úložísk, napríklad Huawei Certified ICT Associate (HCIA) – Storage, HPE ASE – Storage Solutions / HPE ASE – Storage Integrator Solutions alebo ekvivalent daného certifikátu potvrdzujúci úroveň odbornosti v oblasti návrhu a implementácie dátových úložísk vydaný iným medzinárodne uznávaným výrobcom dátových úložísk,
· preukazuje sa životopisom alebo údajom o odbornej praxi preukazujúcim splnenie podmienok účasti a kópiou príslušného certifikátu.

Kľúčový expert č. 7 – Senior špecialista pre serverové riešenia

· minimálne 5 rokov odbornej praxe v oblasti návrhu, implementácie a správy serverových infraštruktúr,
· minimálne 3 profesionálne praktické skúsenosti s návrhom a implementáciou riešení postavených na serverových technológiách, napríklad HPE, LENOVO, IBM, pričom minimálne 1 z týchto skúseností bola v úlohe hlavného odborníka (lead engineer alebo solution architect) pri návrhu alebo realizácii projektov v oblasti enterprise serverových riešení, napríklad HPE ProLiant, Synergy, Apollo, BladeSystem,
· platný certifikát pre oblasť serverov, napríklad HPE Master Accredited Solutions Expert (MASE) alebo Dell Technologies Proven Professional – PowerEdge MX Modular Deploy alebo Cisco Certified Internetwork Expert – CCIE Data Center alebo ekvivalent daného certifikátu potvrdzujúci najvyššiu úroveň odbornosti v oblasti návrhu a implementácie serverových riešení vydaný iným medzinárodne uznávaným výrobcom serverových technológií (napr. Lenovo),
· preukazuje sa životopisom alebo údajom o odbornej praxi preukazujúcim splnenie podmienok účasti a kópiou príslušného certifikátu.

Kľúčový expert č. 8 – Elektrotechnik

· minimálne 5 rokov odbornej praxe v odbore elektrotechnika,
· minimálne 3 profesionálne praktické skúsenosti s návrhom a implementáciou projektov zahŕňajúcich montáž elektrických zariadení, 
· platné osvedčenie na činnosti na elektrických zariadeniach podľa § 23 Vyhlášky Ministerstva práce, sociálnych vecí a rodiny SR č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia, elektrotechnik na riadenie činností alebo riadenie prevádzky alebo ekvivalentný doklad, 
· preukazuje sa životopisom alebo údajom o odbornej praxi preukazujúcim splnenie podmienok účasti a kópiou príslušného osvedčenia.

Kľúčový expert č. 9 – Špecialista na projektovanie non-IT infraštruktúry DC

· minimálne 5 rokov odbornej praxe v oblasti projektovania non-IT infraštruktúry dátových centier, 
· minimálne 3 profesionálne praktické skúsenosti s projektovaním non-IT infraštruktúry dátových centier v pozícii odborného garanta pre projektovanie, 
· platný certifikát ATD (Accredited Tier Designer) od Uptime Institute alebo CDCDP (Certified Data Centre Design Professional) od CNet Training alebo CDCP (Certified Data Centre Professional) od EPI (Enterprise Products Integration) alebo ekvivalent daného certifikátu vydaný inou akreditovanou autoritou,
· preukazuje sa životopisom alebo údajom o odbornej praxi preukazujúcim splnenie podmienok účasti a kópiou príslušného certifikátu.

Kľúčový expert č. 10 – Špecialista na prevádzku non - IT infraštruktúry DC 

· minimálne 5 rokov odbornej praxe v oblasti prevádzky non-IT infraštruktúry dátových centier, 
· minimálne 3 profesionálne praktické skúsenosti s prevádzkou non-IT infraštruktúry dátových centier v pozícii odborného garanta pre prevádzku, 
· platný certifikát AOS (Accredited Operations Specialist) od Uptime Institute alebo CDFOM (Certified Data Centre Facilities Operations Manager) od EPI (Enterprise Products Integration) alebo ekvivalent daného certifikátu vydaný inou akreditovanou autoritou,
· preukazuje sa životopisom alebo údajom o odbornej praxi preukazujúcim splnenie podmienok účasti a kópiou príslušného certifikátu.

Kľúčový expert č. 11 – Expert pre oblasť sieťovej bezpečnosti

· minimálne 5 rokov odbornej praxe v oblasti návrhu, implementácie a podpory nástrojov sieťovej bezpečnosti,
· minimálne 3 profesionálne praktické skúsenosti s návrhom, implementáciou a podporou nástrojov sieťovej bezpečnosti dátových centier,
· platný certifikát v oblasti sieťovej bezpečnosti, napríklad Fortinet Certified Solution Specialist Secure Networking, Cisco Certified Network Professional Security – CCNP Security alebo ekvivalentný certifikát potvrdzujúci úroveň odbornosti pri navrhovaní, implementácii a správe bezpečnostných riešení v podnikových sieťach vydaný iným medzinárodne uznávaným výrobcom,
· preukazuje sa životopisom alebo údajom o odbornej praxi preukazujúcim splnenie podmienok účasti a kópiou príslušného certifikátu.

Kľúčový expert č. 12 – Expert pre oblasť zálohovania

· minimálne 5 rokov odbornej praxe v oblasti návrhu, implementácie a správy riešení pre zálohovanie dát, obnovu dát a súvisiacej infraštruktúry,
· minimálne 3 profesionálne praktické skúsenosti s návrhom a implementáciou riešení pre zálohovanie dát a obnovu dát,
· platný certifikát v oblasti zálohovania dát, napríklad HPE Master ASE – Storage Architect, HPE Master ASE – Storage Integrator Solutions alebo Veeam Certified Architect – VMCA alebo ekvivalentný certifikát potvrdzujúci najvyššiu úroveň odbornosti v oblasti návrhu a implementácie riešení pre zálohovanie dát vydaný iným medzinárodne uznávaným výrobcom technológií pre zálohovanie,
· preukazuje sa životopisom alebo údajom o odbornej praxi preukazujúcim splnenie podmienok účasti a kópiou príslušného certifikátu.

Uchádzačom predložený profesijný životopis alebo doklad obsahujúci údaje o odbornej praxi kľúčového experta, podpísaný dotknutou osobou, musí obsahovať minimálne: 
· meno a priezvisko kľúčového experta, 
· najvyššie dosiahnuté vzdelanie kľúčového experta (inštitúcia, od-do), 
· história zamestnania/odbornej praxe kľúčového experta (zamestnávateľ, trvanie pracovného pomeru/trvanie odbornej praxe/, od – do (mesiac a rok), pozícia, ktorú kľúčový expert zastával), 
· praktické skúsenosti kľúčového experta (názov zmluvy/projektu, pozícia na projekte/predmete zmluvy, stručný opis projektu/predmetu plnenia zmluvy;  obdobie rok a mesiac od - do, kontaktné údaje na koncového odberateľa – názov, sídlo, emailový a telefonický kontakt, kde si bude môcť verejný obstarávateľ overiť informácie), 
· údaj o získaných certifikátoch (ak aplikovateľné),
· dátum a podpis kľúčového experta. 
Uchádzač predloží údaje o vzdelaní a odbornej praxi za všetkých požadovaných kľúčových expertov (avšak jednou fyzickou osobou uchádzač nemôže preukázať splnenie podmienky účasti pre viacero z požadovaných pozícií), čím nie je dotknutá možnosť výmeny kľúčového experta počas plnenia predmetu zákazky v zmysle Zmluvy, pričom verejný obstarávateľ predpokladá súbežný výkon činností kľúčových expertov.

Kľúčový expert, ktorý bude uvedený v ponuke uchádzača sa musí reálne podieľať na plnení predmetu Zmluvy, ktorá bude výsledkom tohto verejného obstarávania. V prípade, že kľúčový expert nie je zamestnancom uchádzača, musí uchádzač verejnému obstarávateľovi preukázať, že pri plnení Zmluvy bude skutočne používať odborné kapacity tejto osoby (kľúčového experta), čo uchádzač preukáže zmluvou uzavretou s touto osobou, z ktorej musí vyplývať záväzok osoby, že poskytne plnenie počas celého trvania zmluvného vzťahu. V prípade, že počas plnenia Zmluvy dôjde k nahradeniu kľúčového experta inou osobou, nový kľúčový expert musí spĺňať minimálnu požadovanú úroveň nahradeného kľúčového experta vyžadovanú verejným obstarávateľom pri preukazovaní danej podmienky účasti technickej alebo odbornej spôsobilosti. 

3.4 Uplatnenie požiadavky podľa § 38 ods. 4 ZVO realizovať predmet zákazky vlastnými personálnymi kapacitami uchádzača:
So zreteľom na § 38 ods. 4 ZVO, podľa ktorého môže verejný obstarávateľ vyžadovať, aby určité podstatné úlohy vykonal priamo sám uchádzač alebo člen skupiny dodávateľov, verejný obstarávateľ požaduje, aby uchádzač priamo vykonával úlohy vykonávané prostredníctvom nasledovných fyzických osôb – kľúčových expertov pri poskytovaní predmetu zákazky:
- Kľúčový expert č. 1 – Projektový manažér,
- Kľúčový expert č. 2 – Hlavný SW architekt,
- Kľúčový expert č. 3 – IT analytik,
- Kľúčový expert č. 4 – Architekt bezpečnostnej architektúry pre oblasť dátových centier,
- Kľúčový expert č. 5 – Expert pre oblasť ITSM procesov,
- Kľúčový expert č. 10 – Špecialista na prevádzku NON - IT infraštruktúry DC.
Verejný obstarávateľ vyžaduje, aby každý z vyššie uvedených kľúčových expertov, ktorý sa bude podieľať na plnení predmetu zákazky, bol v trvalom pracovnom pomere k samotnému uchádzačovi (alebo k členovi skupiny dodávateľov) v rozsahu plného pracovného úväzku (FTE) vzhľadom na to, že ide o vykonávanie podstatných úloh a je žiadúce, aby ich vykonával priamo sám uchádzač alebo člen skupiny dodávateľov. 
Odôvodnenie uplatnenia požiadavky podľa § 38 ods. 4 ZVO:
Verejný obstarávateľ požaduje požiadavku podľa § 38 ods. 4 ZVO v záujme zabezpečenia kvality plnenia predmetu zákazky, zohľadňujúc najmä význam intelektuálneho vkladu vybraných fyzických osôb – kľúčových expertov a význam zohranosti (orchestrácie) pri plnení predmetu zákazky  na úrovni zhotoviteľa.
Primárnym motívom je požiadavka zabezpečenia kontinuity, prenosu know-how a organizácie práce, keďže verejný obstarávateľ pre špecifickosť predmetu zákazky potrebuje overiť špecifické znalosti a skúsenosti, ktoré je možné nadobudnúť a prenášať iba dlhodobou prácou v doméne v hierarchicky a zodpovednostne nastavenom pracovnom pomere. Je totiž prirodzené, že zhotoviteľ dokáže efektívnejšie eliminovať fluktuáciu vo vzťahu k vlastnému personálu z titulu existencie trvalého pracovného pomeru v rozsahu FTE v porovnaní s prípadom, keď ide o personálnu kapacitu subdodávateľa, inej osoby, či zamestnancov nespĺňajúcich podmienku trvalého pracovného pomeru v rozsahu FTE, kedy samotný zhotoviteľ má značne obmedzený (resp. žiadny) dosah na to, aby mohol z pozície zamestnávateľa eliminovať faktory ovplyvňujúce fluktuáciu.
Pracovnoprávny pomer v rozsahu FTE sa vyžaduje len pri tých pozíciách, kde nie je z dôvodu špecifickosti predmetu zákazky možné využívať subdodávateľov, iné osoby, či fyzické osoby, s ktorými má uchádzač uzatvorené dohody o prácach vykonávaných mimo pracovného pomeru a pod. Dôvodom tejto požiadavky je vzájomná kompatibilita a zohranosť členov tímu uchádzača, význam vedomostného vkladu vybraných kľúčových expertov.
Pre uvedené pozície fyzických osôb – kľúčových expertov verejný obstarávateľ požaduje existenciu trvalého pracovného pomeru v rozsahu FTE ďalej z dôvodu zabezpečenia kvalitnejšieho, stabilnejšieho a efektívnejšieho tímu a s tým súvisiaceho predpokladu úspešného plnenia predmetu zákazky v požadovanej kvalite. Okruh týchto kľúčových expertov bol určený striktne a reštriktívne so zohľadnením princípu vhodnosti a potrebnosti – teda len pri tých pozíciách, kde nie je z vyššie opísaných dôvodov možné využívať subdodávateľov, kapacity iných osôb alebo zamestnancov nespĺňajúcich podmienku pracovného pomeru u zhotoviteľa. Verejný obstarávateľ preto požiadavku podľa § 38 ods. 4 ZVO určil v súlade s princípom proporcionality len pri vybraných pozíciách kľúčových expertov, a to pri tých, pri ktorých sa počas trvania zmluvy o dielo predpokladá vysoká miera ich pracovného nasadenia na úrovni FTE.
Určenie okruhu plnení, pri ktorých sa má aplikovať režim podľa § 38 ods. 4 ZVO, vychádza zo špecifík samotného predmetu zákazky ako sofistikovaného a odborne a procesne komplikovaného diela (modernizácia dátového centra v 2 lokalitách a jeho prevádzka) pozostávajúceho z viacerých navzájom previazaných plnení a aktivít. Zhotoviteľ bude zodpovedný za plnenie týkajúce sa IT infraštruktúry, ako aj za komplexnú výmenu a doplnenie NON-IT technológií DCVaV CVTI SR vrátane prípravy projektovej dokumentácie, dodávky technológií a montážnych prác, integrácie systémov, testovania a uvedenia do prevádzky, vykonanie školení, kontrol a skúšok, projektový manažment a inžiniering a v rámci realizačných prác pôjde v prípade DC v Žiline o výmenu a upgrade záložných zdrojov UPS, výmenu a upgrade klimatizácií pre IT sálu a UPS, upgrade a rozšírenie monitorovacieho systému a v prípade DC v Bratislave elektrické napájanie, chladenie, dátové rozvádzače/racky a štruktúrovaná kabeláž, požiarne systémy, bezpečnostné systémy, monitoring a detekcia zaplavenia, pričom motorgenerátor a architektonické a stavebné riešenie nie je predmetom plnenia. 
Predmet zákazky je navrhnutý ako komplexné riešenie integrujúce hardvérovú, softvérovú a systémovú modernizáciu infraštruktúry dátového centra pre potreby výskumu a vývoja v gescii CVTI SR. Riadne a včasné dodanie predmetu zákazky preto okrem iného vyžaduje zapojenie orchestrovaného a robustného tímu kľúčových expertov a špecialistov, pričom pri viacerých z týchto pozícií je ich zapojenie počas trvania zmluvy o dielo záväzkom na úrovni plného pracovného úväzku (FTE).
Pre charakter predmetu zákazky je preto dôležité skúmať to, či kritická masa vybraných kľúčových expertov podieľajúcich sa na návrhu, vybudovaní a prevádzke dátového centra vstupuje do projektu s jednotným prístupom a metodikou smerujúcou do vnútra organizačnej štruktúry daného zhotoviteľa. Pri kritických aktivitách v rámci návrhu, vybudovania a prevádzky dátového centra sú tieto činnosti viazané aj na charakter vzťahu vybraných špecialistov voči subjektu zhotoviteľa. Splnenie týchto špecifických okolností vyžaduje súčasne aj vysokú úroveň orchestrácie pri poskytovaní špecifických služieb spojených s predmetom zákazky.

3.5 Uchádzač je povinný preukázať splnenie podmienok účasti technickej alebo odbornej spôsobilosti spôsobom, ktorý bude vecne a technologicky konzistentný s vlastným návrhom plnenia predkladaným v ponuke, najmä s prílohou č. 13 Súťažných podkladov. Táto väzba musí byť z ponuky preukázateľná bez ohľadu na to, či uchádzač ponúka riešenie založené na požiadavkách verejného obstarávateľa uvedených v opise predmetu zákazky, alebo funkčne a technicky ekvivalentné riešenie.
Ak uchádzač na účely preukázania technickej alebo odbornej spôsobilosti predkladá referenciu, odbornú prax alebo odbornú kvalifikáciu kľúčového experta viazanú na konkrétnu technológiu, produkt, platformu alebo systém (napr. Fabasoft alebo iné ekvivalentné riešenie), takáto technológia, produkt, platforma alebo systém, musí byť zároveň súčasťou uchádzačom ponúkaného vlastného návrhu plnenia podľa predloženej prílohy č. 13 Súťažných podkladov.
Ak teda uchádzač preukazuje splnenie podmienky účasti prostredníctvom skúsenosti kľúčového experta alebo referencie s konkrétnym produktom, musí byť z ponuky zrejmé, že tento produkt alebo funkčne a technicky ekvivalentný komponent je súčasťou uchádzačom ponúkaného riešenia, a že predmetná skúsenosť je použiteľná na dodanie príslušnej časti predmetu zákazky. 
Verejný obstarávateľ uvádza túto požiadavku s cieľom zabezpečiť overiteľnú vecnú väzbu medzi preukazovanou technickou alebo odbornou spôsobilosťou uchádzača a riešením, ktoré uchádzač skutočne ponúka na plnenie predmetu zákazky.
3.6 Ďalšie informácie k bodom 3.1, 3.2 a 3.3:
Doklady a dokumenty, ktorými uchádzač preukazuje svoju technickú alebo odbornú spôsobilosť vyhotovené v inom ako štátnom jazyku, t. j. v inom ako slovenskom jazyku, musia byť predložené v pôvodnom jazyku a súčasne musia byť úradne preložené do štátneho jazyka, t. j. do slovenského jazyka, okrem dokladov predložených v českom jazyku. 
Doklady a dokumenty, ktorými uchádzač preukazuje splnenie podmienky účasti podľa § 34 ZVO musia byť v ponuke predložené ako scan originálu alebo scan ich úradne osvedčenej kópie.
V prípade uchádzača, ktorého tvorí skupina dodávateľov zúčastnená vo verejnom obstarávaní, tento preukazuje splnenie podmienok účasti týkajúcich sa technickej alebo odbornej spôsobilosti za všetkých členov skupiny spoločne.
K prepočtu cudzej meny na EUR sa použije kurz Európskej centrálnej banky platný ku dňu zverejnenia oznámenia o vyhlásení verejného obstarávania v Úradnom vestníku Európskej únie (ak iná časť súťažných podkladov neurčuje inak).
Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až g) a ods. 7 ZVO; oprávnenie poskytovať službu preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa odseku 1 písm. g), uchádzač môže využiť kapacity inej osoby len, ak táto bude reálne vykonávať služby, na ktoré sa kapacity vyžadujú. Verejný obstarávateľ môže u osoby, ktorej kapacity majú byť použité na preukázanie technickej spôsobilosti alebo odbornej spôsobilosti, hodnotiť existenciu dôvodov na vylúčenie podľa § 40 ods. 8 ZVO.

4. Jednotný európsky dokument
4.1 Uchádzač môže predbežne nahradiť doklady na preukázanie splnenia podmienok účasti určené verejným obstarávateľom jednotným európskym dokumentom v zmysle § 39 ZVO.
4.2 Vyplnená Časť I. Informácie týkajúce sa postupu verejného obstarávania a verejného obstarávateľa alebo obstarávateľa jednotného európskeho dokumentu (t. j. strana č. 3 Prílohy 2 k Vykonávaciemu nariadeniu Komisie EÚ 2016/7 z 5. januára 2016, ktorým sa ustanovuje štandardný formulár pre jednotný európsky dokument pre obstarávanie) tvorí prílohu č. 5 týchto súťažných podkladov.
4.3 Informácie k Jednotnému európskemu dokumentu sú dostupné na webovom sídle Úradu pre verejné obstarávanie https://www.uvo.gov.sk/jednotny-europsky-dokument-pre-verejne-obstaravanie a na webovom sídle Európskej komisie https://joinup.ec.europa.eu/collection/interoperable-europe/european-single-procurement-document-espd.
4.4 Verejný obstarávateľ upozorňuje uchádzačov/záujemcov, aby si do vzoru formulára jednotného európskeho dokumentu vo formáte .rtf, umožňujúceho jeho priame vypĺňanie, sami preniesli, resp. prepísali údaje uvedené v prílohe č. 5 týchto súťažných podkladov obsahujúce informácie týkajúce sa postupu verejného obstarávania a identifikácie verejného obstarávateľa.
4.5 Verejný obstarávateľ vyhlasuje, že obmedzuje informácie požadované na podmienky účasti (týkajúce sa Časti IV: Podmienky účasti oddiel A až D jednotného európskeho dokumentu) na jednu otázku s odpoveďou áno alebo nie (α: Globálny údaj pre všetky podmienky účasti), t.j. či hospodárske subjekty spĺňajú všetky požadované podmienky účasti bez toho, aby bolo potrebné vyplniť iné oddiely Časti IV: Podmienky účasti jednotného európskeho dokumentu.
4.6 Uchádzač, ktorý sa verejného obstarávania zúčastňuje samostatne, a ktorý nevyužíva zdroje a/alebo kapacity iných osôb na preukázanie splnenia podmienok účasti, vyplní a predloží jeden jednotný európsky dokument.
4.7 Uchádzač, ktorý sa verejného obstarávania zúčastňuje samostatne, ale využíva zdroje a/alebo kapacity iných osôb na preukázanie splnenia podmienok účasti, vyplní a predloží jednotný európsky dokument za svoju osobu spolu s vyplneným/i samostatným/i jednotným/i európskym/i dokumentom/i, ktorý/é obsahuje/ú príslušné informácie pre každú z osôb, ktorých zdroje a/alebo kapacity využíva uchádzač na preukázanie splnenia podmienok účasti. V prípade, ak uchádzača tvorí skupina dodávateľov zúčastnená vo verejnom obstarávaní, uchádzač vyplní a predloží samostatný jednotný európsky dokument s požadovanými informáciami za každého člena skupiny dodávateľov.
4.8 Verejný obstarávateľ vyžaduje, aby uchádzač v prípade subdodávateľov, ktorých kapacity nevyužíva na preukázanie splnenia podmienok účasti, v Časti II. Informácie týkajúce sa hospodárskeho subjektu a v časti III. Dôvody na vylúčenie jednotného európskeho dokumentu uviedol informácie o takýchto subdodávateľoch.
4.9 Ak nedošlo k predloženiu dokladov preukazujúcich splnenie podmienok účasti skôr alebo ak sa vyhodnotenie splnenia podmienok účasti uskutočňuje po vyhodnotení ponúk, verejný obstarávateľ je povinný po vyhodnotení ponúk vyhodnotiť splnenie podmienok účasti uchádzačom, ktorý sa umiestnil na prvom mieste v poradí, v súlade s § 55 ods. 1 ZVO. Ak dôjde k vylúčeniu uchádzača, vyhodnotí sa následne splnenie podmienok účasti aj u ďalších uchádzačov v poradí.

Bratislava, september 2026

A.3 Kritérium na vyhodnotenie ponúk a pravidlá jeho uplatnenia

1. Vyhodnotenie ponúk bude realizované na základe § 44 ods. 3 písm. c) ZVO, tzn.  na základe najnižšej celkovej ceny v EUR s DPH za celý predmet zákazky (t. j. Cena celkom za dielo s DPH+ Cena celkom za Služby SLA a rozvoja s DPH). 

Návrh na plnenie Kritéria na vyhodnotenie ponúk uchádzač uvedie v rámci kompletne vyplnenej Prílohy č. 2 – „Štruktúrovaný rozpočet ceny“ k Zmluve. Uvedené údaje týkajúce sa Kritéria na vyhodnotenie ponúk musia byť zhodné s údajmi, ktoré uchádzač vyplní v Zmluve a v jej Prílohe č. 2 a v systéme ERANET . Celková cena (t. j. Cena celkom za dielo + Cena celkom za Služby SLA a rozvoja) bude vypočítaná a vyjadrená v EUR s DPH (ďalej aj ako „cena“) a podľa bodu 15. časti A.1 týchto súťažných podkladov. Všetky ceny (cena bez DPH, aj cena s DPH, ako aj výška DPH vyjadrená v EUR) uvedené uchádzačom v ponuke, teda v Zmluve a v jej Prílohe č. 2 Zmluvy – štruktúrovaný rozpočet, v zmysle časti A.3 „Kritériá na vyhodnotenie ponúk a pravidiel ich uplatnenia“ týchto súťažných podkladov v rámci predkladania ponuky, musia byť zaokrúhlené na dve desatinné miesta.

V prípade, ak je uchádzačom zahraničná osoba, k cene bez DPH pripočíta príslušnú DPH, platnú v čase predloženia ponuky v krajine sídla verejného obstarávateľa (Slovenská republika), čo je sadzba vo výške 23% DPH, ako aj všetky poplatky a všetky ostatné nevyhnutné náklady spojené s plnením predmetu zákazky, aj keď nebudú predmetom fakturácie zahraničného uchádzača.

2. V prípade, že ponuky dvoch alebo viacerých uchádzačov budú vyhodnotené ako prvé v poradí (t.j. predložia ponuku s rovnakou cenou na prvom mieste), Zmluva bude uzavretá s tým uchádzačom, ktorého kľúčoví experti, ktorých predložil za účelom preukázania splnenia podmienky účasti podľa § 34 ods. 1 písm. g) ZVO, majú v súčte viac rokov odbornej praxe.





Verejná súťaž


N A D L I M I T N Á   Z Á K A Z K A
na dodanie tovaru a poskytnutie služieb 
(zmiešaná zákazka)

podľa § 66 ods. 7 písm. b) ZVO




SÚŤAŽNÉ PODKLADY



Názov predmetu zákazky:

Digitálna transformácia a modernizácia IKT infraštruktúry a IT systémov DCVaV CVTI SR

[bookmark: _Toc243998038]B.1 Opis predmetu zákazky











Bratislava, september 2026


Opis predmetu zákazky je uvedený v Prílohe č. 1 a Prílohe č.1a Zmluvy, ktorá bude výsledkom daného verejného obstarávania.

Verejný obstarávateľ sprístupní Opis predmetu zákazky uvedený v Prílohe č.1a Zmluvy na základe podpísanej dohody o mlčanlivosti podľa  bodu 11.4 a nasl. týchto Súťažných podkladov.
Verejný obstarávateľ v súlade s § 42 ods. 2 a 3 ZVO umožňuje predloženie technicky a funkčne ekvivalentného riešenia. Ak opis predmetu zákazky alebo jeho jednotlivé časti odkazujú na konkrétne technické riešenie, výrobcu, obchodné označenie, patent, typ alebo iný identifikovateľný parameter konkrétneho výrobcu, takýto odkaz sa považuje za doplnený slovami „alebo ekvivalentné“. 

Za ekvivalentné riešenie sa považuje také riešenie, ktoré 
-	spĺňa všetky funkčné, technické a prevádzkové požiadavky verejného obstarávateľa, 
-	zabezpečí plnú integráciu s existujúcim prostredím alebo jeho plnohodnotnú náhradu, 
-	nevyžaduje neprimerané dodatočné náklady alebo zásahy na strane verejného obstarávateľa a 
-	zabezpečí rovnakú alebo vyššiu úroveň bezpečnosti, spoľahlivosti a výkonnosti. 

Uchádzač je povinný v prípade ponuky ekvivalentného riešenia na túto skutočnosť vyslovene upozorniť, uviesť detailný popis spôsobu a postupu, ktorým zabezpečí požadovaný predmet zákazky, hodnoverným spôsobom preukázať splnenie požiadaviek verejného obstarávateľa a predložiť dôkazy o ekvivalentnosti. Tieto skutočnosti uchádzač uvedie v Prílohe č. 13 týchto súťažných podkladov – Vlastný návrh riešenia. Cena za prispôsobenie ekvivalentného riešenia do prostredia verejného obstarávateľa je súčasťou navrhovanej ceny za predmet zákazky.
Uchádzač je preto povinný v Prílohe č. 13 preukázať, že ním ponúkané riešenie korešponduje s požiadavkami verejného obstarávateľa uvedenými v opise predmetu zákazky, prípadne s predloženým ekvivalentným riešením, a zároveň že odborné kapacity, referencie, odborná prax alebo odborná kvalifikácia kľúčových expertov, ktorými uchádzač preukazuje splnenie podmienok účasti, sú vecne použiteľné na dodanie, implementáciu, integráciu a prevádzku uchádzačom ponúkaného riešenia.


Verejná súťaž





N A D L I M I T N Á   Z Á K A Z K A
na dodanie tovaru a poskytnutie služieb 
(zmiešaná zákazka)

podľa § 66 ods. 7 písm. b) ZVO




SÚŤAŽNÉ PODKLADY



Názov predmetu zákazky:

Digitálna transformácia a modernizácia IKT infraštruktúry a IT systémov DCVaV CVTI SR

[bookmark: _Toc275585][bookmark: _Toc243998039]B.2 Zmluva o dielo a o poskytovaní služieb a licenčná zmluva s prílohami












Bratislava, september 2026


Zmluva o dielo a o poskytovaní služieb uzatvorená podľa § 536 a nasl. a § 269 ods. 2 zákona č. 513/1991 Zb. Obchodného zákonníka v znení neskorších predpisov, a licenčná zmluva uzatvorená podľa § 65 a nasl. zákona č. 185/2015 Z.z. Autorský zákon v znení neskorších predpisov spolu s jej prílohami, ktorá bude výsledkom tohto verejného obstarávania, je uvedená v  samostatných súboroch týchto súťažných podkladov pod názvom: „Zmluva“ a „Prílohy č. 1 až č. 6 k Zmluve“.


Verejná súťaž




N A D L I M I T N Á   Z Á K A Z K A
na dodanie tovaru a poskytnutie služieb 
(zmiešaná zákazka)

podľa § 66 ods. 7 písm. b) ZVO




SÚŤAŽNÉ PODKLADY



Názov predmetu zákazky:

Digitálna transformácia a modernizácia IKT infraštruktúry a IT systémov DCVaV CVTI SR

[bookmark: _Toc275618][bookmark: _Toc243998040]C.1 Prílohy súťažných podkladov














Bratislava, september 2026

[bookmark: _Toc243998041]Príloha č. 1 súťažných podkladov – Čestné vyhlásenie skupiny dodávateľov

Uchádzač/skupina dodávateľov: 
Obchodné meno
sídlo spoločnosti 
IČO

ČESTNÉ VYHLÁSENIE SKUPINY DODÁVATEĽOV
Dolu	podpísaní	zástupcovia	uchádzačov	uvedených	v	tomto	čestnom	vyhlásení týmto vyhlasujeme, že za účelom predloženia ponuky vo verejnom obstarávaní na predmet zákazky ,,Digitálna transformácia a modernizácia IKT infraštruktúry a IT systémov DCVaV CVTI SR“ vyhlásenom verejným obstarávateľom - Centrom vedecko-technických informácií Slovenskej republiky, pri ktorom oznámenie o vyhlásení verejného obstarávania bolo uverejnené v Úradnom vestníku Európskej únie dňa xx.xx.2026 pod značkou xxxx a vo Vestníku verejného obstarávania dňa xx.xx.2026 pod značkou xxxx, sme vytvorili skupinu dodávateľov s názvom ................ a predkladáme spoločnú ponuku.

Skupina dodávateľov pozostáva z nasledovných samostatných právnych subjektov: 
1.
2.
V prípade, že naša spoločná ponuka bude úspešná a bude prijatá, zaväzujeme sa, že pred podpisom Zmluvy uzatvoríme a predložíme verejnému obstarávateľovi zmluvu, z ktorej bude vyplývať vytvorenie určitej  právnej formy, v ktorej budú jednoznačne stanovené vzájomné práva a povinnosti, kto sa akou časťou bude podieľať na plnení zákazky, ako aj skutočnosť, že všetci členovia skupiny uchádzačov sú zaviazaní zo záväzkov voči verejnému obstarávateľovi spoločne a nerozdielne.

Zároveň vyhlasujeme, že všetky skutočnosti uvedené v tomto vyhlásení sú pravdivé a úplné. Sme si vedomí právnych následkov uvedenia nepravdivých alebo neúplných skutočností uvedených v tomto vyhlásení v zmysle súťažných podkladov (vylúčenie zo súťaže), vrátane zodpovednosti za škodu spôsobenú verejnému obstarávateľovi v zmysle všeobecne záväzných právnych predpisov platných v SR.

V......................... dňa...............

Obchodné meno 
Sídlo/miesto podnikania
IČO:	................................................
meno a priezvisko, funkcia, podpis*

Obchodné meno 
Sídlo/miesto podnikania
IČO:	................................................
meno a priezvisko, funkcia, podpis*

*Podpis uchádzača, jeho štatutárneho orgánu alebo iného zástupcu uchádzača, ktorý je oprávnený konať v mene uchádzača v záväzkových vzťahoch v súlade s dokladom o oprávnení podnikať, t. j. podľa toho, kto za uchádzača koná navonok, resp. na základe plnomocenstva. V prípade skupiny dodávateľov podpis každého člena skupiny alebo člena skupiny, ktorý je splnomocnený konať v danej veci za členov skupiny.


[bookmark: _Toc243998042]Príloha č. 2 súťažných podkladov – Plná moc pre jedného z členov skupiny dodávateľov, konajúceho za skupinu dodávateľov


PLNÁ MOC PRE JEDNÉHO Z ČLENOV SKUPINY DODÁVATEĽOV,
KONAJÚCEHO ZA SKUPINU DODÁVATEĽOV

Splnomocniteľ/splnomocnitelia:
1. Obchodné meno, sídlo, údaj o zápise, IČO uchádzača/člena skupiny dodávateľov, zastúpený meno/mená a priezvisko/priezviská, trvalý pobyt štatutárneho orgánu/členov štatutárneho orgánu (ak ide o právnickú osobu), meno, priezvisko, miesto podnikania, údaj o zápise, IČO uchádzača/člena skupiny dodávateľov (ak ide o fyzickú osobu)

udeľuje/ú plnomocenstvo

splnomocnencovi:
Obchodné meno, sídlo, údaj o zápise, IČO člena skupiny dodávateľov, zastúpený meno/mená a priezvisko/priezviská, trvalý pobyt štatutárneho orgánu/členov štatutárneho orgánu (ak ide o právnickú osobu), meno, priezvisko, miesto podnikania, údaj o zápise, IČO uchádzača/člena skupiny dodávateľov (ak ide o fyzickú osobu)

na prijímanie pokynov, komunikáciu a vykonávanie všetkých právnych úkonov v mene všetkých členov skupiny dodávateľov vo verejnom obstarávaní na predmet zákazky ,,Digitálna transformácia a modernizácia IKT infraštruktúry a IT systémov DCVaV   CVTI SR“ vyhlásenom verejným obstarávateľom - Centrum vedecko-technických informácií Slovenskej republiky, pri ktorom oznámenie o vyhlásení verejného obstarávania bolo uverejnené v Úradnom vestníku Európskej únie dňa xx.xx.2026 pod značkou xxxx a vo Vestníku verejného obstarávania dňa xx.xx.2026 pod značkou xxxx, vrátane konania pri uzatvorení Zmluvy, ako aj konania pri plnení Zmluvy a z nej vyplývajúcich právnych vzťahov.

V .................... dňa ...........................	..................................................
   podpis splnomocniteľa



V .................... dňa ...........................	..................................................
podpis splnomocniteľa


Plnomocenstvo prijímam:


V .................... dňa ...........................	..................................................
podpis splnomocnenca

[bookmark: _Toc243998043]Príloha č. 3 súťažných podkladov – Zoznam dôverných informácií


ZOZNAM DÔVERNÝCH INFORMÁCIÍ

Uchádzač/skupina dodávateľov: 
Obchodné meno
sídlo spoločnosti 
IČO

Dolu podpísaný zástupca uchádzača týmto čestne vyhlasujem, že ponuka predložená vo verejnom obstarávaní na predmet zákazky „Digitálna transformácia a modernizácia IKT infraštruktúry a IT systémov DCVaV CVTI SR“ vyhlásenom verejným obstarávateľom - Centrum vedecko-technických informácií Slovenskej republiky, pri ktorej oznámenie o vyhlásení verejného obstarávania bolo uverejnené v Úradnom vestníku Európskej únie dňa xx.xx.2026 pod značkou xxxx a vo Vestníku verejného obstarávania dňa xx.xx.2026 pod značkou xxxx  


· neobsahuje žiadne dôverné informácie.*

· obsahuje dôverné informácie, ktoré sú v ponuke označené slovom „DÔVERNÉ“.*

· obsahuje nasledovné dôverné informácie:*


	P. č.
	Názov dokumentu
	Strana ponuky

	1.
	
	

	2.
	
	

	3.
	
	







V .................... dňa ...........................


................................................
meno, priezvisko, funkcia oprávnenej osoby a podpis oprávnenej osoby konať za uchádzača **







*Nehodiace sa prečiarknite
**Podpis uchádzača, jeho štatutárneho orgánu alebo iného zástupcu uchádzača, ktorý je oprávnený konať v mene uchádzača v záväzkových vzťahoch v súlade s dokladom o oprávnení podnikať, t. j. podľa toho, kto za uchádzača koná navonok, resp. na základe plnomocenstva. V prípade skupiny dodávateľov podpis každého člena skupiny alebo člena skupiny, ktorý je splnomocnený konať v danej veci za členov skupiny
[bookmark: _Toc243998044]Príloha č. 4 súťažných podkladov – Vyhlásenie uchádzača o subdodávkach


VYHLÁSENIE UCHÁDZAČA O SUBDODÁVKACH
Uchádzač/skupina dodávateľov: 
Obchodné meno
sídlo spoločnosti
IČO


Dolu podpísaný zástupca uchádzača týmto čestne vyhlasujem, že na realizácii predmetu zákazky „Digitálna transformácia a modernizácia IKT infraštruktúry a IT systémov DCVaV CVTI SR“ vyhlásenej verejným obstarávateľom - Centrum vedecko-technických informácií Slovenskej republiky, pri ktorej oznámenie o vyhlásení verejného obstarávania bolo uverejnené v Úradnom vestníku Európskej únie dňa xx.xx.2026 pod značkou xxxx a vo Vestníku verejného obstarávania dňa xx.xx.2026 pod značkou xxxx

· sa nebudú podieľať subdodávatelia a celý predmet uskutočníme vlastnými kapacitami.*

· sa budú podieľať nasledovní subdodávatelia:*

	[bookmark: _Hlk191543857]P. č.
	Obchodné meno a sídlo subdodávateľa
	IČO
	% podiel na
zákazke
	Predmet
subdodávok

	1.
	
	
	
	

	2.
	
	
	
	

	3.
	
	
	
	




Upozornenie: Navrhovaný subdodávateľ musí spĺňať podmienky účasti týkajúce sa osobného postavenia podľa § 32 ZVO a nemôžu existovať u neho dôvody na vylúčenie podľa § 40 ods. 6 písm. a) až g) a ods. 7 a ods. 8 ZVO (oprávnenie poskytovať službu preukazuje subdodávateľ vo vzťahu k tej časti predmetu zákazky, ktorú má plniť).







V .................... dňa ...........................


................................................
meno, priezvisko, funkcia oprávnenej osoby a podpis oprávnenej osoby konať za uchádzača **



*Nehodiace sa prečiarknite
**Podpis uchádzača, jeho štatutárneho orgánu alebo iného zástupcu uchádzača, ktorý je oprávnený konať v mene uchádzača v záväzkových vzťahoch v súlade s dokladom o oprávnení podnikať, t. j. podľa toho, kto za uchádzača koná navonok, resp. na základe plnomocenstva. V prípade skupiny dodávateľov podpis každého člena skupiny alebo člena skupiny, ktorý je splnomocnený konať v danej veci za členov skupiny.

Príloha č. 5 súťažných podkladov – Časť I. jednotného európskeho dokumentu
JEDNOTNÝ EURÓPSKY DOKUMENT – FORMULÁR v.1.00
„Digitálna transformácia a modernizácia IKT infraštruktúry a IT systémov DCVaV CVTI SR“
	V prípade postupov verejného obstarávania, v ktorých bola výzva na súťaž uverejnená v Úradnom vestníku Európskej únie, sa informácie požadované v časti I zobrazia automaticky za predpokladu, že na vytvorenie a vyplnenie jednotného európskeho dokumentu pre obstarávanie sa použije elektronická služba jednotného európskeho dokumentu pre obstarávanie[footnoteRef:2]. Referenčné číslo príslušného oznámenia[footnoteRef:3] uverejneného v Úradnom vestníku Európskej únie : [2:  Útvary Komisie bezplatne sprístupnia elektronickú službu jednotného európskeho dokumentu pre obstarávanie verejným obstarávateľom, obstarávateľom, hospodárskym subjektom, poskytovateľom elektronických služieb a iným zainteresovaným stranám.]  [3:  V prípade verejných obstarávateľov: buď predbežné oznámenie používané ako prostriedok vyzvania na súťaž, alebo oznámenie o vyhlásení verejného obstarávania. V prípade obstarávateľov : pravidelné informatívne oznámenie používané ako prostriedok výzvy na súťaž, oznámenie o vyhlásení verejného obstarávania alebo oznámenia o existencii kvalifikačného systému.] 


Ú. v. EÚ S číslo [ ], dátum [ ], strana [ ]
Číslo oznámenia v Ú. v. EÚ S : [ ][ ][ ]/S[ ][ ][ ]-[ ][ ][ ][ ][ ][ ][ ]
Ak v Úradnom vestníku Európskej únie nebola uverejnená žiadna výzva na súťaž, verejný obstarávateľ alebo obstarávateľ musí vyplniť informácie umožňujúce jednoznačnú identifikáciu postupu verejného obstarávania.
V prípade, keď nie je potrebné uverejnenie oznámenia v Úradnom vestníku Európskej únie, uveďte ďalšie informácie umožňujúce jednoznačnú identifikáciu postupu verejného obstarávania (napr. odkaz 
na uverejnenie na vnútroštátnej úrovni). [...........]


INFORMÁCIE O POSTUPE VEREJNÉHO OBSTARÁVANIA
	Informácie požadované v časti I sa zobrazia automaticky za predpokladu, že na vytvorenie a vyplnenie jednotného európskeho dokumentu pre obstarávanie sa použije spomínaná elektronická služba jednotného európskeho dokumentu pre obstarávanie. Ak sa tieto informácie nezobrazia automaticky, musí ich vyplniť hospodársky subjekt.



	Identifikácia obstarávateľa[footnoteRef:4] [4:  Informácie, ktoré majú byť prevzaté z oddielu I bod I.1 príslušného oznámenia, v prípade spoločného obstarávania uveďte mená všetkých zúčastnených obstarávateľov.] 

	Odpoveď:

	Názov: 
	Centrum vedecko-technických informácií Slovenskej republiky 
Lamačská cesta 7315/8A, 811 04 Bratislava

	O aké obstarávanie ide?
	Odpoveď:

	Názov alebo skrátený opis obstarávania[footnoteRef:5] [5:  Pozri body II.1.1 a II.1.3 príslušného oznámenia.] 

	„Digitálna transformácia a modernizácia IKT infraštruktúry a IT systémov DCVaV CVTI SR“

	Evidenčné číslo spisu, ktoré pridelil verejný obstarávateľ alebo obstarávateľ (ak sa uplatňuje)[footnoteRef:6]: [6:  Pozri bod II.1.1 príslušného oznámenia.] 

	[ ]



	Všetky ostatné informácie vo všetkých oddieloch jednotného európskeho dokumentu pre obstarávanie vypĺňa hospodársky subjekt.

[bookmark: _Toc243998045]Príloha č. 6 súťažných podkladov – Identifikačné údaje osoby

Verejný obstarávateľ: Centrum vedecko-technických informácií Slovenskej republiky

Názov zákazky:  „Digitálna transformácia a modernizácia IKT infraštruktúry a IT systémov DCVaV CVTI SR“


Identifikačné údaje osoby, ktorej služby alebo podklady pri vypracovaní ponuky uchádzač využil, ak nevypracoval ponuku sám
(vyžadované podľa § 49 ods. 5 ZVO)

Meno a priezvisko: xx*

Adresa pobytu: xx*

Obchodné meno alebo názov spoločnosti: xx*

Sídlo alebo miesto podnikania: xx*

IČO: xx*






V .................... dňa ...........................

................................................
meno, priezvisko, funkcia oprávnenej osoby a podpis oprávnenej osoby konať za uchádzača**







*Relevantné údaje vyplniť a predložiť v ponuke, iba v prípade, ak uchádzač ponuku nevypracoval sám
**Podpis uchádzača, jeho štatutárneho orgánu alebo iného zástupcu uchádzača, ktorý je oprávnený konať v mene uchádzača v záväzkových vzťahoch v súlade s dokladom o oprávnení podnikať, t. j. podľa toho, kto za uchádzača koná navonok, resp. na základe plnomocenstva. V prípade skupiny dodávateľov podpis každého člena skupiny alebo člena skupiny, ktorý je splnomocnený konať v danej veci za členov skupiny.
[bookmark: _Toc98761164][bookmark: _Toc243998046]Príloha č. 7 súťažných podkladov – Vyhlásenie o ochrane osobných údajov


VYHLÁSENIE O OCHRANE OSOBNÝCH ÚDAJOV

	Verejný obstarávateľ
	Centrum vedecko-technických informácií Slovenskej republiky

	Názov predmetu zákazky
	„Digitálna transformácia a modernizácia IKT infraštruktúry a IT systémov DCVaV CVTI SR“






	Obchodné meno alebo názov uchádzača/člena skupiny
	XX

	Sídlo alebo miesto podnikania uchádzača/člena skupiny
	XX

	IČO:
	XX





týmto vyhlasujem,

že všetky poskytované osobné údaje dotknutých osôb, ktoré sú uvedené v našej ponuke predloženej v predmetnej verejnej súťaži, sú v súlade s nariadením Európskeho parlamentu a Rady (EÚ) 2016/679 zo dňa 27.04.2016 o ochrane fyzických osôb pri spracúvaní osobných údajov a o voľnom pohybe týchto údajov, ktorým sa zrušuje smernica 95/46/ES (všeobecné nariadenie o ochrane údajov) – GDPR a mám oprávnenie disponovať s údajmi dotknutých osôb.

Zároveň vyhlasujem, že som sa oboznámil s podmienkami spracúvania osobných údajov na účely identifikácie a overenia záujemcu/uchádzača, zhodnotenia predloženej ponuky a dokladov, na účely výberu úspešného uchádzača v procese verejného obstarávania. 

[bookmark: _Toc83155466]
V .................... dňa ...........................

................................................
meno, priezvisko, funkcia oprávnenej osoby a podpis oprávnenej osoby konať za uchádzača*






*Podpis uchádzača, jeho štatutárneho orgánu alebo iného zástupcu uchádzača, ktorý je oprávnený konať v mene uchádzača v záväzkových vzťahoch v súlade s dokladom o oprávnení podnikať, t. j. podľa toho, kto za uchádzača koná navonok, resp. na základe plnomocenstva. V prípade skupiny dodávateľov podpis každého člena skupiny alebo člena skupiny, ktorý je splnomocnený konať v danej veci za členov skupiny.


[bookmark: _Toc243998047]Príloha č. 8 súťažných podkladov – Čestné vyhlásenie o nezávislom stanovení ponuky

ČESTNÉ VYHLÁSENIE O NEZÁVISLOM STANOVENÍ PONUKY

Dolu podpísaný ................................... (meno zástupcu uchádzača, identifikačné údaje) ako zástupca uchádzača .................................. (obchodné meno/názov uchádzača, v mene ktorého je vyhlásenie podpisované, identifikačné údaje) oprávnený konať v jeho mene, ktorý predkladá ponuku (ďalej len „predkladateľ ponuky“) vo verejnom obstarávaní „Digitálna transformácia a modernizácia IKT infraštruktúry a IT systémov DCVaV CVTI SR“ (ďalej len „predmetné verejné obstarávanie“) ako odpoveď na oznámenie o vyhlásení verejného obstarávania odoslané Centrom vedecko-technických informácií Slovenskej republiky týmto čestne vyhlasujem, 
1.	že predkladateľ ponuky sa nedohodol na ponukách s inými konkurentmi v predmetnom verejnom obstarávaní; konkurentom na účely tohto čestného vyhlásenia sa pritom rozumie každý podnikateľ, okrem predkladateľa ponuky, ktorý 
(i)	je uchádzačom v predmetnom verejnom obstarávaní, 
(ii)	by mohol len potenciálne predložiť ponuku v predmetnom verejnom obstarávaní a to s ohľadom na svoju kvalifikáciu, schopnosti, alebo skúsenosti; 
2.	že ceny, ako aj iné podmienky predkladanej ponuky predkladateľ ponuky nesprístupnil iným konkurentom a že ich priamo ani nepriamo nezverejnil; 
3.	že ceny, ako aj iné podmienky predkladanej ponuky, boli predkladateľom ponuky určené nezávisle od iných konkurentov bez akejkoľvek dohody, konzultácie, komunikácie s týmito konkurentmi, ktorá by sa týkala
(i)	cien, 
(ii)	zámeru predložiť ponuku, 
(iii)	metód alebo faktorov určených na výpočet cien alebo 
(iv)	predloženia cenovej ponuky, ktorá by nespĺňala podmienky súťažných podkladov na dané verejné obstarávanie; 
4.	že predkladateľ ponuky nepodnikne žiadne kroky smerom ku konaniu uvedenému v bodoch 1 až 3 a ani sa nepokúsi žiadneho iného konkurenta naviesť na kolúziu v predmetnom verejnom obstarávaní; 
5.	že predkladateľ ponuky vstúpil do konzultácií, komunikácie, dohôd alebo dohovorov s nasledovnými konkurentmi ohľadom predmetného verejného obstarávania a predkladateľ ponuky uvádza v priložených dokumentoch kompletné údaje o tejto skutočnosti, vrátane mien/názvov týchto konkurentov, charakteru, dôvodov týchto konzultácií, komunikácie, dohôd alebo dohovorov. Týmto nie sú dotknuté vyhlásenia v bodoch 1 až 3; 
............................................................................................................ 
............................................................................................................ 
............................................................................................................ 
ďalej vyhlasujem, že 
1.	všetky informácie a údaje predložené v ponuke, ako aj tomto čestnom vyhlásení sú pravdivé, neskreslené a úplné, 
2.	som si prečítal a porozumel som obsahu tohto vyhlásenia, 
3.	som si vedomý právnych následkov potvrdenia nepravdivých informácií v tomto vyhlásení. 
V .................... dňa ...........................
................................................
meno, priezvisko, funkcia oprávnenej osoby a podpis oprávnenej osoby konať za uchádzača*

*Podpis uchádzača, jeho štatutárneho orgánu alebo iného zástupcu uchádzača, ktorý je oprávnený konať v mene uchádzača v záväzkových vzťahoch v súlade s dokladom o oprávnení podnikať, t. j. podľa toho, kto za uchádzača koná navonok, resp. na základe plnomocenstva. V prípade skupiny dodávateľov podpis každého člena skupiny alebo člena skupiny, ktorý je splnomocnený konať v danej veci za členov skupiny

[bookmark: _Toc243998048]Príloha č. 9 súťažných podkladov - Čestné vyhlásenie k uplatňovaniu medzinárodných sankcií


ČESTNÉ VYHLÁSENIE  K UPLATŇOVANIU MEDZINÁRODNÝCH SANKCIÍ

uchádzač (obchodné meno a sídlo/miesto podnikania, IČO uchádzača alebo obchodné mená a sídla/miesta podnikania, IČO všetkých členov skupiny dodávateľov) ........................ 
týmto vyhlasuje, že

a) nepatrí k osobám uvedeným v prílohe č. 1 nariadenia Rady (EÚ) č. 269/2014 zo 17. marca 2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny v platnom znení (ďalej len „Osoby na sankčných zoznamoch“). Zároveň vyhlasuje, že nie je osobou, subjektom alebo orgánom akýmkoľvek spôsobom spojeným, vlastneným alebo kontrolovaným Osobou na sankčnom zozname podľa citovaného vykonávacieho nariadenia Rady (EÚ);
b) v ňom nefiguruje ruská účasť, ktorá prekračuje limity stanovené v článku 5k nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v platnom znení;
c) nie je ruským štátnym príslušníkom ani fyzickou alebo právnickou osobou, subjektom alebo orgánom so sídlom v Rusku; 
d) nie je právnickou osobou, subjektom alebo orgánom, ktorých vlastnícke práva priamo alebo nepriamo vlastní z viac ako 50 % subjekt uvedený v písmene c) tohto odseku; 
e) nie je fyzickou alebo právnickou osobou, subjektom alebo orgánom, ktorý koná v mene alebo na príkaz subjektu uvedeného v písmene c) alebo d) uvedených vyššie; vrátane subdodávateľov, dodávateľov alebo subjektov, na ktorých kapacity sa spolieha, ak na nich pripadá viac ako 10 % hodnoty zákazky.

Zároveň čestne vyhlasuje, že uchádzačom predkladaná ponuka a realizácia plnenia podľa zmlúv, ktoré budú výsledkom daného verejného obstarávania, nie je v rozpore so zákonom č. 289/2016 Z. z. o vykonávaní medzinárodných sankcií a o doplnení zákona  č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov (ďalej len ,,zákon č. 289/2016 Z. z.“) a že ani on, ani jeho subdodávatelia nie sú sankcionovanou osobou v zmysle zákona č. 289/2016 Z. z, a teda ani uchádzač, ani jeho subdodávatelia nie sú hospodárskym subjektom, na ktorý sa vzťahujú  medzinárodné sankcie, a to  na základe príslušného právneho predpisu, ktorým bola voči danému hospodárskemu subjektu stanovená medzinárodná sankcia, resp. ktoré sú upravené v akomkoľvek predpise o medzinárodnej sankcii podľa § 2 písm. b) zákona č. 289/2016 Z. z.. 

V .................... dňa ...........................

................................................
meno, priezvisko, funkcia oprávnenej osoby a podpis oprávnenej osoby konať za uchádzača*


*Podpis uchádzača, jeho štatutárneho orgánu alebo iného zástupcu uchádzača, ktorý je oprávnený konať v mene uchádzača v záväzkových vzťahoch v súlade s dokladom o oprávnení podnikať, t. j. podľa toho, kto za uchádzača koná navonok, resp. na základe plnomocenstva. V prípade skupiny dodávateľov podpis každého člena skupiny alebo člena skupiny, ktorý je splnomocnený konať v danej veci za členov skupiny
[bookmark: _Toc243998049]Príloha č. 10 súťažných podkladov - Čestné vyhlásenie hospodárskeho subjektu

ČESTNÉ VYHLÁSENIE HOSPODÁRSKEHO SUBJEKTU
· (v prípade, že uchádzač využije na preukázanie technickej spôsobilosti alebo odbornej spôsobilosti technické a odborné kapacity inej osoby, v rámci preukázania splnenia podmienky účasti osobného postavenia predloží dané čestné vyhlásenie aj táto osoba)
· (v prípade, že sa požaduje splnenie podmienky účasti osobného postavenia aj za subdodávateľa, v rámci preukázania splnenia podmienky účasti osobného postavenia predloží dané čestné vyhlásenie aj subdodávateľ)
V súvislosti s verejným obstarávaním 
	Predmet zákazky
	Digitálna transformácia a modernizácia IKT infraštruktúry a IT systémov DCVaV CVTI SR



Hospodársky subjekt
	Obchodné meno
	

	Sídlo/miesto podnikania
	

	Štatutárny zástupca
	

	IČO:
	

	Telefónne číslo:
	

	Email:
	



I. v zmysle § 32 ods. 7 ZVO čestne vyhlasuje, že inými osobami ako osobami podľa § 32 ods. 1 písm. a) ZVO hospodárskeho subjektu sú nasledovné osoby:

1. ...............................................................      
titul, meno, priezvisko
2. ...............................................................      
titul, meno, priezvisko
3. ...............................................................      
titul, meno, priezvisko
4. ...............................................................      
titul, meno, priezvisko

(v prípade potreby upraviť/pridať ďalšie osoby do čestného vyhlásenia)

II. Hospodársky subjekt zároveň čestne vyhlasuje, že všetky vyššie uvedené osoby spĺňajú podmienku účasti podľa § 32 ods. 1 písm. a) ZVO.

V .................... dňa ...........................

................................................
meno, priezvisko, funkcia oprávnenej osoby a podpis oprávnenej osoby konať za uchádzača *

*Podpis hospodárskeho subjektu, jeho štatutárneho orgánu alebo iného zástupcu hospodárskeho subjektu, ktorý je oprávnený konať v mene uchádzača v záväzkových vzťahoch v súlade s dokladom o oprávnení podnikať, t. j. podľa toho, kto za hospodársky subjekt koná navonok, resp. na základe plnomocenstva. V prípade skupiny dodávateľov podpis každého člena skupiny alebo člena skupiny, ktorý je splnomocnený konať v danej veci za členov skupiny.
[bookmark: _Toc243998050]Príloha č. 11 súťažných podkladov - Dohoda o mlčanlivosti



DOHODA O MLČANLIVOSTI
uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“)
(ďalej len „Dohoda“)

medzi:

			
Prijímateľ: 		[•]
Sídlo: 			[•]
IČO: 		[•]
DIČ:		[•]
IČ DPH:		[•]
Zapísaná v: 		[•]
Zastúpená:		[•]
Bankové spojenie:		[•]
IBAN:			[•]
Kontaktná osoba:		[•]
e-mail: 			[•]
(ďalej len „Prijímateľ“)

a

Poskytovateľ:	Centrum vedecko-technických informácií Slovenskej republiky
Sídlo:	       	Lamačská cesta 7315/8A, 811 04 Bratislava
Štatutárny orgán:	Ing. Róbert Gálik, MBA, generálny riaditeľ
IČO:	00151882
DIČ:	2020798395
IČ DPH:	SK2020798395
Kontaktná osoba:	PanGen s. r. o., sídlo: Pribinova 4, 811 09 Bratislava, IČO: 44 100 035,   konajúca prostredníctvom JUDr. Ľubomír Púček, na základe plnomocenstva
e-mail: 	office@pangen.sk
(ďalej len „Poskytovateľ“ a spolu s Prijímateľom ďalej len „Strany“)

1. PREDMET DOHODY

1.1. Poskytovateľ vyhlásil v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon o verejnom obstarávaní“) verejné obstarávanie na predmet zákazky „Digitálna transformácia a modernizácia IKT infraštruktúry a IT systémov DCVaV CVTI SR“, ktoré bolo vyhlásené zverejnením Oznámenia o vyhlásení verejného obstarávania v Úradnom vestníku EÚ č. [•] – [•] zo dňa [•] a vo Vestníku verejného obstarávania č. [•] zo dňa [•] pod zn. [•] - [•] (ďalej len „Verejné obstarávanie“).
1.2. Na základe tejto Dohody sa Prijímateľ zaväzuje dodržiavať mlčanlivosť o dôverných informáciách, ktoré mu boli poskytnuté priamo Poskytovateľom v súvislosti s Verejným obstarávaním, a o ktorých sa dozvedel najmä v súvislosti so sprístupnením dokumentu Opis predmetu zákazky – NON IT, ktorý tvorí Prílohu č.1a Zmluvy a časť B.1 Súťažných podkladov k Verejnému obstarávaniu ktorý obsahuje opis časti predmetu zákazky o NON-IT technológiách (ďalej len „OPZ“), a to v rámci samotného Verejného obstarávania, ako aj o ktorých sa dozvedel v rámci uskutočnenej/-ých obhliadky/-ok miesta dodania predmetu zákazky (ak je to relevantné).
2. DÔVERNÉ INFORMÁCIE
2.1. Dôvernými informáciami, ktoré sú predmetom ochrany v zmysle tejto Dohody, sú akékoľvek poskytnuté informácie týkajúce sa OPZ, ktoré nie sú inak verejne prístupné, najmä akákoľvek písomná, verbálna alebo vizuálna informácia technického, obchodného, finančného, právneho, prevádzkového, alebo iného charakteru, poskytnutá Prijímateľovi v ústnej, písomnej, alebo v elektronickej forme, ktoré Poskytovateľ sprístupnil Prijímateľovi v dôsledku poskytnutia OPZ za účelom vypracovania a predloženia ponuky v rámci samotného Verejného obstarávania vrátane uskutočnenej/-ých obhliadky/-ok miesta dodania predmetu zákazky (ak je to relevantné), s ktorými sa má nakladať vzhľadom na okolnosti známe Prijímateľovi pri poskytnutí informácií, ako s dôvernými (ďalej len „Dôverné informácie“). 
2.2. Dôvernými informáciami sú najmä 
a) informácie týkajúce sa OPZ, jeho štruktúry, obsahu, architektúry, fungovania, technického stavu, zabezpečenia, atď., 
b) akékoľvek informácie týkajúce sa „know-how“, patentov, autorského práva, obchodného tajomstva, procesov, postupov, programov, návrhov, vzorcov, marketingu, reklamy, finančné a komerčné údaje, 
c) údaje o osobách používajúcich informačné systémy a OPZ,
d) písomné materiály, údaje o zloženiach, výkresoch, diagramoch, počítačových alebo softvérových programoch, štúdiách, prebiehajúcich prácach, vizuálnych demonštráciách, podnikateľských plánoch, rozpočtoch, prognózach, údaje o zákazníkoch a používateľoch, nápadoch, koncepciách, znakoch, náčrtoch a iné v akejkoľvek podobe či už zachytené hmotne alebo ústne, ktoré boli poskytnuté Prijímateľovi Poskytovateľom.
2.3    Dôvernými informáciami nie sú informácie, 
a) ktoré sú, alebo sa stanú verejne dostupnými inak, ako porušením povinností Prijímateľa podľa tejto Dohody,
b) ktoré boli pred uzavretím tejto Dohody známe bez akejkoľvek povinnosti dodržiavať ich dôvernosť, 
c) ktoré boli získané od tretej osoby, ktorá je oprávnená šíriť tieto informácie, alebo
d) sú súčasťou zverejnenej dokumentácie Poskytovateľa v rámci Verejného obstarávania.

3. POVINNOSTI PRIJÍMATEĽA
3.1    Prijímateľ sa týmto zaväzuje, že:
a) bude zachovávať mlčanlivosť o všetkých Dôverných informáciách, ktoré boli pre Prijímateľa potrebné a boli zo strany Poskytovateľa Prijímateľovi poskytnuté pri účasti na obhliadke/-ách miesta dodania predmetu zákazky (ak je to relevantné) ako aj ktoré boli potrebné a boli zo strany Poskytovateľa Prijímateľovi poskytnuté za účelom prípravy a predloženia ponuky vo Verejnom obstarávaní,
b) bude chrániť Dôverné informácie poskytnuté Poskytovateľom minimálne v rozsahu, ako Dôverné informácie vlastné, najmä bude chrániť Dôverné informácie pred ich zneužitím, poškodením, zničením, znehodnotením, stratou a odcudzením, nevyzradí ich, nesprístupní ich, nezverejní ich, nebude ich šíriť, nebude ich používať inak ako v súvislosti s Verejným obstarávaním, nevyužije ich vo svoj vlastný prospech ani v prospech akejkoľvek tretej osoby ani ich nebude používať v rozpore s účelom tejto Dohody a ani žiadne z Dôverných informácií neodovzdá ani neposkytne žiadnej inej fyzickej ani právnickej osobe, a to počas priebehu a po ukončení procesu Verejného obstarávania, a že okamžite po ukončení procesu Verejného obstarávania vymaže, zničí, prípadne spraví nepoužiteľnými všetky Dôverné informácie,
c) nesmie vyhotovovať kópie dokumentov obsahujúcich Dôverné informácie,
d) zabezpečí riadne a včasné utajenie a zachovávanie mlčanlivosti o Dôverných informáciách aj u svojich zamestnancov, štatutárnych orgánov, členov štatutárnych orgánov, dozorných orgánov, členov dozorných orgánov, zástupcov, splnomocnencov, subdodávateľov ako i iných spolupracujúcich tretích osôb,
e) bude používať Dôverné informácie len v konkrétnej a priamej súvislosti s jeho vlastnou účasťou vo Verejnom obstarávaní, aj na základe účasti na obhliadke/-ách miesta dodania predmetu zákazky (ak je to relevantné), 
f) vráti Poskytovateľovi na jeho požiadanie všetky dokumenty obsahujúce Dôverné informácie, a to rovnako originály nosičov Dôverných informácii, ako aj všetky kópie týchto nosičov v akejkoľvek technickej podobe,
g) oznámi Poskytovateľovi neoprávnené použitie, poskytnutie alebo zverejnenie Dôverných informácií, a to ihneď po tomto zistení a bude spolupracovať pri znovuobnovení ochrany Dôverných informácií a zabránení ich ďalšiemu neoprávnenému použitiu,
h) bude niesť zodpovednosť za škodu spôsobenú tým, že porušil akúkoľvek z povinností podľa Dohody. Rovnako Prijímateľ zodpovedá za škodu v prípade, že svojim zavineným konaním umožnil, čo aj nepriamo, porušenie ochrany Dôverných informácii tretej osobe.
3.2 Prijímateľ je oprávnený poskytnúť Dôverné informácie:
3.2.1 súdu alebo inému orgánu verejnej moci v súvislosti so súdnym alebo iným správnym konaním vzniknutým a vedeným v súvislosti s obchodnými vzťahmi medzi Stranami, alebo
3.2.2 v prípade, že povinnosť Prijímateľa takto konať je stanovená zákonom, či iným všeobecne záväzným právnym predpisom.
3.3 V prípadoch podľa bodu 3.2. je Prijímateľ povinný o tejto skutočnosti bezodkladne informovať Poskytovateľa.
3.4 Dôverné informácie sú a vždy budú vlastníctvom Poskytovateľa. Poskytnutím Dôverných informácií Prijímateľ nezískava a ani pre neho nevyplýva poskytnutie licencie, ani akéhokoľvek iného práva k duševnému a priemyselnému vlastníctvu chránenému patentom, autorským právom, ochrannou známkou, alebo akéhokoľvek iného práva k priemyselnému vlastníctvu alebo k inému duševnému vlastníctvu. 
3.5 Pri manipulácii s Dôvernými informáciami Poskytovateľa je Prijímateľ povinný počínať si s odbornou starostlivosťou nevyhnutnou na zabezpečenie ochrany dôverných informácií v súlade s účelom tejto Dohody.

4. ZMLUVNÉ POKUTY
4 
4.1 V prípade porušenia povinnosti Prijímateľa dodržiavať mlčanlivosť o Dôverných informáciách v zmysle tejto Dohody v dôsledku porušenia jeho povinností vyplývajúcich z tejto Dohody, je povinný zaplatiť Poskytovateľovi zmluvnú pokutu vo výške 5.000,- EUR (slovom: päťtisíc eur) za každé jednotlivé porušenie povinností.
4.2 Zmluvnú pokutu je Prijímateľ povinný zaplatiť do piatich (5) kalendárnych dní odo dňa doručenia   písomnej výzvy na jej úhradu.
4.3 Právo Poskytovateľa na náhradu škody v celom rozsahu zaplatením zmluvnej pokuty nie je dotknuté.

5. ZÁVEREČNÉ USTANOVENIA
5 
5.1 Právne vzťahy Strán touto Dohodou neupravené sa riadia ustanoveniami Obchodného zákonníka a právnymi predpismi Slovenskej republiky.
5.2 Strany sa dohodli, že povinnosť doručiť písomnosť podľa tejto Dohody sa považuje v konkrétnom prípade za splnenú dňom prevzatia písomnosti alebo odmietnutím túto písomnosť prevziať. Ak sa v prípade doručovania prostredníctvom poštového podniku vráti doručovaná zásielka ako nedoručená alebo nedoručiteľná z akéhokoľvek dôvodu, považuje sa takáto zásielka za doručenú dňom, v ktorom poštový podnik vykonal jej doručovanie (usiloval sa o doručenie v mieste uvedenom na obálke predmetnej zásielky); pre doručovanie je rozhodné sídlo Strán uvedené v záhlaví tejto Dohody.
5.3 Strany sa dohodli, že táto Dohoda nadobúda platnosť a účinnosť podpisom oboch Strán a uzatvára sa na dobu 10 rokov odo dňa jej podpisu oboma Stranami.
5.4 Strany vyhlasujú, že túto Dohodu uzavreli slobodne, vážne, jej obsahu porozumeli a súhlasia s jej znením, čo potvrdzujú podpismi tejto Dohody.


V ................ dňa .......................				V Bratislave dňa ......................


Za Poskytovateľa:	          	Za Prijímateľa*:


......................................................................		.....................................................
Centrum vedecko-technických informácií 
Slovenskej republiky 
Zast. PanGen s.r.o.
konajúca prostredníctvom JUDr. Ľubomír Púček
na základe plnomocenstva










*Podpis uchádzača, jeho štatutárneho orgánu alebo iného zástupcu uchádzača, ktorý je oprávnený konať v mene uchádzača v záväzkových vzťahoch v súlade s dokladom o oprávnení podnikať, t. j. podľa toho, kto za uchádzača koná navonok, resp. na základe plnomocenstva. V prípade skupiny dodávateľov podpis každého člena skupiny alebo člena skupiny, ktorý je splnomocnený konať v danej veci za členov skupiny.
[bookmark: _Hlk229651091][bookmark: _Toc243998051]
Príloha č. 12 súťažných podkladov – Odôvodnenie nerozdelenia predmetu zákazky na časti


Odôvodnenie nerozdelenia predmetu zákazky na časti
podľa § 28 ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

Identifikácia verejného obstarávateľa:
Názov:	Centrum vedecko-technických informácií Slovenskej republiky (ďalej aj ako „CVTI SR“)
Sídlo:	Lamačská cesta 7315/8A, 811 04 Bratislava
IČO: 	00 151 882

Názov zákazky: 	Digitálna transformácia a modernizácia IKT infraštruktúry a IT systémov DCVaV CVTI SR  
(ďalej len „zákazka“ alebo aj „projekt“)

Druh zákazky: 
Nadlimitná zákazka na dodanie tovaru a poskytnutie bezprostredne súvisiacich služieb (zmiešaná zákazka)
Predmet zákazky
Predmet zákazky predstavuje dodávku a uvedenie do prevádzky komplexného dátového centra (ďalej aj len ako ,,DC“) ako jedného architektonicky uceleného riešenia pozostávajúceho z NON-IT technológií (elektrické napájanie, zálohovanie, chladenie/VZT, požiarna ochrana, bezpečnosť, monitoring), IT hardvéru (výpočtové, úložné, sieťové a GPU zdroje) a nadväzujúceho softvéru (virtualizácia, kontajnerizácia, objektové úložisko, riadiace a prezentačné vrstvy, AI služby). 
Ide o dátové centrá v dvoch lokalitách: dátové centrum CVTI SR v Žiline a dátové centrum CVTI SR v Bratislave, pričom architektúra a replikácie počítajú s redundantnou infraštruktúrou v ďalšej lokalite.
Výsledkom plnenia má byť jednotný prevádzkový celok schopný bezpečne a spoľahlivo poskytovať IT služby pre potreby výskumu a vývoja vrátane prevádzky a tréningu AI modelov.
Cieľom predmetu zákazky je vytvoriť modernú, energeticky efektívnu a spoľahlivú infraštruktúru dátových centier s dostatočnou kapacitou pre prevádzku IT systémov CVTI SR, vrátane zabezpečenia vysokej dostupnosti napájania, chladenia, monitoringu a bezpečnosti. 
Dodávateľ bude zodpovedný za plnenie týkajúce sa IT infraštruktúry, ako aj za komplexnú výmenu a doplnenie NON-IT technológií DCVaV CVTI SR vrátane prípravy projektovej dokumentácie, dodávky technológií a montážnych prác, integrácie systémov, testovania a uvedenia do prevádzky, vykonanie školení, kontrol a skúšok, projektový manažment a inžiniering a v rámci realizačných prác pôjde v prípade DC v Žiline o výmenu a upgrade záložných zdrojov UPS, výmenu a upgrade klimatizácií pre IT sálu a UPS, upgrade a rozšírenie monitorovacieho systému a v prípade DC v Bratislave elektrické napájanie, chladenie, dátové rozvádzače/racky a štruktúrovaná kabeláž, požiarne systémy, bezpečnostné systémy, monitoring a detekcia zaplavenia, pričom motorgenerátor architektonické a stavebné riešenie nie je predmetom plnenia. 
Podrobná špecifikácia (opis predmetu zákazky) je uvedená v Prílohe B. súťažných podkladov tejto zákazky. 

Odôvodnenie:
Podľa § 28 ods. 1 zákona o verejnom obstarávaní, cit.: 
„Verejný obstarávateľ a obstarávateľ môžu rozdeliť zákazku alebo koncesiu na samostatné časti, pričom v oznámení o vyhlásení verejného obstarávania, oznámení použitom ako výzva na súťaž alebo v oznámení o koncesii určia veľkosť a predmet takýchto častí a uvedú, či ponuky možno predložiť na jednu časť, niekoľko častí alebo všetky časti.“
V ustanovení § 28 ods. 2 zákona o verejnom obstarávaní sa ďalej uvádza, cit.: 
„Ak verejný obstarávateľ nerozdelí zákazku na časti, odôvodnenie uvedie v oznámení o vyhlásení verejného obstarávania alebo v súťažných podkladoch; táto povinnosť sa nevzťahuje na zadávanie koncesie.“
Vychádzajúc z vyššie citovaného znenia zákona o verejnom obstarávaní, so zohľadnením základných princípov verejného obstarávania a tiež sledovania cieľa vytvoriť jeden technicky a funkčne prepojený celok dátových centier pre vedu, výskum a inovácie, so zaistením vysokej dostupnosti, bezpečnosti a efektivity prevádzkovaných systémov, verejný obstarávateľ nerozdelil predmet tejto zákazky na časti (t. j. na časti v členení podľa toho, či ide o poskytnutie služieb, dodanie tovarov, príp. realizáciu inštalačných prác; alebo na časti podľa jednotlivých lokalít dátových centier) z nasledovných dôvodov:
a) [bookmark: _Hlk169540508]Rozdelenie predmetu zákazky na časti ohrozuje zabezpečenie potrebnej technickej a funkčnej integrácie; 
b) Nerozdelenie predmetu zákazky na časti zabezpečí požiadavku na vytvorenie jednotnej architektúry, ktorá je zárukou bezpečnosti;
c) Nerozdelenie predmetu zákazky na časti vytvára predpoklady na vytvorenie prevádzkovej kontinuity a požadovanej infraštruktúrnej redundancie;
d) Rozdelenie predmetu zákazky na časti by znamenalo výrazné problémy s realizáciou na seba nadväzujúcich a vzájomne previazaných fáz projektu a integráciu s existujúcimi systémami;
e) Nerozdelenie predmetu zákazky na časti nemá vplyv na rozsah hospodárskej súťaže;
f) Nerozdelením predmetu zákazky na časti sa znižuje riziko časových prieťahov, finančných a personálnych nákladov a dochádza k zabezpečeniu princípu efektívnosti a hospodárnosti;
g) V prípade rozdelenia predmetu zákazky na časti by dochádzalo k neprimerane vysokým nárokom na koordináciu viacerých dodávateľov;
h) Verejný obstarávateľ v rámci projektu vykonal rozdelenie predmetu zákazky pri oddeliteľných plneniach (stavebných prácach);
i) Verejný obstarávateľ v rámci oblasti NON-IT požaduje vypracovanie projektu, ako aj samotnú realizáciu oblasti NON-IT od jedného dodávateľa; 
j) Nerozdelenie predmetu zákazky potvrdzujú aj závery vykonaných prípravných trhových konzultácií.

Ad a)	Rozdelenie predmetu zákazky na časti ohrozuje zabezpečenie potrebnej technickej a funkčnej integrácie
Predmet zákazky tvorí jeden integrovaný ekosystém: jednotná platforma pre správu kontajnerových aplikácií a VM, high‑performance cluster, zálohovacia a archivačná platforma, monitoring, bezpečnostné riešenia (SOC, WAF, EDR, log‑analyzér), AI‑as‑a‑Service, dátový sklad, semantický middleware a agendový systém nad rovnakou infraštruktúrou. Tieto komponenty sú naviazané na spoločnú „High Level Architektúru“ so zdieľaným softvérovo definovaným úložiskom, sieťovou a bezpečnostnou vrstvou a jednotnou správou identít, čo predpokladá návrh, implementáciu, testovanie a prevádzku ako jedného celku. 
Predmet zákazky je navrhnutý ako komplexné riešenie integrujúce hardvérovú, softvérovú a systémovú modernizáciu infraštruktúry dátového centra pre potreby výskumu a vývoja v gescii CVTI SR. Rozdelenie zákazky na časti nie je vhodné z dôvodu, že vzájomná previazanosť a závislosť HW a SW a jeho montáž a implementácia je pri riešení natoľko závažná, že nie je možné oddelene obstarať ktorúkoľvek zložku (logický celok) predmetu zákazky. 
Softvérové vrstvy cloudovej platformy (virtualizácia, kontajnerizácia, S3 objektové úložisko, provisioning a orchestrace) sú priamo viazané na dostupnosť a kvalitu IT hardvéru, ktorý je zase determinovaný schopnosťou NON-IT technológií udržať stabilné prevádzkové parametre (napájanie, teplota, vlhkosť, bezpečnostné režimy). Z uvedeného dôvodu tvorí predmet zákazky jeden logický, technický, integračný a prevádzkový celok, ktorého funkčnosť je možné garantovať len pri jednotnom návrhu, dodávke, integrácii, otestovaní a odovzdaní.
Riešenie pozostáva z virtualizačnej vrstvy, distribuovaného objektového úložiska využívajúceho S3-kompatibilné aplikačné rozhrania, kontajnerizačného prostredia a aplikačnej riadiacej vrstvy predstavovanej zastrešujúcim nástrojom na automatizovaný provisioning a inteligentné prideľovanie výpočtových, pamäťových, úložných, sieťových a GPU zdrojov. Jednotlivé komponenty sú navrhnuté a realizované ako jeden logický, technický, integračný a prevádzkový celok, prepojený prostredníctvom viacerých aplikačných rozhraní (API).

Virtualizačná vrstva zabezpečuje abstrakciu a riadenie heterogénnych hardvérových zdrojov vrátane CPU, pamäte, sieťových prvkov, úložných kapacít a GPU akcelerátorov. Táto vrstva disponuje vlastnými riadiacimi a integračnými API, prostredníctvom ktorých je zabezpečený celý životný cyklus výpočtových zdrojov, ich monitoring, plánovanie, izolácia a dynamická alokácia, vrátane GPU zdrojov pre AI a HPC workloady. Kontajnerizačné prostredie je na tieto rozhrania priamo napojené a využíva ich na orchestrácie aplikačných a výpočtových úloh.

Distribuované objektové úložisko je integrované do virtualizačnej aj kontajnerizačnej vrstvy prostredníctvom S3-kompatibilných API a slúži ako primárny dátový backend pre tréningové dáta, modely umelej inteligencie, aplikačné artefakty a výstupy výpočtov. Jeho výkon, dostupnosť a latencia sú priamo závislé od konfigurácie virtualizačnej vrstvy, sieťovej architektúry a mechanizmov správy dát v kontajnerizačnom prostredí.

Zastrešujúci provisioning a riadiaci nástroj, využívajúci prvky umelej inteligencie, pracuje nad viacerými integračnými rozhraniami súčasne – nad API virtualizačnej vrstvy, API úložnej vrstvy, API kontajnerizačného prostredia, ako aj nad vlastnými aplikačnými rozhraniami. Tento nástroj zabezpečuje automatizované rozhodovanie a orchestrácie zdrojov v reálnom čase na základe jednotného dátového modelu a prevádzkových metrík celej infraštruktúry. Jeho správna funkčnosť je podmienená tým, že všetky technologické vrstvy, ich API a integračné mechanizmy sú navrhnuté, implementované, otestované a dodané ako jeden konzistentný celok.
Agendový systém na manažment prideľovania zdrojov dátového centra CVTI SR predstavuje centrálnu riadiacu a prezentačnú vrstvu, prostredníctvom ktorej sú koncovým používateľom a interným systémom poskytované výpočtové, úložné, sieťové a GPU zdroje formou automatizovaných služieb. Tento systém musí v reálnom čase priamo komunikovať s jednotlivými hardvérovými komponentmi dátového centra a ich riadiacimi rozhraniami, vrátane hypervízorov, úložných subsystémov, sieťových prvkov, GPU akcelerátorov a nástrojov na ich monitoring a riadenie. Funkčnosť agendového systému je založená na automatizovanom deploymente prostredí (virtuálnych strojov, kontajnerových klastrov, AI tréningových prostredí) a na okamžitej reakcii na stav fyzických zdrojov, ich dostupnosť, výkonové metriky a bezpečnostné obmedzenia.
Rozdelenie predmetu zákazky by znemožnilo zabezpečiť konzistentnú a garantovanú integráciu medzi softvérovou prezentačnou vrstvou a jednotlivými hardvérovými prostriedkami dátového centra. Ak by bol agendový systém obstarávaný samostatne od infraštruktúrnych a virtualizačných komponentov, nebolo by možné zabezpečiť jednotný návrh aplikačných rozhraní, riadiacich mechanizmov a bezpečnostných politík, ktoré sú nevyhnutné pre automatizovaný provisioning zdrojov. Takéto oddelenie by viedlo k nutnosti dodatočného vývoja integračných konektorov, k obmedzeniu automatizácie, k zvýšeniu latencie pri prideľovaní zdrojov a k významnému nárastu prevádzkových a integračných rizík. Z uvedených dôvodov musí byť agendový systém dodaný ako integrálna súčasť jednotného technologického riešenia spolu s hardvérovými a virtualizačnými vrstvami.
Modul AI-as-a-Service je navrhnutý ako komplexná platforma pre vývoj, tréning, testovanie a prevádzku modelov umelej inteligencie, ktorá vyžaduje priamy prístup k dedikovaným hardvérovým a softvérovým zdrojom dátového centra. Tento modul je prevádzkovo závislý na špecializovaných GPU akcelerátoroch, vysokovýkonných úložných systémoch, nízkolatenčnej sieťovej infraštruktúre a na úzkej integrácii s virtualizačnou a kontajnerizačnou vrstvou. Tréning a testovanie AI modelov prebieha v izolovaných, bezpečných a reprodukovateľných prostrediach, ktorých automatizované vytváranie, škálovanie a rušenie je možné len pri jednotnom riadení hardvéru, softvéru a aplikačných rozhraní.
Rozdelenie predmetu zákazky by v prípade modulu AI-as-a-Service znemožnilo zabezpečiť garantované výkonové parametre, kompatibilitu dodávaného HW a SW, stabilitu tréningových procesov a reprodukovateľnosť výsledkov výskumu. Oddelené obstarávanie hardvéru, infraštruktúrnych vrstiev a samotného AI modulu by viedlo k nejednoznačnej zodpovednosti za výkon, kompatibilitu ovládačov, knižníc a runtime prostredí, ako aj za riešenie incidentov vznikajúcich na rozhraní týchto vrstiev. Z projektového hľadiska by to znamenalo vysoké riziko nekompatibility medzi dodanými komponentmi, potrebu opakovaného testovania a ladenia integračných väzieb a výrazné predĺženie času uvedenia služby AI-as-a-Service do prevádzky. Z týchto dôvodov je nevyhnutné, aby modul AI-as-a-Service bol dodaný ako súčasť jednotného, architektonicky uceleného riešenia spolu s infraštruktúrou, na ktorej je jeho funkčnosť bezprostredne závislá.
Rozdelenie predmetu zákazky na časti by znamenalo oddelené obstarávanie jednotlivých technologických vrstiev a ich aplikačných rozhraní bez garantovanej vzájomnej kompatibility. V takom prípade by nebolo možné zabezpečiť jednotnú zodpovednosť za návrh architektúry, implementáciu integračných rozhraní a funkčnosť riešenia. Zastrešujúci dodávateľ provisioning nástroja by bol odkázaný na postupné dodávky jednotlivých komponentov od viacerých subjektov, pričom by nebolo možné čakať na dodanie jednotlivých častí a následne sa pokúšať o ich dodatočnú integráciu. Takýto postup by viedol k vysokému integračnému riziku, predlžovaniu implementácie, nepredvídateľným technickým problémom a k ohrozeniu stability, výkonu a spoľahlivosti GPU-akcelerovaných AI workloadov.

V prípade zákazky ide o odlišnú situáciu, ako pri SW, ktorý je prevádzkovaný na kancelárskych počítačoch, notebookoch a serveroch, kde je vopred dané technologické a licenčné prostredie, do ktorého je aplikáciu potrebné nasadiť a požiadavky na SW už zohľadňujú špecifiká daného prostredia. Pri požadovanom riešení je potrebné, aby neoddeliteľná funkcionalita SW diela, ktoré je predmetom zákazky, bola prevádzkovaná na niektorom z rozdielnych, nekompatibilných HW prostriedkov, od výberu ktorých však závisí aj spôsob implementácie a montáže. Požadované riešenie je, vzhľadom na požadovanú spoľahlivosť a dostupnosť, potrebné zároveň optimalizovať až na úroveň použitých komponentov. V závislosti od komponentov dodaných HW prostriedkov musí dodávateľ SW riešenia implementovať špecifické ovládače HW komponentov, ako aj postupy pre narábanie s jednotlivými údajovými entitami. Nie je žiaduce, aby verejný obstarávateľ obmedzil pri aplikácii SW, resp. pri príprave ponuky záujemcov určením niektorej konkrétnej HW platformy, ktorú si obstará osobitne, čím by zužoval možnosti účasti a znižoval záujem o zákazku na aplikáciu SW len pre určitých záujemcov. Na takéto obmedzenie nie sú žiadne objektívne dôvody (takým dôvodom by napr. bola už existujúca infraštruktúra a štandardizovaný HW zariadení na strane verejného obstarávateľa). 
Rozdelenie predmetu zákazky je navyše technicky a procesne nerealizovateľné, vzhľadom na skutočnosť, že sa jedná o tvorbu diela definovaného opisom predmetu zákazky, ktoré bude dodávané v súlade so špecifickými požiadavkami verejného obstarávateľa pre náplň zadefinovanej agendy prostredníctvom platnej legislatívy Slovenskej republiky. Informačný systém pozostávajúci z viacerých vrstiev a funkčných modulov tvorí jeden nedeliteľný technologický komplexný celok so vzájomnými nadväznosťami. Samotná architektúra je postavená na centrálnych, naprieč všetkými modulmi zdieľaných, technologických komponentoch, na ktoré jednotlivé celky a moduly priamo nadväzujú, vzájomne si zdieľajúc zdroje a prostriedky. Na základe navrhovanej architektúry je účelné implementovanie takéhoto centrálneho komponentu, pričom ostatné agendy a procesy, implementované v jednotlivých moduloch, sa budú prispôsobovať dátovým centrám. Napriek tomu, že sú v projekte popisované moduly a komponenty, musia tvoriť ucelenú procesnú mapu organizácie, musia mať zjednotenú autentifikáciu užívateľov, zjednotené UX rozhranie, atď. 
Treba si uvedomiť, že v súčasnosti nie je vytvorené stabilné a štandardizované technické prostredie, do ktorého by samostatní dodávatelia mohli implementovať svoje časti/svoje dielčie dodávky.
Keďže v súčasnosti neexistuje jednotná platforma ani referenčné technologické prostredie, ktoré by umožňovalo:
· samostatné dodávky;
· nezávislú integráciu modulov;
· garantovanú kompatibilitu rôznych riešení.
Referenčná architektúra - úložiská, kontajnerová platforma, virtualizačná vrstva, bezpečnostné mechanizmy, API, monitoring, dátová analytika - vznikne až v procese implementácie riešenia/projektu.
Ak by verejný obstarávateľ pristúpil k deleniu tejto zákazky na časti:
· jednotliví dodávatelia by nemali „kam“ implementovať;
· architektúra riešenia by vznikala paralelne a nekoordinovane;
· hrozila by nekompatibilita komponentov už v základnom dizajne;
· nebolo by možné definovať jednotné testy ani integračné scenáre.
V rámci tohto projektu je dôležité aj vytvorenie jednotného systému riadenia zmien (Change Management) a jednotnej CMDB pre kritickú infraštruktúru. Dátové centrá CVTI SR musia fungovať v režime vysokej dostupnosti. To znamená, že všetky komponenty musia byť riadené cez:
· jednotný systém správy konfigurácií (CMDB);
· jednotný change management;
· jednotné procesy testovania dopadov zmien;
· jednotnú bezpečnostnú politiku pre zmeny.
Naopak pri rozdelení zákazky na časti:
· každý dodávateľ by používal iný spôsob riadenia zmien;
· verejný obstarávateľ/CVTI SR by nedokázal auditovať prevádzku;
· vznikli by protichodné zásahy, ktoré by mohli spôsobovať výpadky;
· incidenty by nebolo možné spätne priradiť konkrétnej implementácii.
V prípade, ak by mal byť predmet zákazky rozdelený na časti a zároveň by sa mala dodržať uvedená architektúra finálneho riešenia, znamenalo by to rozdelenie verejných obstarávaní, ktoré by nemohli byť obstarávané paralelne. Najskôr by sa muselo realizovať obstaranie centrálnych platforiem, ktoré definujú technológie, ktoré majú ostatné komponenty, t. j. iní dodávatelia, implementovať v rámci realizácií svojich oddelených plnení predmetov zákaziek (modulov/ komponentov). Takýto postup verejného obstarávania sa z hľadiska kvantitatívneho nedá označiť za hospodárny a efektívny, nakoľko by sa realizácia verejných obstarávaní a následne implementácií časovo predĺžila a nebolo by možné úspešné ukončenie projektu “Digitálna transformácia a modernizácia IKT infraštruktúry a IT  systémov DCVaV CVTI SR“ v zmysle Výzvy s názvom: ,,Datacentrum – Dátové centrum pre vedu, výskum a inovácie“ (ďalej len ,,Výzva“), kód Výzvy: PSK-MSVVM-044-2026-NP-EFRR a v zmysle k nej súvisiacej dokumentácie.
Z vyššie uvedeného je zjavné, že predmet zákazky predstavuje úzko previazaný celok, kde softvérová platforma (napr. pre správu kontajnerových aplikácií, monitoring, zálohovanie, data management, bezpečnostné riešenia) musí byť priamo naviazaná na dodávaný hardvér a sieťovú infraštruktúru, pričom je vyžadovaná vysoká úroveň interoperability, redundancie a bezpečnosti na prevádzkovej aj legislatívnej úrovni.
Ad b)	Nerozdelenie predmetu zákazky na časti zabezpečí požiadavku na vytvorenie jednotnej architektúry, ktorá je zárukou bezpečnosti
Architektúra je navrhnutá tak, aby spĺňala požiadavky kybernetickej bezpečnosti, ochrany osobných údajov a špecifických sektorových regulácií (NIS2, zákon o kybernetickej bezpečnosti, GDPR, zákon o ITVS), pričom tieto požiadavky sa uplatňujú na celý systém, nie na izolované časti. 
Jednotná implementácia bezpečnostných prvkov (SIEM/SOC, log management, IAM, šifrovanie, compliance funkcionalita úložísk, auditné logy, SSO, RBAC/ABAC) minimalizuje riziko nesúladu medzi rôznymi dodávateľskými riešeniami a umožňuje konzistentné uplatnenie politiky bezpečnosti na všetkých moduloch.
Jednotná implementácia zaručuje kompatibilitu a integritu riešení, umožňuje centrálny management identít, jednotné monitorovanie a reporting, testovanie a akceptáciu v rámci jednej architektúry, čo by pri rozdelení na viac zákaziek nebolo možné bez významných prevádzkových a bezpečnostných rizík.
Ad c)	Nerozdelenie predmetu zákazky na časti vytvára predpoklady na vytvorenie prevádzkovej kontinuity a požadovanej infraštruktúrnej redundancie
Redundantná infraštruktúra oboch dátových centier je navrhnutá na úrovni napájania, chladenia, IT technológií aj geografického zálohovania, aby zlyhanie jedného prvku nespôsobilo výpadok služieb. Z opisu predmetu tejto zákazky je požadovaná:
Redundancia v DC Žilina a Bratislava
· V Žiline je požadovaná klasifikácia dátového centra minimálne Tier II, s redundanciou UPS v konfigurácii 2N a jedným motorgenerátorom s možnosťou rozšírenia na 2 motorgenerátory, pričom elektrické rozvody sú riešené ako jedna vetva pred UPS a dve nezávislé vetvy za UPS.​
· V Bratislave je navrhovaná klasifikácia Tier I s možnosťou rozšírenia na Tier III, s redundanciou UPS 2N  N+1 s možnosťou doplnenia jedného motorgenerátora v konfigurácii N s možnosťou rozšírenia na 2N a dvomi nezávislými vetvami napájania za UPS, s možnosťou zdvojenia aj pred UPS.​ a dvomi nezávislými vetvami napájania za UPS. 
Redundancia IT a cloudovej infraštruktúry
· Softvérovo definované úložisko je navrhnuté ako scale‑out cluster s viacerými uzlami bez single point of failure, pri ktorom výpadok časti uzlov ani viacerých diskov nemá spôsobiť nedostupnosť dát.​
· Požaduje sa možnosť synchrónnej/asynchrónnej replikácie vrátane archívnej repliky do tretej lokality, čo umožňuje geografickú redundanciu a zachovanie dát aj pri výpadku celej lokality.​
Z vyššie uvedeného vyplýva, že riešenie je navrhnuté ako vysoko dostupná a redundantná infraštruktúra: scale out úložiská bez single point of failure, možnosť synchrónnej/asynchrónnej replikácie vrátane archívnej repliky do tretej lokality, vysoko dostupné sieťové prvky a viacuzlové clustre pre beh kritických služieb. Ak by sa jednotlivé časti (úložisko, výpočtová vrstva, bezpečnostná analytika, AI platforma, dátový sklad, agendový systém) obstarávali oddelene, vzniklo by podstatné riziko nekompatibility, ťažko vymedziteľnej zodpovednosti pri výpadkoch a zložitých integračných zlyhaniach, čo je pri kritických systémoch dátového centra pre VaV a služby MŠVVaM SR neakceptovateľné.
Predmet zákazky týkajúci sa rekonštrukcie dátového centra CVTI SR Žilina a realizácie dátového centra CVTI SR Bratislava predstavuje technicky a prevádzkovo nedeliteľný celok. Predmet zákazky musí byť dodávaný a poskytovaný v zmysle vyhlášky Ministerstva investícií, regionálneho rozvoja a informatizácie SR č. 401/2023 Z. z. o riadení projektov a zmenových požiadaviek v prevádzke informačných technológií verejnej správy v platnom znení. Predmet zákazky bude zahŕňať technologické celky elektrického napájania (rozvádzače, vetvy, UPS, pripojenia), záložného zdroja (motorgenerátor, ATS, napojenia v rozsahu definovanom v technickej špecifikácii pre jednotlivé lokality), chladenia a VZT (vrátane freecooling), požiarnych systémov (SDP/SHZ), bezpečnostných systémov (EZS/SKV/PTV) a jednotného monitoringu riadeného cez SCADA. Uvedené subsystémy sú priamo závislé z hľadiska dimenzovania, trás, rozhraní, bezpečnostných väzieb a výslednej schopnosti spĺňať požadované redundancie a prevádzkové parametre.
Napájací reťazec (rozvádzače – vetvy – UPS – ATS – MG) je jeden funkčný celok, ktorého parametre a bezpečné zapojenie je možné garantovať len pri jednotnom návrhu a realizácii. Rozdelenie by viedlo k riziku nekompatibility dimenzovania, selektivity istenia, uzemnenia a k nejednoznačnej zodpovednosti pri revíziách a funkčných skúškach.
Chladenie/VZT je previazané s dispozičným riešením a layoutom IT sály (oddelenie studenej/teplej uličky, prestupy VZT, freecooling, prúdenie, tlakové straty). Nesprávna koordinácia spôsobuje riziko neplnenia parametrov podľa ASHRAE, nedosiahnutia redundancie N+1 a riziko tepelnej nestability, ktorá priamo ohrozuje IT hardvér a AI workloady.
Požiarne a bezpečnostné systémy (SDP/SHZ/EZS/SKV/PTV) musia byť prepojené režimovými väzbami a riadiacou logikou s prevádzkou dátového centra (zónovanie, spúšťanie, signalizácia, blokovanie prístupov, naviazanie na monitoring). Pri oddelenom verejnom obstarávaní vzniká vysoké riziko nekompatibility logík, odlišných interpretácií alarmových stavov a nejednotnej zodpovednosti za skúšky a požiarno-bezpečnostné overenie.
Monitorovací systém vrátane SCADA servera, komunikačných rozhraní a snímačov nie je samostatný doplnok, ale integračná vrstva, ktorá musí byť navrhnutá a implementovaná spolu so všetkými technológiami (UPS, rozvádzače, MG, HVAC, SHZ, SDP, DZ, EZS/SKV/PTV) a nadväzne s IT vrstvami. Je nevyhnutné zosúladiť meracie body, protokoly (napr. Modbus TCP, SNMP), topológiu pripojenia, adresáciu, dátový model, alarmové pravidlá a korelácie udalostí, ako aj zálohovanie monitoringu a komunikačných prvkov. Funkčnosť je overiteľná len na integračných scenároch (black-out, prechod na MG, failover UPS, výpadok jednotky chladenia, aktivácia SHZ, detekcia zaplavenia) – čo je pri viacerých dodávateľoch spojené s vysokým rizikom dodatočných úprav, prevodníkov, brán a oneskorení akceptácie.
Najvyššie prevádzkové riziko v dátovom centre vzniká na rozhraniach medzi systémami (napájanie ↔ chladenie ↔ bezpečnosť ↔ monitoring ↔ IT a SW vrstvy). Predmet zákazky vyžaduje kontrolu dodávok, skúšky, revízie, predvedenie funkčnosti a odovzdanie diela ako prevádzkyschopného celku. Pri rozdelení na časti by sa zásadne skomplikovalo zostavenie jednotného plánu skúšok, realizácia skúšok pre prechodové a havarijné stavy, koordinácia revíznych správ a dokumentácie skutočného vyhotovenia a predovšetkým určenie zodpovednosti pri poruchách na rozhraní systémov (napr. MG štartuje, ale ATS nezopne; UPS drží, ale HVAC nie je korektne zálohované; SHZ spustí a monitoring nekorektne vyhodnocuje udalosti). Jednotné obstaranie umožňuje mať jedného integrátora s plnou zodpovednosťou za funkčný výsledok.
Rekonštrukcia DC Žilina prebieha v prostredí existujúcej IT prevádzky (Tier II s obmedzeniami servisných trás), preto musí byť harmonogram naviazaný na minimalizáciu odstávok a presné technologické okná. Práce na elektro, HVAC, MG, SHZ a monitoringu musia byť koordinované v jednom riadení, inak vznikajú časové kolízie, opakované zásahy do trás a prestupov a zvýšené riziko neplánovaných odstávok. V Bratislave je zase kľúčové dosiahnuť požadované parametre s možnosťou budúceho rozšírenia, čo vyžaduje jednotný návrh rezerv a kompatibility v rozvodoch, napájaní, chladení, bezpečnosti aj monitoringu.
Ad d)	Rozdelenie predmetu zákazky na časti by znamenalo výrazné problémy s realizáciou na seba nadväzujúcich a vzájomne previazaných fáz projektu a integráciu s existujúcimi systémami
Projekt nadväzuje na predchádzajúce národné projekty (DCVaV, NISPEZ, NITT SK) a rozširuje existujúce centrálne riešenia, pričom má zabezpečiť ďalšiu integráciu na systémy MŠVVaM SR, EOSC a ďalšie registre a služby. Vyžaduje sa vypracovanie jednotného detailného návrhu riešenia, funkčnej špecifikácie, bezpečnostného konceptu, integračných rozhraní a spoločných testovacích a akceptačných scenárov, ktoré sa vzťahujú na celý systém a predpokladajú jedného hlavného dodávateľa schopného garantovať funkčnú integráciu všetkých modulov.
Predmet tejto zákazky nie je možné rozdeliť na časti z dôvodu, že sa jedná o ucelený, logicky komplexný celok plnení, s funkčnou, technickou, časovou a ekonomickou kontinuitou. 
Jednotlivé súčasti plnenia, ktoré sú predmetom zákazky, by v prípade samostatného posudzovania každého z nich bolo možné v teoretickej rovine považovať za potenciálne oddeliteľné, ale v kontexte povahy zákazky ako celku, so zohľadnením požiadaviek verejného obstarávateľa a špecifík predmetu zákazky, majú všetky súčasti plnenia vzájomne komplementárny charakter a je medzi nimi priamy súvis s tým, že ich oddelená realizácia je spojená s ohrozením riadnym plnením projektu.
Dôležitým faktorom je aj skutočnosť, že všetky súčasti plnenia je často nevyhnutné vykonať v úzkej časovej súvislosti a v niektorých prípadoch aj súčasne popri sebe. Musí byť pritom zachovaný požadovaný rozsah a požadovaná kvalita plnenia ako aj minimalizácia akýchkoľvek negatívnych dopadov na bezpečnosť systémov. 
Rozdelenie zákazky by zásadne skomplikovalo nahlasovanie a riešenie servisných incidentov. Prevádzkové problémy v takto integrovanej infraštruktúre vznikajú spravidla na rozhraní viacerých vrstiev a ich API. Pri viacerých dodávateľoch by dochádzalo k nejednoznačnému určovaniu zodpovednosti, presúvaniu servisných ticketov medzi dodávateľmi a k predlžovaniu času riešenia incidentov. Jednotné obstaranie umožňuje zavedenie centralizovaného servisného modelu s jedným kontaktným miestom, jednotnými servisnými úrovňami (SLA) a jasne definovanou zodpovednosťou za funkčnosť celého riešenia vrátane integračných väzieb.
Na celé riešenie sa požaduje rozšírená záruka 36 mesiacov, jednotný režim údržby, SLA, incident management a služby rozvoja, vrátane garantovaných reakčných a vyriešovacích lehôt pre rôzne triedy chýb. Ak by boli jednotlivé časti predmetu obstarávané oddelene, rozdelila by sa zodpovednosť za chyby a prevádzkové incidenty medzi viacerých dodávateľov, čo by skomplikovalo uplatňovanie záruk, riešenie incidentov, plánovanie rozvoja a ohrozilo by schopnosť verejného obstarávateľa preukázať, kto je zodpovedný za nesplnenie parametrov dostupnosti a bezpečnosti.
Delenie zákazky a dodávka riešenia od viacerých dodávateľov nesie vysoké riziko vzniku „medzier v zodpovednosti“ (no-man’s land) pri incidentoch a aj v rámci poskytovania SLA služieb.
SLA služby pre túto zákazku totiž vyžadujú garantovanú dostupnosť, garantované reakčné a vyriešovacie lehoty, jednotný mechanizmus incident managementu a jednotné eskalačné procesy. Pri viacerých dodávateľoch okrem problému riešenia zodpovednostných vzťahov, môže prísť k oneskorenému riešeniu incidentov z dôvodu nejasnej eskalácie, a tiež riziko, že verejný obstarávateľ/CVTI SR nebude vedieť efektívne uplatniť zmluvné sankcie podľa SLA, pretože rozdelenie zodpovednosti medzi jednotlivých dodávateľov nebude dostatočne jasné na to, kto SLA porušil.
Projektový plán predpokladá postupné, ale vzájomne previazané etapy – od dodávky HW/SW, cez inštaláciu, konfiguráciu, analýzu, detailný návrh, vývoj, integračné a akceptačné testy až po overovaciu prevádzku a následné SLA a rozvojové služby. Riadenie tohto procesu jedným dodávateľom umožňuje súvislé projektové riadenie, jednotnú dokumentáciu, koordinované testovanie integrácie a minimalizáciu časových a technických kolízií; v prípade rozdelenia zákazky by tieto riziká významne narástli a mohli by ohroziť dosiahnutie cieľov projektu v požadovaných termínoch a rozpočte.
Ad e)	 Nerozdelenie predmetu zákazky na časti nemá vplyv na rozsah hospodárskej súťaže
Na trhu existuje vhodné prostredie na realizáciu hospodárskej súťaže ako celku a je obvyklé, že potenciálni dodávatelia dokážu komplexne uskutočniť požadovaný rozsah služieb, tovarov a bezprostredne súvisiacich inštalačných prác v celom požadovanom rozsahu, pričom tiež disponujú dostatočnými kapacitami na úspešné zrealizovanie predmetu tejto zákazky, na základe čoho je možné zabezpečiť transparentnú hospodársku súťaž. Rozdelenie predmetu zákazky na časti by nemalo za dôsledok rozšírenie okruhu potenciálnych záujemcov, keďže obstarávané plnenie je na trhu poskytované tými istými subjektmi. 
Obstaranie predmetu zákazky bez delenia na časti predstavuje zároveň tzv. best practices (dobrú prax) na relevantnom trhu. Je nevyhnutné zdôrazniť, že plnenia, v rámci predmetu zákazky, sú poskytované rovnakým okruhom potenciálnych uchádzačov, a to najmä vzhľadom na charakter, rozsah a špecifickosť predmetu zákazky, miesto a čas plnenia. Prípadné rozdelenie na časti alebo vyhlásenie viacerých verejných obstarávaní neznamená rozšírenie potenciálneho relevantného trhu, ani zvýšenie hospodárskej súťaže.
Rozdelenie predmetu zákazky na časti by zároveň neprinieslo otvorenie verejného obstarávania malým a stredným podnikom. Pre relatívne veľký rozsah zákazky by sa pri „umelom“ rozdelení predmetu zákazky na časti nerozšíril okruh potenciálnych dodávateľov spadajúcich do kategórie malých a stredných podnikov.
Ad f) 	Nerozdelením predmetu zákazky na časti sa znižuje riziko časových prieťahov, finančných a personálnych nákladov a dochádza k zabezpečeniu princípu efektívnosti a hospodárnosti
Nerozdelením predmetu zákazky na časti sa eliminuje riziko časových prieťahov hroziace počas obstarávania viacerých častí predmetu zákazky ako aj riziko prichádzajúce do úvahy v priebehu plnenia samotných zmlúv, kde môže dôjsť k prestojom v dôsledku omeškania niektorého/niektorých dodávateľa/dodávateľov. 
Dôležitým faktorom je aj skutočnosť, že rozdelenie predmetu zákazky na časti by zároveň prinášalo verejnému obstarávateľovi významné komplikácie pri riadení projektu, pretože by sa znásobila zmluvná agenda (oddelené verejné obstarávanie by si vyžadovalo viacero zmluvných vzťahov), ako aj počet dodávateľov, ďalej pri rozdelení predmetu zákazky by sa vyžadovali samostatné servisné a licenčné modely, duplicitné integračné a akceptačné činnosti, ako aj zvýšené náklady na projektové riadenie. Zároveň by vzniklo nejednotné začatie a ukončenie záručných dôb jednotlivých komponentov, čo by viedlo k časovým nesúladom v záručnom krytí, zvýšenej administratívnej náročnosti a riziku období bez plného servisného zabezpečenia.
Rozdelenie predmetu zákazky by znamenalo aj znásobenie personálnych a technických vstupov samotného verejného obstarávateľa. Pri nerozdelení predmetu zákazky na časti nevznikajú zvýšené personálne náklady na strane verejného obstarávateľa (alokované tak na prípravu a realizáciu viacerých postupov zadávania zákaziek, ale aj na koordináciu rôznych dodávateľov počas plnenia zmlúv).
Prípadné rozdelenie predmetu zákazky na časti by so sebou zároveň prinieslo zvýšenú časovú náročnosť, no najmä by sa výrazne navýšila finančná stránka takéhoto nastavenia. Uvedené predstavuje vysokú pravdepodobnosť predraženia zákaziek. 
Pri rozdelení predmetu zákazky na časti by v prípade komplikácií v jednej z nich a následnom posune predpokladaného termínu uzatvorenia zmluvy vznikli komplikácie, resp. ohrozenie plnení aj v ďalších častiach, keďže ide o vzájomné súvisiace služby a aktivity. 
Taktiež treba poukázať na skutočnosť, že na samotnú realizáciu verejných obstarávaní nemá verejný obstarávateľ k dispozícii  neobmedzený časový úsek, pričom s ohľadom na charakter zákazky môže byť pri jeho rozdelení na časti práve časový faktor výraznou komplikáciou. Oneskorenie, spôsobené prieťahmi v obstarávaní by mohlo mať za následok negatívny dopad na celkový úspech projektu. 
Pre špecifickosť a rozsah projektu plánovanej modernizácie infraštruktúry dátových centier CVTI SR (DC Žilina a DC Bratislava), zároveň pre navzájom súvisiace plnenia by bolo potrebné zabezpečiť „integrátora“, ktorý by realizoval prenosy informácií a zabezpečoval previazanosť úkonov, čo by pre celý projekt znamenalo zvýšenie nákladov, na základe čoho by takéto rozdelenie bolo v rozpore s princípom hospodárnosti. Najmä teda s ohľadom na charakter predmetu zákazky by bolo delenie tejto zákazky neúčelné, nehospodárne a objektívne aj veľmi ťažko realizovateľné, bola by narušená vzájomná kompatibilita jednotlivých činností a aktivít celej zákazky a vzniklo by riziko nedodania niektorej časti, pričom prípadné zlyhanie niektorej časti by malo negatívny dopad na splnenie cieľov inej časti/iných častí zákazky, čo by viedlo k ohrozeniu celej realizácie projektu.
Z vyššie uvedených skutočností vyplýva, že nerozdelenie predmetu tejto zákazky na časti je plne opodstatnené, odôvodnené, zároveň hospodárne a efektívne a je v súlade s princípmi verejného obstarávania.
Ad g)	V prípade rozdelenia predmetu zákazky na viac častí dochádza k neprimerane vysokým nárokom na koordináciu viacerých dodávateľov 
V prípade rozdelenia predmetu zákazky na časti vzniká popri už popísaných technických, zmluvných zodpovednostných, časových a ďalších rizikách aj komplikácia s koordináciou viacerých dodávateľov, ktorá by mohla vyústiť aj do situácie, že vykonanie zákazky sa stane koordinačne nezvládnuteľným. Ide tu v praxi nielen o potrebu koordinácie dvoch, resp. viacerých rôznych dodávateľov, ale najmä o potrebu vyššej úrovne koordinácie paralelne pracujúcich tímov dvoch, resp. viacerých rôznych dodávateľov.
Aj samotný Úrad pre verejné obstarávanie vo svojom rozhodnutí o námietkach č. 6948-6000/2018-OD zo dňa 03.07.2018 uvádza, že náklady na organizáciu viacerých dodávateľov/poskytovateľov sú faktorom, ktorý treba zohľadniť pri posudzovaní možnej oddeliteľnosti plnení tvoriacich predmet zákazky: 
„Úrad tiež poukazuje na to, že pri zvažovaní ne/rozdelenia zákazky na časti by sa mali brať do úvahy všetky relevantné okolnosti, najmä predmet zákazky (jeho zameranie, objem, možnosti trhu, osobitne možnosti MSP a pod.), avšak taktiež je potrebné zvážiť aj vhodnosť rozdelenia zákazky z hľadiska ekonomického, tzn. svoje náklady, napr. na organizáciu viacerých dodávateľov, príp. zvýšený počet potrebných zamestnancov na zabezpečenie realizácie predmetu zákazky a pod. Tieto skutočnosti by mal vedieť verejný obstarávateľ posúdiť, porovnať (ak je to možné, príp. i vyčísliť), zvážiť výhody a nevýhody a prikloniť sa k tomu riešeniu, ktoré je pre jeho potreby výhodnejšie - pri niektorých predmetoch zákazky, je napr. trh MSP dostatočný, špecializujú sa na konkrétne komodity, pričom organizácia viacerých dodávateľov nepredstavuje pre verejného obstarávateľa žiadne výrazne náklady / ťažkosti (keďže napr. plnenie zákazky si manažujú jednotlivé organizačné zložky, príp. samostatné organizácie v rámci rezortu verejného obstarávateľa), pri inom predmete zákazky však už tieto skutočnosti môžu byť odlišné (prílišné rozdelenie predmetu zákazy na veľmi malé časti predmetu zákazky môže verejnému obstarávateľovi spôsobovať ťažkosti / výrazné náklady z hľadiska zvýšených nákladov na zabezpečenie koordinácie viacerých dodávateľov, logistiku a pod).“
Navyše rozhodnutie verejného obstarávateľa nerozdeliť predmet zákazky na časti má v tejto súvislosti oporu aj v Smernici EP a Rady 2014/24/EÚ z 26. februára 2014 o verejnom obstarávaní  a o zrušení smernice 2004/18/ES, v rámci ktorej sa v bode 78 Preambuly uvádza: „Ak sa verejný obstarávateľ rozhodne, že by nebolo vhodné rozdeliť zákazku na časti, hlavné dôvody tohto rozhodnutia verejného obstarávateľa by sa mali uviesť v samostatnej správe alebo v súťažných podkladoch. Takýmto dôvodom by napríklad mohlo byť, že verejný obstarávateľ sa domnieva, že takéto rozdelenie by mohlo predstavovať riziko obmedzenia hospodárskej súťaže alebo riziko, že vykonanie zákazky sa stane nadmerne technicky obťažným či drahým, alebo že potreba koordinácie jednotlivých dodávateľov častí zákazky by mohla predstavovať vážne riziko ohrozenia riadneho plnenia zákazky.“ 
Na základe popísaných skutočností, ktoré sa týkajú povahy a zložitosti predmetu zákazky a rizík s nimi spojených, by rozdelenie zákazky na časti predstavovalo riziko, že jej realizácia a poskytnutie jednotlivých plnení sa stane nadmerne technicky a personálne komplikovanou a finančne náročnou. Rovnako by sa verejný obstarávateľ vystavil riziku, že by nedosiahol ciele určené pre riadnu realizáciu predmetu zákazky – riadne zabezpečenie modernizácie infraštruktúry dátových centier CVTI.
Ad h) 	   Verejný obstarávateľ v rámci projektu vykonal rozdelenie predmetu zákazky pri oddeliteľných plneniach (stavebných prácach)
K faktickému rozdeleniu predmetu zákazky v rámci projektu došlo, a to pri tých plneniach, ktoré nespĺňajú vyššie podrobne popísané podmienky a sú oddeliteľné od ostatných obstarávaných plnení. Ide o drobné stavebné práce súvisiace so stavebnou prípravou oboch budov DC, kde sa budú následne realizovať hlavné aktivity súvisiace s predmetom tejto zákazky. Tieto drobné stavebné práce verejný obstarávateľ zadá samostatným verejným obstarávaním.
Ad i) 	Verejný obstarávateľ v rámci oblasti NON-IT požaduje vypracovanie projektu, ako aj samotnú realizáciu oblasti NON-IT od jedného dodávateľa
Predmetom oblasti NON-IT je návrh, dodávka a realizácia technologického riešenia pre modernizáciu a rozšírenie dátovej infraštruktúry CVTI SR, konkrétne prostredníctvom:
· rekonštrukcie existujúceho dátového centra CVTI SR v Žiline,
· vybudovania nového dátového centra CVTI SR v Bratislave adaptáciou existujúcich priestorov.
Cieľom je vytvoriť modernú, energeticky efektívnu a spoľahlivú infraštruktúru dátových centier s dostatočnou kapacitou pre prevádzku IT systémov CVTI SR, vrátane zabezpečenia vysokej dostupnosti napájania, chladenia, monitoringu a bezpečnosti. 
Dodávateľ bude zodpovedný za komplexnú realizáciu oblasti NON-IT vrátane projektovej prípravy, dodávky technológií a montážnych prác, integrácie systémov, testovania a uvedenia do prevádzky, vykonanie školení, kontrol a skúšok, projektový manažment a inžiniering a v rámci realizačných prác pôjde v prípade DC v Žiline o výmenu a upgrade záložných zdrojov UPS, výmenu a upgrade klimatizácií pre IT sálu a UPS, upgrade a rozšírenie monitorovacieho systému a v prípade DC v Bratislave elektrické napájanie, chladenie, dátové rozvádzače/racky a štruktúrovaná kabeláž, požiarne systémy, bezpečnostné systémy, monitoring a detekcia zaplavenia, pričom motorgenerátor a  architektonické a stavebné riešenie nie je predmetom plnenia. 
V prípade oblasti NON-IT sa teda použije obdoba tzv. modelu Design & Build, v rámci ktorého dodávateľ,  v závislosti od dodávky ďalších plnení v rámci predmetu zákazky (najmä dodávka HW a SW licencií),  vyhotoví a predloží Riadiacemu výboru na schválenie Projekt realizácie a Podrobný harmonogram prác v zmysle bodu 4., článok IV. Zmluvy. Ešte pred samotným predložením Projektu realizácie a Podrobného harmonogramu prác dodávateľ predloží verejnému obstarávateľovi na schválenie Koncepčný návrh riešenia. Verejný obstarávateľ má Koncepčný návrh riešenia v zmysle bodu 4., článok IV. Zmluvy schváliť, prípadne predložiť dodávateľovi svoje pripomienky. Dodávateľ bude povinný následne zapracovať do Koncepčného návrhu riešenia pripomienky Verejného obstarávateľa a doručiť finálnu verziu Koncepčného návrhu riešenia Verejnému obstarávateľovi. Takto schválený Koncepčný návrh riešenia bude dodávateľ povinný predložiť na schválenie Riadiacemu výboru. 
Plnenia v rámci oblasti NON-IT sú teda významne závislé od ďalších aktivít v rámci ostatných závislých oblastí predmetu zákazky. Budú v praxi záležať nielen od konkrétnych technológií kľúčového HW a SW (v závislosti od ponuky úspešného uchádzača) v rámci poskytovania plnení v IT oblasti v zmysle Prílohy č.1 k Zmluve - Opis predmetu zákazky, ale aj od rekonštrukčných prác, ktoré verejný obstarávateľ vyčlenil do osobitného verejného obstarávania, a teda aj do osobitnej zmluvy.
Použitý tzv. model Design & Build v rámci NON-IT oblasti teda významne zvyšuje komplexnosť návrhu a dodávok technologicky, vecne, procesne a časovo naviazaných aktivít v tomto komplikovanom projekte, kde je z vyššie uvedených dôvodov potrebné, aby existoval 1 zodpovedný „generálny“ dodávateľ (zhotoviteľ). Inak hrozí, že pre plnenia v jednej špecifickej NON-IT oblasti budú ohrozené aj ďalšie previazané aktivity a plnenia v iných oblastiach, čo by mohlo ohroziť projekt ako taký.
Softvérové vrstvy cloudovej platformy (virtualizácia, kontajnerizácia, S3 objektové úložisko, provisioning a orchestrace) sú priamo viazané na dostupnosť a kvalitu IT hardvéru, ktorý je zase determinovaný schopnosťou NON-IT technológií udržať stabilné prevádzkové parametre (napájanie, teplota, vlhkosť, bezpečnostné režimy).  Oblasť NON-IT musí byť naprojektovaná a zrealizovaná (kvázi model Design & Build) tak, aby bola v súlade s nárokmi a potrebami príslušných IT technológií. Z uvedeného dôvodu tvorí predmet zákazky jeden logický, technický, integračný a prevádzkový celok, ktorého funkčnosť je možné garantovať len pri jednotnom návrhu, dodávke, integrácii, otestovaní a odovzdaní, ktoré by mal zabezpečiť iba jeden dodávateľ.
Ad j) 	Nerozdelenie predmetu zákazky potvrdzujú aj závery vykonaných prípravných trhových konzultácií
Vyššie popísané okolnosti verejný obstarávateľ podrobil aj ostrému testu na relevantnom trhu, keď zrealizoval špecifické prípravné trhové konzultácie za účelom overenia schopnosti relevantného trhu zabezpečiť predmet zákazky ako celok alebo po častiach  (PTK). Závery týchto PTK potvrdzujú vyššie popísané skutočnosti, a teda aj oprávnenosť zadať túto zákazku ako jeden celok. 
PTK sa zúčastnili tri subjekty, ktoré zhodne uviedli, že rozdelenie zákazky na časti nie je vhodné. Zúčastnené subjekty ako argumentáciu uviedli najmä, že na trhu pôsobí dostatočný počet systémových integrátorov, ktorí majú skúsenosti s realizáciou projektov podobného rozsahu a sú schopní zabezpečiť dodanie komplexného riešenia vrátane integrácie technológií viacerých výrobcov a že opis predmetu zákazky jednoznačne smeruje k realizácii jednotnej technologickej platformy, v ktorej sú jednotlivé komponenty úzko prepojené a navzájom závislé. Ide o riešenie, kde výpočtová infraštruktúra, dátové úložiská, sieťová vrstva, virtualizačné a kontajnerové prostredie, AI nástroje, bezpečnostné systémy aj NON-IT infraštruktúra dátového centra tvoria jeden funkčný celok. Rozdelenie takéhoto riešenia by bolo, podľa jedného zo zúčastnených subjektov, skôr umelé a neodrážalo by jeho skutočný charakter. 
V rámci otázky, v ktorej mali zúčastnené subjekty uviesť hlavné argumenty smerujúce k odôvodneniu nerozdelenia zákazky na časti, zúčastnené subjekty uviedli nasledovné argumenty: argumenty pre nerozdelenie zákazky vyplývajú priamo z architektúry riešenia: integrovaná architektúra riešenia, zodpovednosť za integráciu riešenia, riadenie architektúry platformy, prevádzka a servis; platforma má zabezpečovať prevádzku rôznych typov workloadov v jednotnom prostredí, čo si vyžaduje koordinovaný návrh všetkých vrstiev infraštruktúry. Výpočtová časť musí byť optimalizovaná vo vzťahu k úložiskám a sieťovej vrstve, pričom bezpečnostné a monitorovacie nástroje zasahujú naprieč celým riešením. Rovnako NON -IT infraštruktúra, ako napájanie a chladenie, musí byť dimenzovaná presne podľa požiadaviek IT technológií; potreby zabezpečiť integritu celého riešenia, zníženie integračných rizík medzi jednotlivými komponentmi, jednoduchšia zodpovednosť za prevádzku, centralizované riadenie implementácie. 
Zadanie zákazky ako jedného celku subjekty nepovažujú za obmedzujúce z pohľadu hospodárskej súťaže. 
Podľa zúčastnených subjektov na trhu existuje dostatočný počet dodávateľov/systémových integrátorov, ktorí sú schopní zabezpečiť realizáciu komplexných riešení predmetného typu podľa OPZ, pričom ide najmä o systémových integrátorov s referenciami v oblasti dátových centier, cloudových platforiem a HPC infraštruktúry. Takýto model je zároveň v tejto oblasti štandardný a bežne používaný. Zadanie zákazky ako jedného celku je pri projektoch modernizácie dátových centier bežnou praxou. 
Rozsah plnenia, ako je definovaný v OPZ, je v praxi bežne realizovaný jedným dodávateľom, ktorý vystupuje ako hlavný integrátor a zabezpečuje dodanie riešenia vrátane integrácie technológií rôznych výrobcov. Tento prístup umožňuje zachovať technologickú flexibilitu a zároveň zabezpečiť jednotnú architektúru a zodpovednosť za výsledok. 
Podľa zúčastnených subjektov by rozdelenie zákazky prinieslo významné integračné a koordinačné riziká. Pri rozdelení zákazky by sa skomplikovalo riadenie projektu a riešenie incidentov, keďže by nebola jednoznačne definovaná zodpovednosť za jednotlivé časti riešenia.
Zúčastnené subjekty zhodne uviedli, že na základe dostupných podkladov neidentifikovali požiadavky, ktoré by boli zjavne diskriminačné alebo by neprimerane obmedzovali účasť potenciálnych dodávateľov. V zmysle jednej z odpovedí od zúčastnených subjektov opis predmetu zákazky je formulovaný technologicky neutrálne a orientovaný na funkčné požiadavky, čo umožňuje navrhnúť rôzne technické riešenia pri zachovaní cieľového stavu. 
Zúčastnené subjekty zároveň uviedli, že väčšina jednotlivých komponentov infraštruktúry je dostupná od viacerých výrobcov a dodávateľov na trhu. 
Viac podrobností o PTK je uvedených v Zápisnici z uskutočnených PTK.

PREHĽAD LIKVIDITY
Uchádzač
	Obchodné meno
	

	Sídlo/miesto podnikania
	

	Štatutárny zástupca
	

	IČO:
	

	Telefónne číslo:
	

	Email:
	


v súvislosti s verejným obstarávaním 
	Predmet zákazky
	Digitálna transformácia a modernizácia IKT infraštruktúry a IT systémov DCVaV CVTI SR



týmto v súlade s požiadavkami na splnenie podmienok účasti podľa § 33 ods. 1 písm. c) ZVO, predkladá prehľad o hodnote ukazovateľa likvidity 2. stupňa za posledné tri hospodárske roky, resp. za roky, za ktoré sú údaje dostupné v závislosti od vzniku alebo začatia prevádzkovania činnosti. 
Uchádzač preukazuje splnenie podmienky účasti podľa § 33 ods. 1 písm. c) ZVO vlastnými zdrojmi / zdrojmi tretej osoby podľa § 33 ods. 2 ZVO, a to osobou XX, sídlo: XX, IČO: XX.*

Uchádzač zároveň vyhlasuje, že údaje uvedené v tomto formulári sú pravdivé, úplné a vychádzajú z údajov uvedených v príslušných účtovných závierkach, najmä zo súvahy alebo výkazu o majetku a záväzkoch, prípadne z ekvivalentných účtovných dokladov[footnoteRef:7].   [7:  V prípade, ak ide o uchádzača so sídlom mimo územia Slovenskej republiky.
8 Doplní sa výpočet podľa odseku 2.1, bod 2., A.2 Súťažných podkladov ] 


[bookmark: _Hlk229652877]Ukazovatele likvidity uchádzača/tretej osoby: 

	Hospodársky rok
	Krátkodobé pohľadávky 
	Finančné účty
	Časové rozlíšenie
	Krátkodobé záväzky
	Krátkodobé finančné výpomoci
	Bežné bankové úvery
	Časové rozlíšenie

	20__
	XX
	XX
	XX
	XX
	XX
	XX
	XX

	20__
	XX
	XX
	XX
	XX
	XX
	XX
	XX

	20__
	XX
	XX
	XX
	XX
	XX
	XX
	XX


 
Výsledok likvidity uchádzača/tretej osoby: 
	Hospodársky rok
	Likvidita

	20__
	XX

	20__
	XX

	20__
	XX

	Aritmetický priemer8 :
	xx




Uchádzač prikladá k tomuto prehľadu likvidity dokumenty osvedčujúce vyššie uvedené údaje / Dokumenty osvedčujúce vyššie uvedené údaje sú verejne dostupné v registri účtovných závierok.*




V .................... dňa ...........................

................................................
meno, priezvisko, funkcia oprávnenej osoby a podpis oprávnenej osoby konať za uchádzača**















































* Nehodiace sa preškrtnite.  
**Podpis uchádzača, jeho štatutárneho orgánu alebo iného zástupcu uchádzača, ktorý je oprávnený konať v mene uchádzača v záväzkových vzťahoch v súlade s dokladom o oprávnení podnikať, t. j. podľa toho, kto za uchádzača koná navonok. V prípade skupiny dodávateľov podpis každého člena skupiny alebo člena skupiny, ktorý je splnomocnený konať v danej veci za členov skupiny.

INFORMÁCIE O PARTNERSTVE

Uchádzač
	Obchodné meno
	

	Sídlo/miesto podnikania
	

	Štatutárny zástupca
	

	IČO:
	

	Telefónne číslo:
	

	Email:
	


v súvislosti s verejným obstarávaním 
	Predmet zákazky
	Digitálna transformácia a modernizácia IKT infraštruktúry a IT systémov DCVaV CVTI SR



týmto čestne vyhlasuje, že disponuje nasledovnými dokladmi*: 

· Certifikát, resp. iný rovnocenný dokument vydaný výrobcom (vendorom) Fabasoft, preukazujúci platné partnerstvo úspešného uchádzača pre predaj a implementáciu produktov Fabasoft:
.........................................
 .........................................
.........................................
· Potvrdenia o partnerstvách / autorizáciách vydané príslušnými výrobcami (vendormi) pre ostatné dotknuté IT časti plnenia, a to za predpokladu, že na plnenie, predaj alebo dodávku týchto častí vyžaduje daný výrobca (vendor) oficiálne partnerstvo s dodávateľom:   
.........................................
.........................................
.........................................

*Upozornenie: Táto povinnosť sa vzťahuje výlučne na IT časti predmetu zákazky a netýka sa položiek a plnení, ktoré nemajú charakter informačných technológií (NON-IT plnenia).

V .................... dňa ...........................

................................................
meno, priezvisko, funkcia oprávnenej osoby a podpis oprávnenej osoby konať za uchádzača**




**Podpis uchádzača, jeho štatutárneho orgánu alebo iného zástupcu uchádzača, ktorý je oprávnený konať v mene uchádzača v záväzkových vzťahoch v súlade s dokladom o oprávnení podnikať, t. j. podľa toho, kto za uchádzača koná navonok. V prípade skupiny dodávateľov podpis každého člena skupiny alebo člena skupiny, ktorý je splnomocnený konať v danej veci za členov skupiny.

